*Úrad Bratislavského samosprávneho kraja*

*Číslo: 5/2013*

*Zápisnica*

*z XXV. pracovného zasadnutia Zastupiteľstva*

*Bratislavského samosprávneho kraja,*

*ktoré sa uskutočnilo 21. júna 2013 s pokračovaním 24. júna 2013*

*v rokovacej sále*

*Úradu Bratislavského samosprávneho kraja*

*v Bratislave*

*Zápisnicu vyhotovila: Mgr. Zuzana Lovíšková*

*Poznámky zapisovateľky:*

1. *K záznamu vystúpení nebola vyžiadaná autorizácia.*
2. *Zápisnica neprešla jazykovou korektúrou.*

*© Úrad Bratislavského samosprávneho kraja*

***Ing. Pavol Frešo, predseda BSK***

*Vážené pani poslankyne, vážené pani poslankyne, vážení páni poslanci poprosím vás zaujmite svoje miesta a poprosím veľmi pekne, veľmi pekne poprosím, ja rozumiem, že ľudia majú rôzne emócie, ale toto je rokovanie bratislavskej župy, tak ja poprosím, aby ste ten transparent zložili a zaujali miesta pre divákov. Veľmi pekne o to poprosím. Lebo ak to tu budeme mať raz, tak to tu budeme mať potom vždy. Ja rozumiem tomu čo robíte, ale treba naozaj v tomto rešpektovať.*

*Vážené pani poslankyne, vážení páni poslanci zaujmime svoje miesta, aj všetci tí ktorí sme ďalší prítomní, veľmi pekne poprosím o chvíľku začneme.*

*Dobrý deň vážené pani poslankyne, vážení páni poslanci, otváram dvadsiate piate zasadnutie Zastupiteľstva Bratislavského samosprávneho kraja a poprosím tak ako je už u nás zvykom o zahratie štátnej hymny. Prosím vstaňte.*

*/pozn. zaznela štátna hymna/*

***Ing. Pavol Frešo, predseda BSK***

*Vážené pani poslankyne, vážení páni poslanci z dnešného zasadnutia sa ospravedlnili pani poslankyňa Kimerlingová, pani poslankyňa Kyrinovičová, pán poslanec Mikuš, pani poslankyňa Ožvaldová a pán poslanec Pekár. Konštatujem, že podľa prezenčnej listiny je z celkového počtu štyridsaťštyri poslancov zastupiteľstva, prítomných dvadsaťsedem poslancov a konštatujem, že zastupiteľstvo je spôsobilé rokovať a uznášať sa v zmysle zákona o samosprávnych krajoch.*

*Vážené pani poslankyne, vážení páni poslanci, vážené dámy, vážení páni. Dovoľte mi, aby som medzi nami privítal učiteľov stredných škôl, ktorí sú dnes medzi nami prítomní. Ďalej mi dovoľte medzi nami zástupcov organizácií, ktoré pomáhali pri povodniach a chcel by som im v mene nás všetkých poďakovať a odovzdať čestné uznanie predsedu samosprávneho kraja menovite sú to nasledovné organizácie:*

1. *RISC / Prijímacie, informačné a podporné stredisko mimovládnych organizácii*
2. *Slovenský Červený Kríž, územný spolok Bratislava-mesto*
3. *ADRA - Adventistická agentúra pre pomoc a rozvoj, o.z.*
4. *Člověk v tísni - pobočka Slovensko*
5. *Slovenská katolícka charita*
6. *Asociácia samaritánov Slovenskej republiky*
7. *Človek v ohrození o.z.*
8. *Dobrovoľné hasičské zbory Rohožník, Stupava, Plavecký Mikuláš, Plavecké Podhradie.*

*/pozn. prebehlo odovzdanie čestného uznania predsedu samosprávneho kraja a v sále zaznel potlesk/*

*Ďakujem veľmi pekne. Vážené dámy vážení páni dovoľujem si Vám dať do pozornosti že vo vestibule nášho úradu sa prezentujú Domov sociálnych služieb pre deti a dospelých, Javorinská 7/a, Bratislava a Domov sociálnych služieb MEREMA, ktorý sa prezentujú predajom byliniek. Ďalej by som Vás rád informoval, že v dňoch 13. Až 16.6.2013 sa uskutočnil už piaty ročník medzinárodného festivalu Bábkových divadiel, organizovaný každý rok Bratislavským bábkovým divadlom, vo vestibule sa prezentuje práve tento festival. Prezentácia je doplnená výtvarnými prvkami z dielni Bábkového divadla. Vážené dámy, vážení páni prikročíme k voľbe overovateľov zápisnice. V zmysle článku päť, bod osem rokovacieho poriadku zastupiteľstva Bratislavského samosprávneho kraja zastupiteľstvo volí z poslankýň a poslancov troch overovateľov zápisnice. Z poslaneckých klubov som dostal nasledovné návrhy na pani poslankyňu Schwartzovú, pani poslankyňu Apalovičovú a pani poslankyňu Plšekovú. Má niekto iný návrh? Pokiaľ tomu tak nie je, poprosím prezentujte sa a hlasujte o tomto návrhu teraz. Za bolo tridsať poslankýň a poslancov, zdržali sa štyria z prítomných tridsiatich štyroch, čiže konštatujem, že overovateľmi zápisnice z dnešného rokovania boli zvolení pani poslankyňa Zuzana Schwartzová, pani poslankyňa Ružena Apalovičová a pani poslankyňa Iveta Plšeková.*

*Prikr, prikročme k voľbe návrhovej komisie. Predkladám návrhy na nasledovných poslancov do návrhovej komisie. Pán poslanec Ladislav Gujber, pán poslanec Martin Zaťovič, pán poslanec Peter Mach. Poprosím sú iné návrhy? Pokiaľ nie, poprosím prezentujte sa a hlasujte teraz. Za bolo dvadsať šesť poslankýň, poslancov zdržali sa šiesti, jeden nehlasoval z prítomných tridsiatich troch. Konštatujem, že návrhová komisia bola zvolená v zložení pán poslanec Ladislav Gujber, pán poslanec Martin Zaťovič, pán poslanec Peter Mach. Žiadam členov návrhovej komisie,, aby zaujali miesta za pracovným stolom a poprosím, aby si zobrali so sebou aj hlasovacie karty.*

*Vážené dámy vážení páni prechádzame k bodu schválenie programu rokovania Bratislavského samosprávneho kraja. V súlade so zákonom o samosprávnych krajoch a rokovacím poriadkom Bratislavského samosprávneho kraja bol všetkým poslankyniam a poslancom zaslaný návrh programu rokovania. Po dohode s predsedami komisií a predsedami klubov zaraďujem nové body, ktoré vám boli rozdané na stôl a to nasledovne:*

* *Bod číslo šestnásť „Analýza využitia pozemkov vo vlastníctve 1. Župná, a.s.“*
* *Bod číslo devätnásť „Návrh na prenájom pozemku parcely registra C, KN parcely číslo 1237 ostatné plochy vo výmere desaťtisíc 1015 m2 a parcely číslo 11239/1 zastavané plochy a nádvoria vo výmere 3825 m2, ktoré sa nachádzajú v katastrálnom území Senec, vedených správou katastra Senec na liste vlastníctva číslo 1757 za účelom výstavby a prevádzkovania telocvične v areáli Gymnázia Antona Bernoláka v Senci ako prípadu osobitného zreteľa. Tu chcem upozorniť, že včera rozhodlo senecké zastupiteľstvo a požiadalo našu bratislavskú župu aby tento prípad, ktorý sme prerokovali v komisiách a nebol s tým samozrejme žiaden problém sme zaradili už na toto zastupiteľstvo, čiže máme tu žiadosť aj primátora aj celého seneckého zastupiteľstva v tomto bode kde podrobne vysvetlíme*
* *Bod číslo dvadsaťtri „Návrh memoranda o podpore komlexného rozvoja verejných komunikácií prechádzajúcich cez spoločnú štátnu hranicu Slovenskej republiky – Maďarska v plánovacom období 2014-2020. Tu chcem, aby sme tento bod zaradili preto, lebo nás o to poprosili aj ďalší župani v rámci, v rámci celého Slovenska a rovnako ako aj Vláda Slovenskej republiky, aby sme mohli podpísať takúto cezhraničnú dohodu, respektíve takéto memorandum. Keďže rešpektujeme, že medzinárodné, medzinárodné zmluvy sú schvaľované v zastupiteľstve, takže poprosím práve o podporu v rámci tohto zastupiteľstva samotného.*
* *Bod číslo dvadsaťštyri „Návrh na určenie odmeny hlavnému kontrolórovi a podpredsedom BSK za obdobie od 01.01.2013 do obdobia 31.03.2013*

*Ďalej po dohode s predsedami klubov a predsedami komisií, pôvodný bod číslo deväť Regionálna stratégia výchovy a vzdelávania stredných škôl BSK presúvam ako bod štyri a následne body sa príslušne poposúvajú. Čiže toto dávam ako návrh, ako opravu tohto, opravu tohto programu a doplnenie tohto programu, poprosím teraz k tomuto bodu vidím s faktickou poznámkou pán poslanec Ftáčnik a potom nasleduje pán poslanec Borguľa, pán poslanec Ondrejka uzatváram možnosť prihlásiť sa k tomuto bodu. Nech sa páči pán poslanec Ftáčnik*

***Doc. RNDr. Milan Ftáčnik, CSc., poslanec BSK***

*Vážený pán predseda, ja sa chcem len faktickou opýtať k tomu bodu, ktorý máme schvaľovať osobitným zreteľom, či bol zverejnený v časovej lehote štrnásť dní tak ako to káže zákon? Teda či sme dodržali tento režim, lebo keď nás včera požiadali tak sme to asi nestihli, takže ak sme ho vyvesili predtým nemám s tým problém, môžeme, môžeme samozrejme potom hlasovať o vašom návrhu. Ak by to tak nebolo tak by to asi nebolo možné.*

***Ing. Pavol Frešo, predseda BSK***

*Pán poslanec ten návrh samozrejme visí príslušnú lehote, prešiel aj komisiami, to že nás požiadali o to aby sme ho urgentne zaradili bolo len tým, že on bol vyradený z tohto bodu, z tohto, z tohto programu pôvodne, nebol zaradený, ale visí stále príslušný počet dní. Nedovolili by sme si nejakým iným spôsobom takto zafungovať. Oni nás v podstate požiadali o istú urgenciu, že keď to neurobíme teraz, no tak oni budú v lete, čo chceli tam opraviť, postaviť tak to jednoducho nestihnú. Pán poslanec Borguľa, nech sa páči máte slovo.*

***Ing. Martin Borguľa, poslanec BSK***

*Dobrý deň prajem všetkým. Vážený pán predseda, kolegyne, kolegovia. Dovoľujem si predložiť na dnešné rokovanie zastupiteľstva ako bod číslo nula, čiže predradiť pred všetky body návrh na zrušenie dodatku k nájomnej zmluve o nájme nehnuteľností zo dňa 27.07.2005 v znení neskorších dodatkov uzatvorenej medzi Bratislavským samosprávnym krajom a spoločnosťou Poliklinika Šustekova. Svoj návrh zdôvodňujme nasledovne: nepáči sa mi, že Vy pán predseda tejto župy a zároveň ako predseda SDKÚ podľa mňa netransparentným spôsobom prenajímate svojej kolegyni majetok tejto župy. Prenajímate ho nie v dobe, keď je to treba prenajímať, lebo táto zmluva trvá do roku dvetisícpätnásť. Robíte to o dva roky skorej. Ja mám pocit, že len preto, aby ste si Vy, ktorý tu teraz sedíte poistili, že najbližších tridsať rokov, budete tuto polikliniku ovládať. Protestujem zároveň aj proti tomu, že ostatným poliklinikám dávate nájom šestnásť euro, tejto dávate nájom desať euro. Ona následne prenajíma na reality.sk tieto priestory kľudne aj za šestnásť eur. Vážený pán predseda, zdá sa mi vrcholne, vrcholne nevhodné, že posledné mesiace Vášho funkčného obdobia /pozn. Ing. Pavol Frešo/ pán poslanec, pán, poslanec*

*/pozn. pokračoval pán poslanec Borguľa/ zneužívate, prepáčte nie, musím si dohovoriť svoje slovo, toto si povedzte v diskusii keď Vám ten bod schválil a ja ešte vám poviem, že ja nie som proti Poliklinike Šustekova, ja nechcem aby s zrušila zmluva s poliklinikou Šustekova a ohrozila sa zdravotná starostlivosť, ja chcem len aby sa zrušil ten dodatok, ktorý ako považujem za netransparentný a ktorý ste prijali. Ako ma informoval /pán poslanec/ predseda nášho klubu, tak sám ste včera dali prísľub že v prípade, že to v tejto forme že iba zrušenie toho dodatku, /pán poslanec/ tak ste ochotný to zaradiť do programu.*

*Ďakujem vám veľmi pekne.*

***Ing. Pavol Frešo, predseda BSK***

*Pán poslanec, veľmi, veľmi jednoduchá reakcia. Ja len upozorním, že ten materiál tu aj hlasmi poslankýň, poslancov Vášho klubu bol schválený so všetkými tými náležitosťami, ktoré v zmluve sú a upozorním na to, preto lebo si myslím, že zrušiť celú túto zmluvu ohrozí zdravotnú starostlivosť, samozrejme dám o tomto Vašom návrhu pán poslanec, dám o tomto Vašom návrhu hlasovať, ale poďme ďalej. Pán poslanec Ondrejka.*

***Ing. Martin Borguľa, poslanec BSK***

*Ale musím fakticky na vás reagovať prepáčte.*

***Ing. Pavol Frešo, predseda BSK***

*Pán poslanec, pán poslanec prepáčte, sme v čas, sme v časti návrh programu, nechajte si to dovtedy kým proste prídeme /pozn. vykrikovanie z pléna/ dobre, pán, pán poslanec pokračuje pán poslanec Ondrejka.*

***RNDr. Jozef Ondrejka, poslanec BSK***

*Ďakujem. Pán predseda toto je zoznam alebo sumár dokumentov, ktoré som si našiel ráno na stole. Body ktoré ste a teda v schránke, je to viac než sto listov. A navrhli ste zaradiť niektoré body, ja samozrejme môžem akceptovať obsahovo alebo teda tematicky nejaké body sme preberali, ale nemôžte chcieť od poslancov, aby sme zodpovedne sa vyjadrovali k takémuto množstvu. Ako podľa mňa, podľa mňa je to veľmi neseriózne, preto navrhujeme buď stiahnime tieto body, zvolajme mimoriadne zasadnutie, ja nemám problém prísť aj na budúci týždeň v pondelok to budem mať čas si naštudovať, alebo teda prerušme rokovanie na 60 minút aspoň, aby sme si to mohli naštudovať. Ďakujem.*

***Ing. Pavol Frešo, predseda BSK***

*Ďakujem pekne, pán poslanec ja jednu poznámku k tomu poviem. Tie body, mnohé z nich prešli alebo dokonca tie kľúčové prešli komisiami to za prvé. Za druhé to prečo to zaraďujeme bolo na žiadosť predsedov komisie a predsedov klubov. Ja nemám problém pred tým konkrétnymi bodom ktorý si povieme ak sa na tom zhodneme dať prestávku aby ste si ho mohli naštudovať, nemám s tým problém, nepotrebujem, nepotrebujeme pri príslušnom bode ako žiadne problém s tým, ž e niekto niečomu nerozumel. Môj návrh je ten, že to odhlasujem, keď prídem k tým bodom ja kľudne ku každému 15 – 20, 30 minút prestávku, koľko bude treba. Ja ako v tomto zmysle myslím si že každý máme na to dostatok čas, tak sa každý prispôsobíme. Pán poslanec Dostál, pán poslanec dostál ja som uzavreli tú možnosť prihlasovať sa k tomuto bodu, aby sme nezostali v programe. No pustite pána posl, poslanca Dostála.*

***Mgr. Ondrej Dostál, poslanec BSK***

*Ja teda iba reagujem na jeden s predložených návrhov pretože bez toho aby som sa chcel vyjadrovať k obsahu uznávam, že zastupiteľstvo a poslanci najmä opoziční poslanci majú právo kontrolovať a prichádzať s návrhmi ale teda reagujem na návrhu kolegu, kolegu Borguľu, len si teda nemyslím, že je to bod ktorý má byť zaradený ako bod číslo nula tak by som navrhoval aby bol zaradený pred bod rôzne tento bod.*

*Čiže aby sme o ňom rokovali, ale aby sme o no rokovali potom, čo prerokujeme tie body, o ktorých sa dopredu vedeli, ktoré boli dopredu plánované.*

***Ing. Pavol Frešo, predseda BSK***

*Ďakujem veľmi pekne. Ďakujem veľ, ďakujem veľmi, takto, takto ako nerobme si z toho trhací kalendár, dáme hlasovať o tých jednotlivých bodoch, dáme hlasovať každý ste dali návrh ku programu, čiže proste máme o čom hlasovať poďme ako prvé hlasujme o tom, čo. Pán poslanec, dáme, dám hlasovať, dám hlasovať o tom bez obáv, že aby sme to zaradili ako bod nula. Dám o tom hlasovať dobre? Čiže prvý, prýv bod, prvý návrh je proste aby sme zaradili ako bod nula návrh pána poslanca Borguľu na zrušenie, zrušenie, zmluvného, zmluvného vzťahu respektíve dodatku pri poliklinike Šustekova. Poprosím prezentujte sa , hlasujete teraz.*

*Za bolo jedenásť poslankýň, poslancov, proti bolo sedemnásť, zdržalo sa sedem, nehlasoval jeden z prítomných tridsiatich šiestich, čiže tento návrh neprešiel. Poprosím hlasujme o návrhu programu tak ako som ho predniesol aj s tými úpravami, ktoré som si osvojil. Pani poslankyne, páni poslanci poprosím prezentujte sa a hlasujte teraz. Za bolo dvadsaťpäť poslankýň a poslancov, proti boli traja, zdržali sa ôsmi z prítomných tridsiatich šiestich, čiže konštatujem, že sme program schválili.*

*Prechádzame k bodu číslo jedna „Kontrola plnenia uznesení Zastupiteľstva Bratislavského samosprávneho kraja s termínom plnenia máj a jún 2013. Vážené pani poslankyne, vážení páni poslanci, máte pred sebou kontrolu, materiál kontrolu plnenia uznesení Zastupiteľstva Bratislavského samosprávneho kraja s termínom plnenia máj, jún 2013. Poprosím pána riaditeľa aby predmetný bod uviedol.*

***Ing. Bystrík Žák, riaditeľ Úradu BSK***

*Dobrý deň vážené pani poslankyne, páni poslanci máte pred sebou materiál „Informáciu o plnení uznesení Zastupiteľstva Bratislavského samosprávneho kraja s termínom plnenia máj a jún 2013“. Nech sa páči, ak máte nejaké otázky.*

***Ing. Pavol Frešo, predseda BSK***

*Nech sa páči otváram diskusiu k tomuto bodu. Pán poslanec Ondrejka, nech sa páči.*

***RNDr. Jozef Ondrejka, poslanec BSK***

*Ďakujem pán predseda, no hlásil som sa k predchádzajúcemu bodu a nedali ste mi slovo. Chcel by som teda len upozorniť, že nie sme v Národnej rade SR a tu na ten rokovací poriadok je predsa len troška iný. Na strane sedem rokovacieho poriadku, článok sedem, v odseku tri sa hovorí, že ak je rozprava, tak poslanci sa môžu aj v priebehu hlásiť do rozpravy. Čiže tu na nie je taký systém, že sa uzavrie možnosť prihlásiť sa do rozpravy. Tak preto vás žiadam, aby ste viedli schôdzu v súlade s našim rokovacím poriadkom.*

***Ing. Pavol Frešo, predseda BSK***

*Ďakujem veľmi pekne. Nevidím nikoho ďalšieho prihláseného sa do diskusie, takže uzatváram diskusiu. Poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia nedostala žiadne návrhy a pripomienky k návrhu uznesenia, takže predkladáme nahlasovanie návrh uznesenia ta, ako je písomne predložený s materiálom. Zrekapitulujem o obsahuje časť A zastupiteľstvo berie na vedomie informáciu v časti rímska jedna splnené uznesenia, nasleduje zoznam ôsmich uznesení, v časti dva dlhodobo plnené uznesenia, nasleduje tabuľka obsahujúca dvadsaťpäť uznesení. Po B schvaľuje zmenu termínov a uvedené sú tri návrhy na zmenu termínom uznesení.*

***Ing. Pavol Frešo, predseda BSK***

*Ďakujem veľmi pekne pani poslankyne, páni poslanci poprosím prezentujte sa a hlasujete teraz o návrhu tak ako ho predniesla návrhová komisia. Za bolo tridsaťtri poslankýň, poslancov, zdržali sa dvaja z prítomných 35, čiže konštatujem, že návrh bol schválený tak, ako ho predniesla návrhová komisia. Prechádzame k bodu číslo dva „Informácia o vybavenej interpelácii poslanca Zastupiteľstva Bratislavského samosprávneho kraja zo dňa 21.05.2013“ Máte pred sebou pani poslankyne, poslanci „Informácia o vybavenej interpelácii poslanca Zastupiteľstva Bratislavského samosprávneho kraja zo dňa 21.05.2013“ Nech sa páči pán slovo, pán riaditeľ máte slovo.*

***Ing. Bystrík Žák, riaditeľ Úradu BSK***

*Vážené pani poslankyne, páni poslanci, máte pred sebou materiál informáciu o vybavení interpelácii poslanca Bratisla, Zastupiteľstva Bratislavského samosprávneho kraja zo dňa 21.05.2013. Interpel, interpeláciu napísal pán poslanec Ing. Martin Borguľa, interpelovaný bon, bol pán predseda. Nech sa páči.*

***Ing. Pavol Frešo, predseda BSK***

*Nech sa páči pán poslanec Borguľa.*

***Ing. Martin Borguľa, poslanec BSK***

*Vážený pán predseda, vážené kolegyne, kolegovia. Mňa mrzí, že na začiatok tohto zastupiteľstva musím hneď v dvoch bodoch byť konfliktný, ale žiaľ pán predseda, Vy ako demokrat, predseda demokratickej strany, ste sa podľa mňa spreneverili hrubým spôsobom svojim princípom demokrata. Jednoznačne ste to ukázali v bode program, kde vaši poslanci za SDKÚ nedovolili ani len diskutovať, ani len diskutovať o tom bode, ktorý som predkladal, lebo zaradením do programu o ňom len diskutujeme, to neznamená že ešte rušíme. Čiže vy ako demokrat ste sa mali podľa mňa zachovať úplne inak ako ste sa zachovali, mrzí ma to. Žiaľ v tomto bode musím povedať, že, že sa spreneverujete princípom, ale tomto prípade princípom dobrého hospodára. Pán predseda, nehnevajte sa na mňa vy ste si pomýlili svoje peniaze a župné peniaze. Pán predseda vy ste začali svoju kampaň robiť za župné peniaze. Takým prvým, prvou lastovičkou boli farmárske trhy. Akcia ktorá mohla byť veľmi dobrá, ktorá mohla byť pekná, vy ste ju proste zneužili na svoju propagáciu aj s ansámblom ľudí, s ktorým ste sa tam dostavali, žiaľ ešte ste aj oklamali ľudí, lebo žiadny farmári tam neboli. Preto som interpeloval. Pán predseda, čo ma však trápi oveľa viacej. V posledných dňoch sledujem v novinách inzeráty Vás ako osoby rozprávajúcej o pozitívnych aktivitách tejto župy. Dokonca sa hrdíte takými vecami, ktoré ste dakedy dávno kritizovali ako napríklad Gymnázium rekonštrukcia gymnázia Grosslingová . Pán predseda viete mi vysvetliť odkiaľ berete peniaze na inzerát v plus 1 deň za 2900 euro denne? Odkiaľ beriete peniaze na inzerát sme váš osobný , váš osobný za 4200 euro denne? Odkiaľ berete inzerát ďalší v sme za 1000 euro denne na topkách za 500 euro denne. Pán predseda mrzí ma, že ste sa takto začali správať k financiám župy. Ja rešpektujem, že kandidujete na predsedu Bratislavského samosprávneho kraja aj keď si myslím, že funkcia predsedu SDKÚ a predsedu žipy, župy je istým spôsobom nezlučiteľné, ale opakujem sme demokratická spoločnosť, rešpektujem to, nech vyhrá lepší. Nechápem prečo si robíte kampaň za na z a peniaze nás všetkých. Z tohto dôvodu vážený predseda si dovoľujem podať návrh na doplnenie uznesenia a síce nasledovne: To čo tam je napísané bude po A alebo za A, za B ukladá hlavnému kontrolórovi BSK predložiť zastupiteľstvu správu o efektívnosti použitia finančných prostriedkov určených na propagáciu Bratislavského samosprávneho kraja, bodka čiarka správa vyhodnotí podiel osobného prezentovania sa pána Pavla Freša s termínom do najbližšieho zastupiteľstva. Pán predseda dúfam, že keď pán kontrolór zistí to čo nám je všetkým jasné, že robíte si osobnú kampaň za peniaze župy, že vyvodíte z toho osobné dôsledky. Ďakujem veľmi pekne.*

***Ing. Pavol Frešo, predseda BSK***

*Pán poslanec Borguľa, ja rozumiem tomu, že teraz musíte prečítať všetko čo Vám na Súmračnej napísali. Rozumiem tomu, že je to dôležité pre Vás hneď na začiatku, ale budem teraz úplne presný a vecný. Je totálna drzosť rozprávať, že si robím osobnú kampaň za peniaze župy. Nič takého nie je. Vy ste sa pýtali na farmárske trhy, my sme vám úplne jasným spôsobom odpovedali. Myslím si, že budeme hlasovať o každom Vašom návrhu ktorý môžete dať, ale vás ubezpečujem, že považujem za absolútnu drzosť tvrdiť niečo takého, že za peniaze župy si robí nejakú kampaň. A ak o to naozaj bude nástojiť, ja si naozaj potom donesiem sem, aká kampaň osobná sa tu robila v minulom období za peniaze župy a môžeme si dať k tomu v septembri úplne pokojne debatu. Ale to ostatné naozaj, berte to úplne s nadhľadom, prečítajte to čo máte prečítať, splňte si svoju povinnosť, hovoríte dnes ste tuším tretia cesta, či sociálni demokrati, či niečo podobného, no takto nám proste prečítajte, my o tom budeme hlasovať a uvidíme, čo bude ďalej. Len vás upozorňujem vecne, keďže Poliklinika Šustekova sa cítila pomerne, pomerne prekvapená týmto vašim návrhom tak nás požiadali samozrejme v bode rôzne o vystúpenie, takže diskusia k tomuto samozrejme bude. K tomu ako lekári polikliniky Šustekova, ktorú mimochodom prenajalo ešte predošlé vedenie a porovnáme si ako to prenajímalo za čias smerákov, to je to čo ste Vy dnes a ako sa to prenajímalo za nás, (pozn. vykrikovanie z pléna) ešte raz neskáčme si do reči, za čias smerákov, smerákov sa tu prenajímali polikliniky pani Beňová keď ste tu boli podžupanka, porovnáme si tu efektivitu, urobíme si tabuľku, jak ste prenajímali ostatné polikliniky a môžeme si o tom dať normálnu v septembri férovú debatu, férovú debatu kde ukážete aký spôsobom ste aj v roku 2009, pozrite ste si dobre, čo ste tu prenajímali. Strečiansku ste prenajali v roku 2009 a porovnáme si koľko peňazí do čoho išlo, v septembri a uvidíme ako sa tu fungovalo a bačovalo za smerákov a ako sa rozhadzovali peniaze a ako to fungovalo za nás. Ako sa tu bačovali za smerákov a mimochodom kludne si pripravíme materiál o tom, ako sa propagovala župa, čo sa tam propagovalo. Úplne pokojne spravíme to. Takže normálne si tú debatu dajte a poďme teraz ďalej. S faktickou poznámkou pán poslanec Borguľa, pani Flašíková-Beňová.*

***Ing. Martin Borguľa, poslanec BSK***

*Pán predseda, ako keby ste boli v mojej, v mojej vekovej kategórii, tak Vám poviem, že prosím Ťa fetuješ? Kedy tu vládol smerák? Nikdy, nikdy pán predseda, čo to rozprávate? Ale to je mimo. Pán predseda ja si vyprosujem aby ste mi podob, ma obviňovali z podobných vecí ako, že tu čítam niečo so Súmračnej. Pán predseda ja som autonómny poslanec zvolený v Starom meste. Potvrdí Vám to primátor Ftáčnik, že som autonómny, ktorému ako smerákovi mnohokrát hovorím veci, ktoré sa mu nepáčia. Jednoducho mne sa nepáči, že rohzhodz, rozhadzujete župné peniaze. My tu nemáme na cesty, máme, máme, mám, máme mnoho vecí v katastrofof, v katastrofálnom stave a vy neváhate vysoliť štyritisícdvesto euro za inzerát v smečku, kde ste odfotený Vy z Vašim niakým výrokom za čím si Vy stojíte. Pán Frešo to je hanba, to je hanba, však SDKÚ nemá peniaze? Vaši sponzori nemajú peniaze? Pán Kucej nemá peniaze? Pán predseda spamätajte sa prosím Vás, však poďte bojovať férovo, zaplaťte si kampaň, urobte to. Ale toto, však ja som si myslel, že vy ste chlap s úrovňou ale toto je pod úroveň, hlboko pod úroveň. Ďakujem*

***Ing. Pavol Frešo, predseda BSK***

*Tak teraz pardon, iba na toto musím zareagovať. Pán poslanec, to čo Vy vidíte, nie je zo župných peňazí. A vy môžete pokračovať ďalej normálne a snažiť sa normálne provokovať. Ja Vám jednu vec poviem, nie nebude to fungovať. Ja rozumiem tomu že máte strach ja rozumiem tomu, že máte pokyny, plňte si ich, ale to, že kto je aký chlap pod úroveň a kto je chlap na akej úrovni? Pán poslanec no veď sa pozrite trochu na seba. Pani poslankyňa Flašíková-Beňová.*

***PhDr. Monika Flašíková-Beňová, poslankyňa BSK***

*Ďakujem veľmi pekne pán predseda ja sa pokúsim trošku upokojiť tú situáciu, dobre? Aby sme sa dostali niekam ďalej. Pán poslanec Borguľa tu normálne vystúpil so svojim postojom. Ja si myslím, že je to úplne bežné, keď si spomeniem na zastupiteľstve prvé, po voľbách v roku dvetisícdeväť tak, to čo sme si tu vypočuli my na našu adresu od Vás, tak je absolútne už nedobehnuteľné ničím. A teraz vecne. My sme už diskusiu o nemocnici Šustekova uzatvorili, takže neviem prečo sa k nej vraciate pán predseda vo svojom vystúpení a v reakcii na pána poslanca Borguľu, ale chcem len zdôrazniť to, že máte zrejme mylné informácie a že, ja neviem či už riaditeľ Úradu alebo od Vás z kancelárie by Vám mohli vysvetliť, ako fungovala župa od roku dvetisíc jedna. Tu bolo vždy väčšinové pravicové zastúpenie, vždy od roku dvetisíc jedna až doteraz, do dnešného dňa tu máte väčšinu. V rôznych koalíciách, v rôznych podobenstvá, ale Vy tu máte väčšinu. A keď už ste teda Vy spomenuli v tomto bode nemocnicu, alebo Polikliniku Šustekova, tak by som len chcela povedať, že ja som sa rozprávala s pani doktorkou, my nemáme nič proti výkonu lekárov, ale máme celkom objektívne iný názor, ako vy na to, prečo treba dva roky pred vypršaním zmluvy túto zmluvu riešiť dodatkom a záverom by som chcela spomenúť, že túto zmluvu neuzavrel nikto zo smeru pán predseda, túto zmluvu uzavrel ešte pán Ľubo Roman, ktorý určite nebol za SMER nominovaný na župana a určite tu v tom čase nebola ani väčšina poslancov SMER-u ktorý by to schválili. Ďakujem veľmi pekne za pozornosť.*

***Ing. Pavol Frešo, predseda BSK***

*Pani poslankyňa, bývalá podžupanka len Vás upozorním, že som hovoril o Poliklinike Strečianska v roku 2020, v roku 2009 ste ho schválili v roku 2009 a prinesiem sem porovnanie, analýzy za koľko my sme tu ponúkali tie veci a za koľko vy ste to vypredávali na tridsať, na dva, na tridsať rokov dopredu, na dvadsať. Ale chcem Vás upozorniť na jednu vec, aby sme v tom mali úplne jasno. Ten materiál samotný ste schvaľovali aj Vaši poslanci tu v decembri a dokonca rok predtým pri koncepcii, takže môžeme hovoriť o tom, čo ste sami schválili, no tak to sme urobili. Tak sa tomu nečudujme, v bode rôzne si to dovysvetľujme. Nech sa páči pán poslanec Ftáčnik a poprosím, aby sme išli k veci k tej jednej interpelácii ohľadom tých farmárskych.*

***Doc. RNDr. Milan Ftáčnik, CSc., poslanec BSK***

*Ja chcem len pripomenúť, že v tom decembri sme to schválili, tak že ste to dali na stôl povedali ste, že Vám na tom záleží, my sme s tým mali problém ako klub, určite si to pamätáte a schválili sme to s podmienkou, že sa k tej zmluve vráti finančná komisia, ktorá zhodnotí, či naozaj je to také výhodné alebo nie, čiže, čiže takto bolo ako hovoríme. Nebolo to ľahké schválenie, trvali ste na tom, tvrdili ste, že to treba teraz urobiť, že je to dôležité, pripravené a podobne. Takže ja len iba ako na upresnenie hovorím, aby sme si to takto tu nehádzali ako loptičku a po druhé sa chcem opýtať, že keby ste zacitovali rokovací poriadok, ktorý Vám umožňuje, aby ste na každú poznámku, ktorá tu zaznie reagovali osobne znovu a znovu. Keď ja toto urobím v mestskom zastupiteľstve moji vážení kolegovia poslanci ma kritizujú a hovoria, že na to vedúci alebo predsedajúci schôdze nemá právo, tak sa chcem opýtať, že či my máme v rokovacom poriadku také ustanovenie, ktoré Vám to umožňuje?*

***Ing. Pavol Frešo, predseda BSK***

*Ďakujem pekne, nech sa páči pán poslanec Nesrovnal.*

***JUDr. Ivo Nesrovnal, podpredseda BSK***

*Ďakujem veľmi pekne. Ja by som rád vrátil sa k tomu o čom tu diskutujeme a to je interpelácia pána poslanca. Pretože táto emotívna diskusia má evidentne jeden s cieľov je zakryť tú trápnu podstatu, čo sme sa dozvedeli, tú informáciu, z tejto interpelácie a tou je, že autonómny poslanec, ktorý tu sedí štvrtý rok nevie, nemá šajnu o čom tu hlasuje. My sme si tu schválili na župnom zastupiteľstve vznik cez krajskej organizácie cestovného ruchu, ktorá sa volá BRATISLAVA REGION TOURISM a pán poslanec Borguľa sa dotazuje a chce informácie o BRATISLAVA TOURISM BOARD to znamená že nevie, čo tu, o čom tu hlasuje, nepochopil vôbec podstatu tejto organizácie a strápnili ste sa pán poslanec, pretože toto je pre detinská záležitosť, čo ste spravili, detinská chyba. Chápem, že Vám je to hlúpe a chcete odviesť pozornosť a týmto ste iba ukázali, že vôbec nedávate pozor, asi na to nemáte vôbec čas, nemáte sa tomu venovať čas venovať, pri všetkých Vašich aktivitách. A toto je výsledok Vašej práce. Štvrtý rok zastupiteľstva a vy neviete ako sa volá organizácia za ktorú ste hlasovali.*

***Ing. Pavol Frešo, predseda BSK***

*Ďakujem pekne. Pán poslanec Šramko.*

***Ing. Peter Šramko, poslanec BSK***

*Ďakujem pekne. Ja by som poprosil v prvom rade, aby sa hlasovalo o obidvoch teda návrhoch, ktorý je ku vybavení interpelácie osobitne, čiže to čo, navrhol pán Borguľa doplniť, čiže osobitne. Potom samozrejme rád by som chcel podržať stranu pánovi Ftáčnikovi, teda primátorovi, ktorý tvrdí, že nie je nominant Smeru a pán Borguľa ho nazval, že bojuje proti nominantovi Smeru, takže chcem upozorniť pána Borguľa, že pán Ftáčnik, nie je nominant Smeru, on je nezávislý, takže aby si to tak nejak dal dokopy. A potom by som poprosil o informáciu, že či sa dožijem dnes, že v bode rôzne bude prítomná pani Flašíková-Beňová na ktorú nechcem v tomto bode reagovať, ale rád by som v bode rôzne, len väčšinou to Porsche už tam neparkuje vtedy. Ďakujem.*

***Ing. Pavol Frešo, predseda BSK***

*Ďakujem veľmi pekne pani poslankyňa Zemanová.*

***RNDr. Anna Zemanová, poslankyňa BSK***

*Pán predseda, ja by som ešte očakávam stále odpoveď na moju interpeláciu z decembra minulého roku a síce stanovisko dozornej rady 1. Župnej k nákladom, ktoré vznikli spoločnosti 1. Župná vo výške 150000 eur, euro, ktoré boli vynaložené na vrátenie škody, ktorá mohla vzniknúť spoločnosti zanedbaním povinností a konaním v rozpore so záujmami spoločnosti členmi predstavenstva 1. Župnej ako aj členom predstavenstva Danube Arena. Keďže vzhľadom na to, že som ešte do dnešného dňa nedostala odpoveď na moju otázku tak obraciam sa na Vás, že kedy tak bude. Ďakujem.*

***Ing. Pavol Frešo, predseda BSK***

*Ja by som chcel len veľmi jemne upozorniť, že nám tu dal pán primátor slovo, že zvolá dozornú radu a že proste k tomuto sa vyjadria. Preberme to v tom bode kde budeme o tej 1. Župnej hovoriť, lebo si myslím, že to je komplexná záležitosť. Máme ho zaradený v programe. Pán poslanec neviem na čo chcete reagovať, s čím?*

*Nerozumiem? (Pozn. z pléna na pani Zemanovú) Na pani Zemanovú faktickou poznámkou nech sa páči.*

***Ing. Martin Borguľa, poslanec BSK***

*Pán predseda a pán, pán vicežupan Nesrovnal tak si tu budeme rozprávať o tom, kto čo vie za 4 roky vie a nevie, páni vy tu, vy tu vládnete a neviete našej kolegyne odpoveď na interpeláciu, pričom zákon vám ukladá, že do 30 dní to musíte urobiť a neurobili ste to. To hovorí za všetko.*

***Ing. Pavol Frešo, predseda BSK***

*Pán poslanec ako ja to zopakujem, a tento krát špeciálne pre Vás, lebo myslím, že v auditóriu to každý pochopil. Spoľahli sme sa na slovo pána poslanca Ftáčnika a predsedu dozornej rady, že sa tomu bude venovať. Navrhujem, aby sme túto vec prediskutovali potom v tom bode, kde budeme o 1. Župnej hovoriť. Nech sa páči pani poslankyňa Zemanová, faktická.*

***RNDr. Anna Zemanová, poslankyňa BSK***

*Ja som odpoveď v lehote dostala, ale presne s touto odpoveďou, že bude sa s tým a pán predseda dozornej rady informoval, že bude na najbli, to bolo 6. Decembra, že dozorná rada prijala uznesenie, aby na najbližšie zasadnutie dozornej rady predseda dozornej rady predložil podklad k vyjadreniu k uzneseniu zastupiteľstva BSK to bolo k správe kontrolóra a to bolo šiesteho decembra dvetisícdvanásť. Predpokladám, že dozorná rada odvtedy zasadala. Ale odpoveď teda asi zrejme pán predseda ako predseda valného zhromaždenia nedostal, takže my nemohol odpovedať.*

***Ing. Pavol Frešo, predseda BSK***

*Ďakujem veľmi pekne. Poprosím návrhovú komisiu o prednesenie návrhu uznesení.*

***RNDr. Peter Mach, poslanec BSK***

*Návrhová komisia dostala jeden návrh na doplnenie uznesenia od pána poslanca Borguľu a teda predkladáme vám najprv na hlasovanie tento návrh. Návrh znie doplniť uznesenie o časť B ktorá bude mať text: B. Ukladá hlavnému kontrolórovi BSK predložiť zastupiteľstvu správu o efektívnosti použitia finančných prostriedkov, určených na propagáciu Bratislavského samosprávneho kraja. Správa vyhodnotí podiel osobného prezentovania sa pána Pavla Freša s termínom do najbližšieho zasadania Zastupiteľstva.*

***Ing. Pavol Frešo, predseda BSK***

*Ďakujem veľmi pekne, poprosím pani poslankyne, páni poslanci prezentujte sa a hlasujte teraz. Za bolo dvanásť poslankýň, poslancov, proti bolo sedem, zdržalo sa šestnásť prítomných z tridsiatich piatich, čiže návrh neprešiel. Poprosím návrhovú komisiu o ďalšie, ďalší návrh.*

***RNDr. Peter Mach, poslanec BSK***

*Návrhová komisia teda teraz predkladá návrh na hlasovanie pôvodný text uznesenia, tak ako bol písomne predložený s materiálom, ktorý znie Zastupiteľstvo Bratislavského samosprávneho kraja po prerokovaní materiálu berie na vedomie informáciu o vybavení interpelácie poslanca Zastupiteľstva Bratislavského samosprávneho kraja zo dňa 21.05.2013.*

***Ing. Pavol Frešo, predseda BSK***

*Pani poslankyne, páni poslanci poprosím prezentujte sa a hlasujte teraz. Za bolo dvadsaťsedem poslankýň, poslancov, ôsmi sa zdržali z prítomných tridsiatich piatich, čiže konštatujem, že návrh bol schválený tak, ako ho predniesla návrhová komisia.*

*Prechádzame k bodu číslo tri „Návrh na schválenie predloženia žiadosti o nenávratný finančný príspevok v rámci výzvy OPBK za účelom realizácie projektu „Rekonštrukcia budovy strednej školy Vazovova“ v rámci Integrovanej stratégie rozvoja mestskej oblasti OPBK – Mestská časť Staré Mesto“*

*Vážené dámy, vážení páni máte pred sebou predmetný návrh, poprosím pána podžupana, aby ho uviedol a tak isto potom pani riaditeľku Lukáčovú.*

***JUDr. Ivo Nesrovnal, podpredseda BSK***

*Ďakujem veľmi pekne. Integrované stratégie rozvoja mestských oblastí je nástroj obnovy oblasti, ktoré vykazujú sociálne alebo fyzické opotrebovanie. Bratislava má takýchto oblastí vytypovaných šesť. Boli schválené zastupiteľstvom hlavného mesta. Staré mesto je jednou z nich. Projekt chceme schváliť je, sa týka, alebo je o obnove gymnázium Papánka, Jána Papánka, Vazovova, je to staré bratislavské gymnázium na Vazovke. Projekt robíme spoločne so starým mestom, ktorý tam má druhú polovicu budovy. My sme si tento projekt už schválili v roku dvetisícdvanásť, teraz ide o podanie žiadosti o nenávratný finančný pro, ten príspevok. Výška projektu 800 tisíc euro z toho naša spoluúčasť je päť percent. Všetky komisie tento projekt schválili, takže vás žiadame o jeho podporu. Ak má niekto ďalšie otázky, tak nech sa páči je tu pani riaditeľka.*

***Ing. Pavol Frešo, predseda BSK***

*Nech sa páči slovo má pán poslanec Borguľa.*

***Ing. Martin Borguľa, poslanec BSK***

*Pán predseda snáď dosť bolo negatívneho na dnes. A ja som Vám chcel v tejto veci úprimne poďakovať za staromešťanov. S pani starostkou Rosovou sme v rámci tejto výzvy predložili projekt na rekonštrukciu viacerých zariadení a Vy ste sa pripojili k tomu s Gymnázium na Vazovovej. Ja dúfam že tento náš spoločne preložený projekt, bude mať úspech a jedna veľká v podstate tradičná škola a plus kopec nehnuteľností okolo toho sa sa z rekonštrukčne, zrekonštruuje a zveľadí v prospech všetkých. Dovolil by som si povedal, že to je taký dobrý príklad toho, ako sa na komunále dá spolupracovať, kde úplne bez problémov sa ako teda hovoríte „smeráci„ s pani starostkou za SDKÚ Rosovou dohodli a spoločne ťaháme za jeden koniec a tlačíme tak, aby takýto dobrý projekt pre staromešťanov bolo realizovaný. Ďakujem vám ešte raz.*

***Ing. Pavol Frešo, predseda BSK***

*Ďakujem veľmi pekne. Pevne verím pán poslanec, že mnoho takýchto podobných projektov spolu zvládneme aj s Vašim veľkým pričinením. Nech sa páči pán poslanec Šramko.*

***Ing. Peter Šramko, poslanec BSK***

*Ďakujem za slovo. Som rád v podstate len chcem naviazať na to, čo povedal pán poslanec Borguľa a chcel som sa teda spýtať, že je aj v materiáli napísané o základnej škole na Vazovovej 4, čiže či ten projekt oni majú úspešne nejak rozbehnutý a či sa bude projekt teda aj realizovať. Toto je budova nikde to tam neni totiž napísané, že je to budova Vazovova 6, lebo starý, starý je to stredná škola, teda že je to Vazovova 6, lebo na Vazovke boli aj ešte tridsať osmičky, ale to je zase iná budova. Takže samozrejme držím palce, aby obidva projekty ozaj boli dobre dokončené, lebo to bol pojem vždy „Vazovka.*

***Ing. Pavol Frešo, predseda BSK***

*Ďakujem veľmi pekne, nech sa páči pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán predseda ja by som sa chcel spýtať, či v hodnotiacej komisii nielen teda len k tejto výzve ale vo všeobecne k eurofonde má zastúpenie samosprávny kraj, lebo teda na úrade máme odborníkov a ak áno, tak potom, že či nie je pre konflikt záujmov, aby budú vylúčené, či neni ohrozené to, že partnerom je samosprávny kraj, že a tá situácia by to nebol problém, čiže to sa chcem spýtať.*

***Ing. Pavol Frešo, predseda BSK***

*Poprosím veľmi pekne pani riaditeľku, aby nám to podobne vysvetlila, nech o tomto nemáme žiadne pochybnosti nakoľko tieto projekty nám prechádzajú kvalitne, tak nech sa páči.*

***Mgr. Barbora Lukáčová, riaditeľka odboru stratégie a riadenia projektov***

*Ďakujem veľmi pekne. Ten systém by asi lepšie ozrejmil pán riaditeľ Bruna ale v zásade ide o taký systém, že sú hodnotené najskôr projekty. Projekty, kde nie žiadateľom BSK, čiže všetci ostatní oprávnení žiadatelia hovoríme o mestách a obciach v tomto prípade o mestských častiach hlavného mestom a okresných mestách hodnotí systém tak ako je napísaný v systéme riadenia náš odbor SORO. Naše projekty, kde my sme žiadateľom, teda Úrad BSK ako právna entita predkladáme priamo na ministerstvo. Samozrejme, že interný a externý hodnotiteľ, následne vyhodnotené projekty sa dajú samozrejme do nejakého rebríčka, tabuľky a predkladajú sa na výberovú respektíve hodnotiacu komisiu, ktorá dáva odporúčanie schváliť, neschváliť, definitívne ministrovi. Následne ten podpíše každý projekt a výzve žiadateľa na podpis zmluvy o nenávratný finančný príspevok.*

***Ing. Pavol Frešo, predseda BSK***

*Ďakujem veľmi pekne. Nech sa páči s faktickou pán poslanec Ondrejka.*

***RNDr. Jozef Ondrejka, poslanec BSK***

*Tá moja otázka smerovala, že či v tej komisie, ktorá potom to dáva už na schválenie ministerstvo či máme my ako VUC-ka zastúpenie.*

***Mgr. Barbora Lukáčová, riaditeľka odboru stratégie a riadenia projektov***

*My máme v hodnotiacej komisii na každú hodnotiaci komisiu ide nominačný list a na základe ktorého potom pán, pán predseda nominuje a minister schváli. Ale nie je to v konflikte záujmov, pretože iba pri našom projekte v ktorom teda my vystupujeme ako žiadateľ je konflikt záujmov, hodnotiteľ samozrejme sa nezúčastní na hodnotení, pri iných je to normálne pretože je to v rámci územia.*

***Ing. Pavol Frešo, predseda BSK***

*Ďakujem veľmi pekne nevidím nikoho ďalšieho prihláseného do diskusie, poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia nedostala žiadne zmeny ani doplňujúce návrhy k návrhu uznesenia a preto vám predkladáme na hlasovanie text uznesenia tak, ako je písomne predložený s materiálom. Zrekapitulujem, že obsahuje dve časti,, zastupiteľstvo po A) schvaľuje v bode A.1 predloženie žiadosti, v bode A.2 zabezpečenie realizácie, v bode A.3 zabezpečenie spolufinancovania projektu z vlastných zdrojov, v bode A.4 realizáciu danej žiadosti v rámci ISRMO OPBK a po A.5 vybranú mestskú oblasť ako miesto realizácie a v bode B) ukladá riaditeľovi Úradu BSK zabezpečiť vyčlenenie finančných prostriedkov v rozpočte Bratislavského samosprávneho kraja na predfinancovanie projektových aktivít v rokoch 2014-2015 vo výške osemstotisíc eur s povinným spolufinancovaním z vlastných zdrojov vo výške minimálne päť percent, t.j. štyridsať tisíc eur, termín január dvetisícštrnásť.*

***Ing. Pavol Frešo, predseda BSK***

*Ďakujem, poprosím prezentujte sa a hlasujte teraz. Za návrh tak, ako ho predniesla návrhová komisia hlasovalo tridsaťpäť poslankýň a poslancov z prítomných tridsiatich piatich. Vzácna zhoda, ďakujem pekne, návrh bol schválený.*

*Prechádzame k bodu číslo štyri „Regionálna stratégia výchovy a vzdelávania v stredných školách v Bre, v Bratislavskom samosprávnom kraji na roky 2013 – 2018“*

*Vážené dámy, vážení páni máte pred sebou regionálnu stratégiu výchovy a vzdelávania v stredných školách Bratislavského samosprávneho kraja, ukladá nám to zákon, aby sme takúto stratégiu schválili a potom na základe nej konali. Máme k tomu viacero rozumej štyroch prihlásených potom do diskusie aj z radou občanov. Poprosím to prvé, aby sme najprv uviedli tento materiál a poprosím pani podžupanku Németh, aby ho uviedla.*

***PhDr. Gabriella Németh, podpredsedníčka BSK***

*Ďakujem pekne pán župan. Vážené kolegyne, kolegovia. Zákon 324 z roku 2012 ktorým sa dopĺňa a mení zákon 184 z roku 2009 dáva nové kompetencie a povinnosti samosprávnym krajom. V zmysle citovaného zákona vám predkladáme tento materiál, ktorý sme vypracovali v spolupráci s partnermi samosprávnych krajov, akými sú ministerstvo práce, sociálnych vecí a rodiny, stavovské a profesijné organizácie, zároveň ktoré spolupracujú so samosprávnymi krajmi, ústredie práce sociálnych vecí a rodiny, ktoré tvorí analýzu a prognózu vývoja trhu práce a vypracováva aj požiadavky trhu práce na kvalifikovanú pracovnú silu. O materiáli možno toľko, že sa skladá z troch častí, to máte aj popísané v dôvodovej správe. Čo považujem za veľmi dôležité povedať, že tento materiál bol prerokovaný v územnej školskej rade 3. júna 2013. Územná školská rada tento materiál prijala jednohlasne bez pripomienok a odporučila predložiť na rokovanie Zastupiteľstva Bratislavského samosprávneho kraja. Rovnako materiál bol prerokovaný v krajskej rade pre odborné vzdelávanie a prípravy Bratislavskom samosprávnom kraji 6. Júna 2013. Rovnako jednohlasne bol materiál schválený a doporučený na rokovanie Zastupiteľstva Bratislavského samosprávneho kraja. A tento materiál zároveň aj visel na verejnom pripomienkovaní na našej úradnej tabuli ako aj na webovej stránke. V riadnom pripomienkovacom konaní od tretieho júna do siedmeho júna sme nedostali žiadne doplňujúce návrhy. Dňa 19.6.2013 bolo elektronickou poštou nám doručené, doručený materiál, ktorý obsahoval pripomienky piatich zástupcov súkromných a cirkevných škôl. Uvedené pripomienky boli akceptované a zapracované do tohto materiálu, preto ste dnes dostali na stôl tri listy, zároveň vás chcem poprosiť, aby tie listy nie vymenili, ale zaradili do tohto materiálu z toho dôvodu, že v pôvodnom materiáli boli tlačené strany dvojstranne a tým pádom by vám vypadla tam tá predchádzajúca strana, čiže založte si o materiálu stranu 38, stranu 48 a stranu 50. Tieto pripomienky ako som už hovorila boli zapracované do tohto materiálu s výnimkou tých pripomienok, ktoré vychádzajú s platnej legislatívy. Tento materiál bol prerokovaný aj v príslušných komisiách, tie pripomienky, ktoré odzneli na týchto komisiách rovnako boli čiastočne akceptované a zapracované do tohto materiálu. Ja vás prosím o podporu predmetného materiálu. Ďakujem pekne.*

***Ing. Pavol Frešo, predseda BSK***

*Ďakujem pekne, ja len zdôrazním, že vzhľadom na to, že sme sa snažili o maximálny možný konsenzus pri tomto materiáli, aby sa tam našli súkromné, cirkevné ako aj štátne alebo školy samospráv tak sme sa snažili o to, aby sme tu mali veľkú zhodu, čiže sedeli sme opakovane a veľmi širokých sedeniach, kde sme všetkých mali pozvaných, pevne verím, že sa to odrazí aj na dnešnej diskusii. Poprosím veľmi pekne otváram diskusiu k tomuto bodu. Nech sa páči pán poslanec Ondrejka, pán poslanec Dostal, pani poslankyňa Apalovičová.*

***RNDr. Jozef Ondrejka, poslanec BSK***

*Ďakujem pán predseda toto je, toto je adresované možno viacerým úradu a odboru školstva, ale naväzujem na to čo som otvoril na finančnej komisii a odpoviem aj pánovi Nesrovnalovi, lebo na moju výhradu vedúcu k diskriminácii k okresu Malacky, mi povedal, že však navrhnite uznesenie. Takéto uznesenie bolo navrhnuté napríklad päťdesiatsedem v roku dvetisícsedem, sedemdesiat, sedemdesiatosem v roku dvetisícosem a stoštrnásť z roku dvetisícosem, keď som nebol prítomný tak sa to zmietlo zo stola. A teraz pre vás vážené kolegyne, kolegovia o čom rozprávam. Okres Malacky tvorí štyridsaťšesť percent rozlohy Bratislavského samosprávneho kraja, čiže takmer toľko ako je rozloha všetkých mestských častí ako je rozloha okresu Pezinok a Senec. Má asi dvanásť percent obyvateľstva a teraz k tomu podstatnému čo súvisí so školstvom, v zriaďovateľskej pôsobnosti kraja je tam len jedna stredná škola. A aby sme to teda previazali trošku a j s finančnom situáciou, samozrejme žiaci chodia predovšetkým do Bratislavy, niektorí do Modry, do Pezinka, cestujú, využívajú hromadnú dopravu a to zase nás stojí nejaké peniaze. Tá snaha bola v minulosti, že aby sme troška zmiernili tento rozdiel a aby Bratislavský kraj sa usiloval o to, aby túto v Malackách, v okrese Malacky zriadil školu, boli na to vytvorené a sú na to vytvorené ideálne podmienky, lebo existuje jeden areál, ktorý bol vybudovaný ako pre strednú priemyselnú školu vtedy ešte naftársku, ale vzhľadom k tomu, že sedela republika tak celý tento zámer padol, ale areál bol vybudovaný, prešiel pod armádu. Armáda to vyhlásila za potrebný majetok a v zmysle vtedy platnej legislatívy bolo oslovená mesto Malacky či by malo záujem, aby prevzal do svojho majetku tento objekt tento areál Mestské zastupiteľstvo v Malackách s tým súhlasilo a v podstate splnilo všetky podmienky, lebo pred tým všetky štátne inštitúcie odmietli, že nepotrebujú tento areál. A keďže sa teraz už bavíme o politike tak bola to vláda pána Dzurindu, ktorá pred zasadnutím alebo na zasadnutí a v rozpore s predpismi a zákonmi stiahla tento materiál, išiel tento areál do správy Ministerstva vnútra, pardon Ministerstva zdravotníctva, dvom organizáciám, ktorých štatutármi x-krát hovorili, že nie je to potrebné, dneska sa ho chcú zbaviť, je to nepotrebný majetok, len žiaľ sa nevyužíva na účely školstva. A teda keď sme teda dneska začali politizovať, tak aj poviem, že v tom minulom zastupiteľstve ma veľmi mrzelo, že sa tu už spájalo tie moje aktivity s tým, že tak súhlasme nech má nejaké uznesenie ten primátor z Malaciek, to nie je o mne. Moje deti nepotrebujú stredoškolské vzdelanie, majú to za sebou, ale ide o obyvateľov z nášho okresu. A práve šedá eminencia SDKÚ asi všetci viete, v tej dobe minulom období, kto to bol, mi povedal, že načo by sme mi za to zahlasovali, čo ja z toho budem mať. Takže, aby sme si teda povedali pravdu, že aké, aké pomery vládnu aj v politických subjektoch a keď som nebol prítomný na rokovaní, uznesenie stoštrnásť tak sa to rýchlo predložilo, nejaká informácia a stiahli sa tieto uznesenia zo sledovania. Mne to je, mne je ľúto to, že táto správa neriešila túto možnosť a že sa ako kraj neuchádzame o tieto objekty, ktoré, ktoré by určite pomohli riešiť tú situáciu odborného školstva, lebo tá jediná, jediná stredná škola na takmer polovici územia kraja je gymnázium a teda žiadna odborná a druhý problém ktorý je, súvisí práve s gymnázium, že ja stále som nenašiel spôsob riešenia a kraj veľmi dobre vie, že gymnázium má problém, lebo tam nemá vysporiadané pozemky a vlastníci sa o ne uchádzajú, čiže máme jednu jedinú školu na takomto území aj tam je ohrozené, že môže, môže prísť o tieto územia. Čiže podľa môjho názoru, nie že ja mam navrhnúť, ale úrad mal navrhnúť, akým spôsobom tento problém v strednom školstve v našom kraji bude riešiť.*

***Ing. Pavol Frešo, predseda BSK***

*Ďakujem veľmi pekne. Pán poslanec musím zareagovať na to, že za to môže Dzurinda a neviem aká šedá eminencia. Nie za to, môže Váš smerácky župan volal sa Bajan, visel na každom bilborde s pánom Ficom, mali ste sa obrátiť na Vašu smerácku podžupanku volala sa pani Beňová a mali ste to cez ňu riešiť, aby išla za pánom Ficom a nevyhovárať sa na vládu, ktorá tu už neni sedem rokov, keď už politizujeme. Je to vrcholne trápne, títo ľudia sa ukázali ako neschopní, nevedeli Vám s tým pomôcť a Vy teraz rozprávate že pred siedmymi rokmi niekto, niečo na vláde stiahol? To myslíte vážne? Však ja si vás vážim pán primátor a to za tých sedem rokov títo schopní ľudia, ktorí visia na bilbordoch s Ficom, nevedia nič spraviť? Ešte raz za tých sedem rokov, nevedeli nič spraviť? Čo ste sa neobrátili na nich? Niečo Vám poviem, ale k tomuto vecne, lebo ja som presvedčený, že to je síce sympatické, že sa snažíme robiť politiku, ale moc to nejde, takže poďme k tomu čo je pre ľudí správne. Doplnili sme do toho materiálu, cieľ dvanásť na základe analýzy potrieb trhu práce vytvoriť podmienky pre vznik strednej a odbornej školy v okrese Malacky.*

*Ak na tom trváte s týmto konkrétnym, s týmto konkrétnym objektom, tak započneme tie rokovanie o ktorých sa rozprávame, neni v tom žiaden problém, neni v tom žiadna politika. Ale teda naozaj mi rozprávať o šedej eminencii, keď nám vylepený na plagáte vysedávali smerácky predstavitelia tejto župy roky rokúce, no tak to teda trápne je a vykrúcať to naozaj nemohli urobiť, lebo iba osem rokov prešlo a chudák proste Fico a celý SMER si nevedel urobiť čas. To je ako veľmi, veľmi , veľmi smutné. Ja navrhujem takúto vec, buď to dajme do toho materiálu, tak ako je to teraz, alebo potom normálne započnime tie rokovanie na ďalší krát o tom informujme. Nech sa páči pani poslankyňa Németh a pani poslankyňa Flašíková-Beňová.*

***PhDr. Gabriella Németh, podpredsedníčka BSK***

*Ďakujem pekne pán župan, ja rovnako som chcela povedať to čo už pán župan uviedol, že v úvodnom slove som o tom hovorila, že materiál bol prerokovaný aj v komisiách a práve na základe Vašej požiadavky pán kolega, táto požiadavka bola zapracovaná do materiálu. Je to na strane päťdesiat v časti tri, ciele a priority župy. Samozrejme o tieto požiadavke vieme a určite to budeme riešiť aj v Krajskej rade pre odborné vzdelávanie. Ďakujem.*

***Ing. Pavol Frešo, predseda BSK***

*Nech sa páči pani poslankyňa Flašíková-Beňová*

***PhDr. Monika Flašíková-Beňová, poslankyňa BSK***

*Ďakujem veľmi pekne pán predsedajúci. Ja sa pokúsim vždy vystúpiť tak viete, že možno, že sa Vám to zapáči taký spôsob komunikácie akú používam ja. Začnite sa správať normálne. Lebo na každé jedno vystúpenie môjho kolegu zareagujete absolútne neadekvátne a arogantne. Takže ja by som Vás chcela poprosiť keďže vediete zasad, zasadnutie tohto zastupiteľstva, keby ste svoje vystúpenia takým spôsobom viedli. Lebo nie je na mieste, ak vystúpi ktorýkoľvek môj kolega a vy ho takýmto veľmi hrubým spôsobom vyurážate a stále sa tu vyhovárate na bývalého župana. Pán Frešo, Vy ste tu štvrtý rok, mali ste štyri roky na to, aby ste niečo urobili tak ak už hovoríte o výhovorkách, buďte taký láskavý a Vy sa nevyhovárajte na bývalé vedenie ale skúste povedať, čo ste Vy spravili pod Vašim vedením. A ešte raz Vás žiadam, správajte sa k mojim kolegom slušne. Ďakujem pekne.*

***Ing. Pavol Frešo, predseda BSK***

*Ďakujem pekne, pán poslanec Ondrejka, nech sa páči.*

***RNDr. Jozef Ondrejka, poslanec BSK***

*Ďakujem, ja by som chcel teda reagovať len tie podmienky na môj diskusný príspevok. Pán predseda Vám chýba meno, tak je to meno pán Mikuš, ktorý mi povedal osobne a dúfam, že, nie, nie je ten, nie ten pán Mikuš, ktorý je tu na poslancom, z minulého obdobia som tu na sedel, som videl ako riadi Vašich kolego v pri hlasovaní a pred hlasovaním ak ste tu neboli tak sa spýtajte akú mal pozíciu. To že som ho ja nazval slengovo šedá eminencia, ospravedlňujem a ale myslím si, že mal dosť veľký vplyv na to, aby mohol ovplyvniť a keď mi taký človek povie že čo ja z toho budem mať, ta čo i mám myslieť. A čo sa týka uznesenie vlády, uznesenia vlády sú predsa na webe, ja vám to môžem stiahnuť ukázať, že ja neklamem, nezavádzam, ja nekydám ani na hlavu v tomto prípade pána Dzurindu, on bol predseda vlády, on to len pripustil. Bola to aktivita vtedajšieho ministra zdravotníctva, keďže to chcel silou mocou pod sebou a nakoniec nevedel alebo zistil že to nepotrebuje. Ale môžeme samozrejme o tomto debatovať, ja nehovorím ani politicky ani fiktívne, to sú fakty, viem to doložiť. Ďakujem.*

***Ing. Pavol Frešo, predseda BSK***

*Ďakujem veľmi pekne, nech sa páči pán poslanec Borguľa.*

***Ing. Martin Borguľa, poslanec BSK***

*Pán predseda, ja Vás len chcem upozorniť, že to čo rozprávate o smeráckom županovi, je hrubé klamstvo. Keď už neveríte mne, tak všetcia čo tu sedia na wikipédia.sk si môžu pozrieť a je tam presne napísané, župan Bratislavského samosprávneho kraja Vladimír Bajan zvolený za koalíciu ANO, DS, KDH, SDKÚ, SMK. Ďakujem.*

***Ing. Pavol Frešo, predseda BSK***

*Ďakujem veľmi pekne, len Vás upozorňujem, že tam musíte mať zjavnú chybu lebo tam bol kandidoval ako za tú koalíciu Lubo Roman, ale vás upozorním aj na to, prepáčte, prepáčte ale vás upozorním, upozorním, upozorním že všetci máme veľmi dobré pamäti tie veľké bilbordy o ktorých som rozprával, kde pán Fico, vedľa neho stál tie megabordy za obrovské desaťtisíce eur. Nech sa páči pán poslanec Dostál.*

***Mgr. Ondrej Dostál, poslanec BSK***

*Ďakujem vážený pán predseda, vážené kolegyne, vážení kolegovia ja budem trochu o inej téme hovoriť a rád by som sa pozeral na, na prerokovaný materiál z pohľadu širšieho alebo teda z pohľadu slobody a výberu škôl slobody, slobody ako princípu, ktorý sa v školstve začal uplatňovať po roku 1989. To že sa dnes zaoberáme týmto materiálom možno hodnotiť jednak pozitívne ako výraz nášho záujmu o problematiku školstva a to čo je na tom negatívne je, že to robíme aj preto, lebo nám to uložil zákon minulý rok, teda nenechal toto na autonómnom rozhodnutí samosprávnych krajoch, či je a akým spôsobom budú spracovávať koncepčné a strategické materiály v oblasti školstva, ale uložil im, že by mali schváliť alebo teda musia schváliť stratégiu výchovy a vzdelávania v stredných školách. A je to zákon, ktorý bol schválený v minulom roku a presadila ho súčasná vláda. A to čo v tom v zákone je ešte a čo je to podľa môjho názoru ešte vážnejšie a čím sa budeme zaoberať na najbližšom zastupiteľstve je, že tento zákon ukladá samosprávnym krajom aby všeobecne záväzným nariadením po prerokovaní v krajskej rade pre odborné vzdelávanie a prípravu najneskôr do 30.09. určili počet tried prvého ročníka stredných škôl financovaných zo štátneho rozpočtu. A nie iba vlastných škôl, ale všetkých škôl a v územnej pôsobnosti ú tam dve výnimky osemročné gymnázia a školy, ktoré boli zriaďované krajským školským úradom pôvodne. A sloboda výboru školy je jeden z kľúčových princípov a súčasného školstva a tento zákon je nelogický v tom, že do nej zasahuje negatívnym spôsobom, respektíve ukladá samosprávnym krajom, že by do nej mali alebo mohli zasiahnuť. A je logické, že zriaďo, samosprávny kraj ako zriaďovateľ má čo hovoriť do toho aký počet tried má byť otvorených v školách v jeho pôsobnosti ako zriaďovateľa. Je však nelogické, aby hovoril do toho iným zriaďovateľom, či už súkromným alebo cirkevným. A pluralita školstva teda existencia verejných škôl, súkromných škôl aj cirkevných škôl je dôležitá a myslím, že väčšina tohto zastupiteľstva vníma tento princíp pozitívne a bude sa snažiť zachovať ho aj do budúcnosti. A veľmi často sa tu bavíme o veciach, ktoré nemajú niaky vyhranený politický aspekt, schvaľujeme ich skoro jednohlasne ale v tomto ten politický rozmer je a je v tom, že ide povinnosť, ktorú nám uložila, uložil zákon presadený súčasnou vládou a zároveň zákon, ktorý bol kritizovaný opozičnými poslancami v Národnej rade Slovenskej republiky. A práve v tomto bode, ktorý sa týka určovania počtu, počtu tried, pani poslankyňa Jana Žitňanská predložila pozmeňujúce návrhy a jeden z tých pozmeňujúcich návrhov sa týkal toho, aby samosprávne kraje mali túto pôsobnosť iba vo vzťahu k tým stredným školám ktoré sú v ich zriaďovateľskej pôsobnosti. A toto bol postoj, postoj opozície a teda opozícia si myslí alebo v parlamente si myslia, že by, že by samosprávne kraje nemali zasahovať súkromným a cirkevným zriaďovateľom a do ich rozhodovania o tom, aký počet tried chcú, chcú otvoriť a nemali by tým pádom zasahovať rodičom do možností slobodného výberu škôl. Bol by teda rozpor, keby to, čo sme teraz hovorím sme ako opozícia kritizovali a odmietali na celonárodnej úrovni v parlamente, v národnej rade sme teraz s nadšením uvádzali do života spôsob, ktorý sme tak kritizovali. Samozrejme keď nám zákon ukladá, že máme schváliť všeobecne záväzné nariadenie a určiť ním počet tried, ktoré sa majú otvoriť v nasledujúcom školskom roku, je to naša povinnosť, čiže také nariadenie schváliť musíme. Ide ale o to, aby sme tak urobili spôsobom, ktorý nebude zasahovať do autonómie iných zriaďovateľov, či už súkromných alebo, alebo cirkevných. Bolo to tu už aj spomenuté a viacerí ste asi zaregistrovali, že, že práve tento aspekt vyvolal ohlas, vyvolal kritiku. Som rád, že to vyústilo do komunikácie, čo sa premietlo aj do aj do tých troch zmenených strán, ktoré, ktoré tu dnes máme a len chcem teda požiadať alebo apelovať na to, aby aj smerom do budúcnosti smerom k príprave toho všeobecného závä, záväzného nariadenia sme si zachovali tento prístup a túto filozofiu a teda vo vzťahu k obsahu, aby sme rešpektovali návrhy a názory iných zriaďovateľov a ich predstavy o tom, koľko tried chcú v ďalšom školskom roku 2014 – 2015 otvoriť a aj z toho procesného hľadiska, aby sme nešli iba na úroveň nejakého nevyhnutného minimá, akým spôsobom má byť prerokovaný návrh všeobecne záväzného nariadenia, ale aby sme od začiatku, od, od prvého momentu prípravy toho nariadenia vtiahli do toho aj súkromných aj cirkevných zriaďovateľov škôl, aj poslancov zastupiteľstva, ktorí majú o túto problematiku záujem. Ďakujem.*

***Ing. Pavol Frešo, predseda BSK***

*Ďakujem veľmi pekne, ja len podotknem, že naozaj sme sa snažili všetkých tých zriaďovateľov tu napriek tomu, že to bol enormný časový tlak, napriek tomu, že rôzne podklady, však pán posl, pán riaditeľ Csabay môže povedať meškali s ministerstva školstva urobiť to v čo najširšom konsenze. Nech sa páči pani poslankyňa Apalovičová.*

***Doc. Ing. Ružena Apaplovičová, CSc., poslankyňa BSK***

*Ďakujem veľmi pekne. Vážené kolegyne poslankyne, vážení kolegovia poslanci a takisto aj vážení hostia. Ja by som chcel za komisiu školstva, športu a mládeže povedať, že otázkam stratégie výchovy a vzdelávania sa priebežne venujeme, že tento materiál nie je ojedinelý a je to jeden z materiálov, ktorý teda sme povinne museli vypracovať . Že sa do toho trochu vkladá aj tá politika to je problém, ktorý sme sa snažili vyriešiť. Preto tu máme aj hostí, to znamená predstaviteľov škôl, kde nie sme zriaďovatelia. Ten kto si podrobne prečítal tento materiál o tom by sme sa mali baviť, tak by skonštatoval to, čo skonštatovala komisia školstva, športu a mládeže. Je to materiál, ktorý je pripravený na vysokej odbornej metodickej úrovni za čo na rokovaní komisie bola vyjadrená pochvala a poďakovanie pánovi riaditeľovi Csabayovi a jeho kolektívu. Je to materiálov, kde sú rozoberané aj školy, ktoré patria iným zriaďovateľom. Tam sme sa dozvedeli skutočne o rozvoji o výchove a vzdelávaní v stredných školách od rôznych zriaďovateľov. A myslím si, že takto to hodnotili aj tí, ktorí hodnotili po odbornej stránke celý tento materiál. Pokiaľ sa tu niekto pýtal, že čo sme vlastne my spravili, tak ja by som povedala len jeden bod, aby to nebolo také zdĺhavé. Na strane päťdesiat jedna centrá odborného vzdelávania, možno sú tu aj zástupcovia jednotlivých škôl. Máme tri centrá odborného vzdelávania, ktoré sme chceli spraviť, počas tohto volebného obdobia a ktoré aj máme vytvorené. A je to SOŠ informačných technológií, Hlinícka, je to Ivánka pri Dunaji, kde je spojená škola, ktorá sa zameriava na poľnohospodárstvo a potravinársku komoru a je to aj SOŠ farského, ktorých tu máme na každom zastupiteľstve a to bolo to posledné 1.5.2013, čo sme schválili. Takže skutočne tá komisia školstva má veľký prehľad a veľmi vysoko tento materiál hodnotila. Tie záležitosti, že musíme splniť požiadavky zá, pardon požiadavky zákona tak to je samozrejme, to sa snažíme tak, aby to bolo prijateľné pre všetkých zriaďovateľov. Ale keďže sa teraz bavíme o konkrétnom odbornom materiály, ktorý je vysokej úrovne ja by som chcela poprosiť všetkých kolegov a kolegyne o podporu tohto materiálu. Ďakujem.*

***Ing. Pavol Frešo, predseda BSK***

*Ďakujem veľmi pekne, nech sa páči pani poslankyňa Zemanová.*

***RNDr. Anna Zemanová, poslankyňa BSK***

*Ďakujem pekne za slovo. V podstate väčšinu toho, čo som chcela povedať, povedal môj predrečník pán poslanec Dostál a plne sa hlásim k tomu jeho vystúpeniu a k jeho slovám. A chcem sa aj poďakovať to že sa našla cesta ako autoremedúrou sa našla možnosť zapracovať pripomienky asociácie súkromných škôl a cirkevných škôl do materiálu. A za to sa chcem poďakovať. Chcela by som však apelovať na to, že obdobná diskusia sa zopakuje zrejme v septembri pri schvaľovaní všeobecne záväzného nariadenia a preto by som chcela poprosiť jednak náš úrad, ale aj dotknuté subjekty súkromné a cirkevné, aby sa intenzívne zapojili do prípravy tohto všeobecne záväzného nariadenia, pretože bude to žiaľ v čase prázdnin a legislatívny proces schvaľovania VZN-ka je pomerne náročný a s tým, že vlastne musí pred našim zastupiteľstvom byť už pripravené prakticky do čistopisu začiatkom septembra, čiže naozaj je len, letné prázdninové obdobie na to, aby sme ho kvalitne pripravili a aby bolo tak pripravené, a to prosím poslancov tohto zastupiteľstva, vedenie župy vzhľadom na to teda, že sme pravicovou župou, aby sme sa snažila v maximálnej miere zabezpečiť slobodnú voľbu rodiča na výber školy. Aby sme tento odkaz sa snažili zapracovať do toho všeobecne záväzného nariadenia, tak aby sme zaňho mohli hlasovať. Ešte jednu pripomienku mám, hľadala som odpoveď na otázku, ktorú som položila ohľadom zverejnenia tohto materiálu na internete, čiže vzhľadom na to, že z viacerých strán som mala trošku rozdielne, rozdielne informácie. A možno som našla dôvod, kde došlo k tomu, že sa nedostalo dostatočne za v času do rúk verejnosti a všimla som si taký detail, že v rámci vyhodnotenia pripomienok ostatné materiály boli zverejnené na elektronickej tabule a tento materiál bol zverejnený v časti neprehliadnite. Čiže nebol zverejnený v tej časti úradnej elektronickej tabuli, kde aj zostávajú archivované materiály. V časti neprehliadnite je skôr taká upútavka, ale nezostávajú tam archivované tie materiály, čiže sa dá aj ťažko skontrolovať, či naozaj tam visel, verím tomu, že tam ten materiál bol, ale dnes ho tam už vlastne nenájdeme. Možno aj tu bol trošičku ten zádrhel, v rámci komunikácie, že možno by sa o ňom v časi, včaššie dozvedela širšia odborná verejnosť a možno by sme nemuseli teraz tak hektickej chvíli aj za hektického poslucháčstva už teda prerokovávať tento materiál tak to je taká technická pripomienka, možno do budúcna by sme mali všetky strategické materiály okrem do časti neprehliadnite dávať aj umiestňovať na elektronickú úradnú tabuľu, kde vlastne zostávajú v archíve. Ďakujem pekne.*

***Ing. Pavol Frešo, predseda BSK***

*Ďakujem veľmi pekne, vážené pani poslankyne, vážení páni poslanci veľmi pekne poprosím, toto sú to dôležité body, videl som tu dvoch, respektíve vidím ďalšieho telefonovať, veľmi pekne poprosím, aby sme venovali tomu pozornosť. Ja rozumiem tomu, že to bolo pod časovým tlakom. Nie my sme tak neskoro ten zákon prijali, ale venujme tomu pozornosť, lebo jedná sa o naše decká, jedná sa proste o našich študentov a tento krát už byť zodpovedný aj za tých ktorý sú nielen našich ako župných školách ale aj v školách ktoré sú súkromné, cirkevné, chcem mať na tom vážnejšiu zhodu. Poprosím, aby sme sa nebavili a venovali sa tomuto bodu. Nech sa páči pán poslanec Ftáčnik.*

***Doc. RNDr. Milan Ftáčnik, CSc., poslanec BSK***

*Vážený pán predseda, vážené kolegyne a kolegovia, ja chcem oceniť tento materiál, ktorý bol pripravený v relatívne krátkom čase, tak ako ste to uviedli pán predseda, ale je spracovaný veľmi dobre, pretože vychádza z analýzy situácie, ktorá bola pripravovaná už skôr a prerokovaná v našej školskej komisii a stanovuje ciele, ktoré by sme chceli v oblasti školstva dosiahnuť. Možno ich dnes nevieme všetky pomenovať a v diskusii zaznela, zaznela vlastne pripomienka k tomu, prečo máme určovať alebo prečo máme vstupovať do výkonov a podobne? Ja by som vás rád upozornil na cieľ číslo jeden, ktorý si chceme stanoviť, keď prijmeme tento materiál a ja verím, že bude prijatý v tomto zastupiteľstve, kde hovoríme o tom, že máme problém v našom kraji s pomerom medzi všeobecným a odborným vzdelávaním. U nás jej tendencia v Bratislave, že sa nám deti hlásia najmä na gymnaziálne štúdium s cieľom pokračovania na štúdium na vysokej škole, ale z hľadiska potrieb trhu práce tým vzniká nerovnosť, pretože nerovnosť, alebo nedostatok v tom, že nemáme dostatok remeselníkov. My máme problém dnes zohnať človek, ktorý nám opraví doma vodu, pretože nám chýbajú remeselníci tohto druhu a mohol by som menovať ďalšia remeslá, ktoré sú problematické, a otázka ako zabezpečiť, aby sme teda mali dostatok odborníkov, ktorých náš kraj potrebuje na obnovu pracovnej sily? Myslím si že toto je tiež pohľad, ktorý je veľmi dôležitý a to sami priznávame, že nebudeme schopní, istý pomer, ktorý bol stanovený v dlhodobých strategických dokumentov ministerstva školstva na dlhšie obdobie, že ho nie sme schopní dodržať. A to súvisí prosím aj s činnosťou súkromných a cirkevných škôl, ktoré sa prirodzene orientujú na tie odbory, ktoré o ktoré na trhu je záujem. To znamená, ak my si povieme, že my ako naša, náš kraj samosprávny urobíme ten pomer taký, aby sme mali dostatok aj žiakov na gymnaziálnom štúdiu aj na odbornom vzdelávaní, tak tí ktorí nie sú prijatí na gymnaziálne štúdium na našich školách prirodzene odchádzajú na súkromné školy a tam ich zoberú aj ako trojkárov, aj ako štvorkárov, pretože je to atraktívne. Detí chcú študovať a keď majú slobodu vzdelávania, tak študujú aj na súkromných gymnáziách. A máme v tomto kraji aj gymnáziá, ktoré majú štyridsať percentnú úspešnosť pri príjmaní na vysoké školy, hovorím o súkromných gymnáziách. Otázka je toto chceme? Toto chceme, aby za peniaze si niekto kúpil vzdelanie a potom sa nedostal na vysokú školu? Myslím si, že to nie je celkom správna cesta. Bohužiaľ prijatím školského zákona sa zrušila možnosť, aby ktokoľvek zasahoval do zriadenia alebo vyradenia niakej školy zo siete, ale takáto škola zjavne neplní svoje poslanie, lebo gymnaziálne vzdelanie je primárne určené na to, aby jeho absolventi študovali na vysokej škole. Čiže ja celkom rozumiem zákonodarcom, ktorí sa snažili aspoň formou výkonov umožniť nám niakym spôsobom regulovať pomer medzi všeobecným a odborným vzdelávaním, ktorí nejako inak nevieme uchopiť. Ako to nastavíme o tom budeme diskutovať v septembri a nie je to asi merítom dnešnej diskusie, ale rozumiem tomu, že v našom kraji je to problém, pretože to vyzerá tak, že o niakych päť, desať rokov, sedemdesiat percent našich žiakov bude študovať na gymnázianom vzdelávaní, a tridsať percent na odbornom. Keď si potom budete chcieť zohnať toho vodára, ktorý vám opraví vodovodný kohútik, tak možno bude študovať na školách v Banskej Bystrici, alebo v nejakom inom krajom, ale v našom nie. Čiže s týmto ja mám problém a myslím si, že má logiku, aby sme diskutovali o tom ako to nastaviť. Možno ten spôsob , ktorý zvolila národná rada nie ej optimálny ale ako problém to objektívne existuje. Čiže to bolo len na vysvetlenie na to, že my sme si vlastne stanovili negatívny cieľ číslo v bode číslo jedna, keď hovorím nie sme schopní 30 na 70, ale koľko sme schopní to nevieme. V tejto chvíli to nevieme povedať a ten cieľ zrejme budeme spresňovať podľa toho, ako sa situácia v tejto oblasti bude vyvíjať. Máme tam aj také veľmi sympatické body, ktoré sa mi veľmi páčia a ktoré hovoria o tom, že cieli číslo štyri máme prioritu číslo jedna, zabezpečiť dostatok finančných prostriedkov na zlepšenie materiálno-techníckého vybavenia škôl v zriaďovateľskej pôsobnosti BSK. Ja by som si veľmi želal, aby sa aj takéto ciele naplnili, pretože sú potrebné pre naše školy a pre školy, ktoré chcú poskytnúť deťom čo najkvalitnejšie vzdelávanie, čiže ja beriem ten materiál ako našu predstavu ako by sa školstvo do roku 2018 v kraji vyvíjať. Podľa mňa je dobré spracovaný štrukturovaný tak aby sme mali mali predstavu o tom, čo chceme robiť a čo by som k nemu pridal je možno apel na nás ako politiký predstaviteľov tohto kraja, aby sme aktívnejšie komunikovali s podnikateľskou sférou a snažili sa odtiaľ dostať signály o tom aká je potreba na trhu práce, pretože tento režim zatiaľ nemáme v našej krajine vlastne dostatočne vyvinutý. Máme krajskú radu odborného vzdelávania, tam k istej interakcii prichádza, ale myslím si že veľmi dôležité je vlastne naviazať a takto má ambíciu urobiť aj tento materiál naše možnosti a naše ponuky vzdelávania práve na to čo, čo je potrebné. Samozrejme to vieme urobiť, len s niakym oneskorením, pretože keď sa nám dnes prihlási žiak, tak o tri alebo o štyri roky sme schopní ho vypustiť na trh práce, čiže nie je tam tá reakcia taká bezprostredná, ale sme povinní to robiť, pretože tomu poslaniu tiež slúži naše, naše stredné školstvo. Čiže chcem podporiť ešte raz tento materiál, vysloviť uznanie tým ktorí ho pripravili a určite podporím jeho prijatie na dnešnom zastupiteľstve.*

***Ing. Pavol Frešo, predseda BSK***

*Ďakujem pekne pán poslanec ja veľmi krátko zareagujem Milan na to čo si hovoril ohľadne, ohľadom toho školstva, si na to väčší odborník, ale len upozorním na tie gymnáziá a na tie stredné odborné školy na jednu veľmi dôležitú vec, lebo tých debát som zvie, zviedol prv než sa tento materiál pripravil veľké množstvo aj na krajskej, krajskej rade odborného vzdelávania, ale aj so zriaďovateľom, to znamená aj tými súkromnými, cirkevnými a koniec koncom aj s našimi riaditeľmi. Tam podľa mňa jeden fundamentálny problém, ja to nechcem hádzať na to, že to má ministerstvo vyšetriť ale asi nikto iní ho nevyrieši. Ten problém je ten, že ak by existovalo normálne zrozumiteľné kritérium pre tieto, toto prijímanie v celoštátne platne tak jak je to v Británii, v Amerike kdekoľvek inde, tak tá debata o tom, že koho kam pustíme úplne, ale legitímna. Toto je to, čo tu v tejto chvíli chýba. Inými slovami je strašne ťažké to chytiť a povedať päť percent osemročné gymnáziu, tridsať percent normálne gymnáziá, zbytok odborné školy a čo poviem tým deckám a tým rodičom, že na základe čoho sme to urobili? Ja to čo po čom opakovane volám, nielen tu ale aj v národnej rade, asi tomu budeš dobre rozumieť je, zrozumiteľné normálne kritérium, ktoré keď sa povie tu je čiara, tak títo idú na gymnáziá títo idú ďalej, tí čo sú pod čiarou sa musia zaradiť iným spôsobom, alebo nech si to zaplatia so svojho alebo akokoľvek inak. To si myslím, že do budúcnosti je riešenie. A poviem to, prečo to je tak dôležité. Lebo neprejde jedno stretnutie s niakym rektorom univerzít, aby nehovoril o tom, že to čo vzdeláva stredné, stredné školstvo tá úroveň jednoducho klesá. Dokonca aj na mojej vlastnej almamáter dokonca ja na Univerzite Komenského každý hovorí to isté. Kedykoľvek sa stretneme je to horšie, je to horšie, je to horšie. No ak to teda máme vychovávať tých študentov a tých ľudí vlastne k tomu, že sami si poviem že je to horšie, že nám padá úroveň, tak potom sa k tomu normálne radšej vráťme a hovorme o tom v takomto komplexnom. Toto tu prijmime, ja si myslím že ten materiál je v poriadku. Ale ak chceme systémové riešenie aby som sa nedožil toho že na elektrofakulte, že tí inžinieri sú na tom podstatne horšie, ako ešte podstatne horšie ako boli moji rodičia, no tak potom treba s tým niečo naozaj veľmi, veľmi vážne robiť. Ja vidím naozaj, naozaj to, naozaj to vidím to riešenie, že proste mať jednotné kritérium, potom tá debata je slobodná. Ináč sa budeme doťahovať takými, že aké percento koľko, ty hovoríš že nevieme to dnes povedať, áno nevieme to dnes povedať, práve preto že nemáme tento typ kritéria. Pardon že som takýto svoj názor do toho vložil, ale keďže som množstvo tých diskusií z absolvoval, toto je taký môj veľmi, veľmi by som povedal pohľad opreté o to čo sa na tých školách deje. Nech sa páči pán poslanec Dostál, pán poslanec Šramko, pani poslankyňa Zemanová, pán poslanec Ftáčnik s faktickými poznámkami.*

***Mgr. Ondrej Dostál, poslanec BSK***

*Pán poslanec Ftáčnik, ja podobne ako vy rozumiem motivácii predkladateľov zmeny zákona vďaka ktorej sa tu teraz zaoberáme týmto bodom a v septembri budeme riešiť počet tried, ktoré sa môžu otvoriť. Ja som v školskom roku na rozdiel od Vás však nemá pre ňu až také veľké pochopenie a považujem ju za prejav sociálneho inžinierstva a nie ako centrálne uvažovať kto a koľko ľudí pôjde na, na všeobecné školy, koľko ľudí pôjde na, na odborné školy a ja slobodu výberu a slobodu považujem za nielen dôležitú hodnotu, ale aj za užitočnú cestu a riešeniam problémov a preto si myslím, že tou cestou nie je že centrálne budeme niečo stanovovať, aký má byť pomer detí, ktoré pôjde na gymnáziá, ale je treba zachovať slobodu výberu, treba umožniť konkurenciu škôl a keďže dôverujem tak verím aj v to, že keď nevyštuduje dosť vodoinštalatérov v Bratislavskom kraji no tak nám to tu budú opravovať vodoinštalatéri z Banskobystrického kraja a oni sem určite prídu.*

***JUDr. Ivo Nesrovnal, podpredseda BSK***

*Pán Šramko.*

***Ing. Peter Šramko, poslanec BSK***

*Ďakujem za slovo. Ja len kontinuálne prejdem to čo povedal pán Dostál hoci teda reagujem na pána primátora Ftáčnika. Naposledy som opravoval vodu susedovi o pol jedenástej lebo praskla im hadica. Tak prišli, lebo neexistuje nikdo rýchlejší tak mi zazvonili ale aj by som bol rád, keby mohli zavolať radšej nejakého odborníka na telefón, lebo ja som len taký „Esermester“. Ale chcem v prvom rade zareagovať na to, čo povedal pán primátor Ftáčnik, že ozaj tento materiál je dobre pripravený a veľmi pekne ďakujem aj predkladateľovi, že na základe pripomienok, ktoré sme mali a bolo ich veľa v stredu sa doplnil o materiál o ďalšie teda tie materiály ozaj aby poskytol všetky tie možnosti tak, aké boli požiadavky, ktoré sme tam preberali, takže toto treba povedať. A treba povedať aj to, že tie stredné školy bohužiaľ príjmajú decká zo základnej školy, kde na základných školách sme zrušili dielne alebo teda boli zrušené dielne a decká v televízii pozerajú filmy „A je to, Pat a Mat, kde sa nič nedarí, no tak, takto pripravíme decká a oni sa potom nakoniec boja ísť potom na tie priemyslovky, lebo aby neboli z nich Pat a Mat. Ďakujem.*

***JUDr. Ivo Nesrovnal, podpredseda BSK***

*Ďakujem nasleduje pani Zemanová.*

***RNDr. Anna Zemanová, poslankyňa BSK***

*Pán primátor Ftáčnik, umelá regulácia počtu tried na školách bez hodnotenia kvality a bez ukazovateľov aký by sa mohla táto kvalita merať, je zásah do slobodnej voľby rodiča. A hovoriť paušálne o tom, že trojkári a štvorkári sa berú automaticky na súkromné školy je nezmysel a určite to nefunguje paušálne. Môže sa tak stať ojedinelých prípadoch, ale určite to nie je paušál, keďže súkromné školy aj cirkevné školy dosahujú tiež veľmi dobré výsledky. Čiže podľa mňa by malo ísť v prvom rade o súťaž kvality a nie kvality a tlaku trhu, ale nie umelej regulácie bez nastavených kvalitatívnych kritérií hodnotenia škôl.*

***JUDr. Ivo Nesrovnal, podpredseda BSK***

*Ďakujem pán poslanec Ftáčnik.*

***Doc. Ing. Milan Ftáčnik, CSc., poslanec BSK***

*V prvom rade chcem zareagovať na svojich vážených kolegov, toto je otázka či školstvo je typicky trhový priestor, alebo vy vážení kolegovia vychádzate z toho, že rodičia sa dobre rozhodnú. Pretože keď si vyberú obchodnú akadémiu a potom keď ju vyštuduje ich dieťa je nezamestnané, tak urobili dobrú voľbu, lebo veď trh im povedal, že to zle rozhodli. To znamená, to nie je typické vzdelávanie, vzdelanie nie je tovar, vzdelanie nemôžte posudzovať len trhovými kritériami a slobodu vzdelávaniu, ktorú sme zaviedli bez väzby na potreby trhu práce podľa mňa toto nás nevedie dobrou cestou. O tom je tu prosím táto diskusia a viem že za 30 sekundovú poznámku, ktorú ešte mám ju nevieme absolvovať, zrejme ju budeme absolvovať v septembri. Áno poďme do kvality hodnoťme komu čo otvoríme, ale gymnáziu, ktoré má štyridsať percentnú úspešnosť príjmania na vysokej školy by sme nemali dať žiadny výkon alebo veľmi malý, pretože nespĺňa to poslanie, a nepreukázalo na trhu kvalitatívne, že má čo povedať. Čiže ja si myslím, že o tomto treba diskutovať a je to možno naozaj pohľad na to, či len sloboda rozhodnutia rodiča alebo žiaka alebo aj potreby trhu práce, pretože nakoniec nám to kdesi v tej spoločnosti chýba. Ďakujem pekne.*

***Ing. Pavol Frešo, predseda BSK***

*Ďakujem veľmi pekne pán poslanec nech sa páči pán poslanec Šebej.*

***PhDr. František Šebej, poslanec BSK***

*Ďakujem pekne pán predseda. No ja motiváciu by som povedal odpovedať na situáciu kde, kde vznikajú úžiny na trhu a kde celé odvetvie jednoducho nemajú ľudí a kde je priveľa by som povedal absolventov gymnázií, ktorí po prvé nemusia byť celkom kvalifikovaní, študovať na vysokej škole a po druhé proste to úplne nevyvážená situácia. Ja tomu rozumiem, veľmi dobre tomu rozumieme pán primátor, rozumiem aj motivácii toho všetkého. Len tu narážajú na seba dve veci. Ja to odbočím a poviem krátky príklad. Nedávno som sa bavil s jedným profesorom, mojim priateľom vysokej školy výtvarných umení a ten mi opísal situáciu, ktorú poznám aj inak lebo som v školskej rade umeleckej priemyslovky, ktorú ktorá je v našom zriaďovateľskom, v našej zriaďovateľskej právomoci. No tak pôvodne boli na Slovensku tri stredné umelecké školy. Jedna chýrna a dobrá v Bratislave, druhá rovnako dobrá v Kremnici a tretia v Košiciach. A ako si by som povedal, celkom spokojne pokrývali potrebu ľu, ľudí zo stredným výtvarným vzdelaním. Mnohí absolventi tej šupky nakoniec sa stali absolvovali vysokú školu potom výtvarno stali sa uznávanými výtvarníkmi tí iní išli do umeleckých proste iných profesií. No, v danom okamihu je štyridsať takých škôl. Z nich dve tretiny veľmi pochybnej kvality. Čiže ja tej motivácii rozumiem, o čom o čom je reč, ale na druhej strane v podstate keď si mám vybrať, toto nie je ideológia čo hovorím, toto zo mňa hovorí skúsenosť, že keď si mám vybrať medzi slobodou voľby a diktátom by som povedal, inštitúcii ktorý, ktoré si myslia , že je možné plánovať budúcnosť, tak si vyberiem slobody voľby a predovšetkým ju chcem dopriať rodičom a žiakom, pretože toto bolo podstate spoločenskej zmeny o ktorú sme sa snažili. Ak sa rodičia a decká rozhodli robiť hlúpe rozhodnutia a to neplatí len pri teda rozhodnutia ktoré sa neukážu ako úspešné vzhľadom na životnú dráhu tých ľudí. Vieme obidvaja o čom hovoríme, veď ste boli minister školstva. Ak sa rozhodnú urobiť rozhodnutie, že, že jednoducho pošlú svoje dieťa študovať alebo to dieťa sa rozhodne, že ide študovať odbor o ktorom je jasné, že ho neuživí. Aj tak je lepšie keď má tú slobodnú volbu, voľbu to urobiť Je to lepšie pretože v takom prostredí sa nakoniec darí v konečnom dôsledku aj kvalite. A chcem povedať ešte jednu vec k tomu všetkému. Ľudské schopnosti, intelekt, mentálne schopnosti sú rozložené podľa krivky, ktorá sa volá gausova. Je to krivka, vy ste matematik, to je krivka normálneho rozloženia štatistického, ktoré hovorí, že najviac je ľudí s priemernými schopnosťami k smerom obom koncom tej škály, čiže k tým hlúpejším aj ten k bystrejším ten počet ľudí ubúda. No a ak hovoríme napríklad o kvalitnom univerzitnom vzdelaní na ktoré majú gymnáziá, teda stredné školy gymnaziálneho typu pripravovať, no tak je to tak že, že kvalitné univerzitné vzdelanie v celej populácie je schopných absolvovať hádam desať, maximálne 15 percent ľudí, tí zvyšní na to nemajú. Tí zvyšní ale potom idú na vysoké školy, ktoré sa nazývajú, že diplomami los v dobrej angličtine. Čiže mlynčeky na diplomy. A provokujú ľudí, ktorí sú schopní iba vzájomne štempľovať diplomy, na trhu práce na odbornom trhu práce nie sú schopní obstáť. Ja si, ja si ale nemyslím, že toto proste ten, táto slepá ulička vo vývoji, ktorá je kultúrna, to že to je kultúrna, že je možné ju regulovať spôsobom s ambíciou ako si to zobral ten zákon o ktorom hovoríme. Podľa mňa to nejde, podľa mňa stále je tá sloboda lepšia, lebo tam zostáva priestor, že sa zmení ten kultúrny vzorec. Ja napríklad som v školskej rade odborného učilišťa na Farského a tam mi ten riaditeľ opakovane hovorí, že za chvíľu nebude mať kto piecť chlieb, za chvíľu nebude mať kto byť mäsiarom, lebo to nikto nebude vedieť, pretože oni majú kapacitu a decká sa im tam nehlásia, ja viem. Len, len ja neverím, že vytvorením by som povedal nehybných pravidiel pre počet tried takých a onakých, že je možné v podstate riešiť niečo, čo je dobovým nedostatkom spoločnosti ako by som to povedal. To je, to je to som, to som považoval za potrebné povedať a teda ešte, ešte dodávam, že som rád, že do tohto materiálu boli zapracované do istej miery teda tie veci, ktoré, ktoré, ktoré nám navrhovali predstavitelia súkromných a cirkevných škôl, pretože v podstate oni, oni, oni sú v dennom styku s tými o ktorých ide, a to sú, to sú, to sú tie deti, ktoré do tých škôl chodia. Ďakujem pozornosť.*

***Ing. Pavol Frešo, predseda BSK***

*Ďakujem veľmi pekne. Nech sa páči s faktickou poznámkou pán poslanec Ftáčnik, potom sa pripraví pani poslankyňa Vášáryová.*

***Doc. RNDr. Milan Ftáčnik, CSc., poslanec BSK***

*Vážený pán poslanec veľmi pekne ďakujem za ten Váš príspevok. Ja chcem povedať, že ja nie som proti slobode voľby. Lebo ak tu nastavíme počty žiakov, ktorých je možné prijať, stále platí a bude platiť aj v septembri, že rozhodnutie o tom, či sa prihlási alebo neprihlási urobia rodičia alebo žiaci. Oni sami sa rozhodnú, či chcú isť na farského na potravinársku školu a chcú sa stať cukrárom, pekárom alebo mäsiarom alebo sa rozhodnú pre gymnázium na Kremnickej ulici. To bude ich roz, slobodné rozhodnutie ďalej. Ja len tvrdím, že ten rodič aj žiak má z toho trhu relatívne málo podkladov na to, aby to rozhodnutie urobil dobre. Čiže môžeme brániť, a bráňme slobodu rozhodnutia, ja som s Vami v tomto boji, ale hovorím, že musíme tým rodičom dať niake podklady, niake indikátori to je tá kvalita o ktorej hovoríme a nás to aspoň donúti o tých školách diskutovať. Čiže ja som rád, že sa tu v septembri kt ej téme znovu vrátime. Ďakujem pekne.*

***Ing. Pavol Frešo, predseda BSK***

*Ďakujem pekne pán poslanec Šebej s reakciou na faktickú.*

***PhDr. František Šebej, CSc., poslanec BSK***

*Ja budem veľmi stručný, no takáto slobodná voľba o akej je tu reč už bola raz, úplne na počiatku časov, keď Hospodin postavil pred Adama a Evu a povedal, tu máš a vyber si.*

***Ing. Pavol Frešo, predseda BSK***

*Ďakujem pekne pani poslankyňa Vášáryová.*

***Mgr. Magdaléna Vášáryová, poslankyňa BSK***

*Ďakujem veľmi pekne. Mnohé z tohto keď som sa hlásila už tu bolo povedané, ale myslím si, že treba zdôrazniť jednu vec. Kto ponesie zodpovednosť za to, že donútil alebo neurobil všetko preto, aby rodičia mohli dať dieťa tam kam chcú. To, kto ponesie zodpovednosť? Pretože pokiaľ sa rodičia rozhodnú a rozhodnú sa slobodne a majú slobodnú voľbu, oni ponesú zodpovednosť. Pokiaľ ohra, odhraničíme akstrémne možnosti, aby sa rodičia rozhodli, kto ponesie zodpovednosť? Funkcionári? Politici? Oni budú zodpovedať o pár rokov za to? Preto myslím si, že, že musíme urobiť všetko preto, aby mali samozrejme rodičia a som zásadne proti tomu, aby sme považovali rodičov za dostatočne nezodpovedných aby si nevedeli zohnať informácie, čo by ich deti mohli a ako mali študovať. Ja nepovažujem rodičov za nezodpovedných ľudí, ktorí nevedia mať informácie, aby sa zodpovedne rozhodli. My samozrejme sme povinní pomôcť, ako sa to len dá ale rodičia musia niesť za svoje nedospelé deti , ktoré idú na stredné školy zodpovednosť. A keď už hovoríme tu o tak dlho o školstve, musíme si uvedomiť, že ani jedna slovenská univerzita nie je zaradená ani medzi päťsto európskych univerzít. No posledné, v poslednom tomto. A okrem toho čelíme veľkému odlivu mozgov do zahraničia, čomu všetci veľmi dobre rozumieme, pretože jednoducho nevytvárame dostatočne tvorivé prostredie, aby tie mozgy, ktoré tu vyrastajú a vyrastajú v každom národe, aby tu zostávali. A možno aj takými rečami, že jednoducho musíme v Bratislave obmedziť počet ľudí študujúcich na gymnáziách na päť percent. Poslankyňa Rosová, moja maličkosť, my sme to odsunuli o dva roky a odvtedy sa nič nedeje, takže mám pripravenú interpeláciu vo štvrtok budúci týždeň na súčasného ministra školstva, aby zmenil znovu rozhodnutie.*

***Ing. Pavol Frešo, predseda BSK***

*Ďakujem pekne s faktickými poznámkami pán poslanec Drozd, pán poslanec Ondrejka.*

***Ing. Slavomír Drozd, poslanec BSK***

*Ďakujem pekne za slovo. Ja by som zareagoval na slová pani poslankyni. Neni to o tom čo rodičia chcú a práve tu je ten zádrhel. Neni o tomto, že čo rodičia chcú, ale čo deti dokážu na akej úrovni sú. Ja mám tiež dvoch synov a netlačím na to, aby silou mocou naplnili moje niake ambície rodiča. Naozaj je to o deťoch aké sú šikovné a čo dokážu vo svojom živote spraviť.*

***Ing. Pavol Frešo, predseda BSK***

***RNDr. Jozef Ondrejka, poslanec BSK***

***Ing. Pavol Frešo, predseda BSK***

*Vážené pani poslankyne, vážení páni poslanci prechádzame k bodu číslo sedem „Návrh záverečného účtu Bratislavského samosprávneho“, pardon, pardon, kde to mám? Sa ospravedlňujem ja som len vyslyšal všetky tie túžby, ktoré všetci máme poďme teda pracovať, takže bod číslo šesť správa o rozpočtovom, poprosím pani poslankyne, páni poslanci je to dôležité týka sa to financií „Správa o rozpočtovom hospodárení BSK za obdobie od 01.01.2013 do 31.03.2013. Poprosím máte pred sebou predmetný materiál a poprosím pána podžupana Nesrovnala, aby hod uviedol.*

***JUDr. Ivo Nesrovnal, podpredseda BSK***

*Ďakujem veľmi pekne. Vážené kolegyne, milí kolegovia, správa o rozpočtovom hospodárení BSK je materiál, ktorý predkladáme do zastupiteľstva štyrikrát do roka, pretože sa vždy vzťahuje ku kvartálu predchádzajúceho obdobia. Tento materiál hovorí o financovaní, respektíve hospodárení župy od prvého januára do tridsiateho prvého marca. Informácie, ktoré dôležité povedať je že bežné a kapitálové príjmy sa plnili v celkovej výške na tridsaťpäť percent to znamená v totále štyridsať miliónov štyristosedemdesiatštyri sedemstošesťdesiatpäť eur. Výdavky boli 32048940 eur a je to výška dvadsaťpäť percent. Hospodárenie za tento kvartál skončilo prebytkom vo výške 12872632 eur. Župa nemá žiadne respektíve minimálne faktúry, nesplatené ktoré by sme tlačili pred sebou a odkladali. Takisto nemáme žiadne pohľadávky, ktoré by sme mali nevysporiadané, ktoré by nás ťažila a kde by sme mali viazané peniaze. K tomuto obdobia treba ešte povedať, že sme vysporiadali dva obchodné prípady alebo dve veľké kauzy a to je vysporiadanie záväzku voči spoločnosti SLOVAK LINES vo výške 3,8 milióna a predčasne sme splatili finančnú výpomoc z ministerstva financií vo výške 4,8 milióna. Podarilo sa nám to pretože tieto peniaze boli veľmi nevýhodné a drahé. Takže to som nám tiež podarilo, to je úspech. Materiál prešiel klasickým kolečkom komisie ho všetky schválili. Ak máte otázky prosím je tu pán riaditeľ Múdry ja chcem ešte doplniť jednu technickú vec. Zistil som, že tá excelová tabuľka ten počítač respektíve ten program zrejme dva údaje odočítal a nie spočítal, týka sa to kapitálových a bežného kapitálového rozpočtu kde malo dojsť k súčtu a nie k odpočítaniu to znamená že bilancia bežného kapitálového rozpočtu nie je 974884 ale 136569,05 ospravedlňujem sa za túto technickú chybu. Prosím, prosím opravte si to v tom uznesení.*

***Ing. Pavol Frešo, predseda BSK***

*Ďakujem veľmi pekne. Nech sa páči pani poslankyňa Zemanová s faktickou poznámkou.*

***RNDr. Anna Zemanová, poslankyňa BSK***

*Ďakujem pekne za slovo, ja len mám takú otázku, že na bod rokovania sa volá správa o plnení rozpočtu Bratislavského samosprávneho kraja ale v uznesení máme že berieme na vedomie správu o hospodárení Bratislavského samosprávneho kraja, asi by sme mali zosúladiť buď názov programu predpokladám, že názov bude zrejme nejaký iný, ale nerozumiem tomu.*

***JUDr. Ivo Nesrovnal, podpredseda BSK***

*To je to sú dva názvy toho istého toho rozpočtového hospodárenie je správa o plnení rozpočtu na tento rok, tak máte pravdu, že formálne by to mohlo byť asi tie isté slová, ale v zásade je to to isté.*

***Ing. Pavol Frešo, predseda BSK***

*Ja len upozorním na to, že ja mám pred sebou materiál správu o rozpočtovom hospodárení Bratislavského samosprávneho kraja, takže neviem akože. (Pozn. z pléna ale v pozvánke) Pardon ospravedlňujem sa, ale platí to čo prednesie návrhová komisia. Nech sa páči pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán podpredseda povedali ste, že župa nemá žiadne záväzky. Mne teda matematicky nejak nesedí, lebo keď si pozriem návrh záverečného účtu, tak tam ma záväzky k 31.12.2012 sú vo výške viac ako 218 milión eur. My sme mali celkove výdavky rádovo koľko? 40,32 miliónov eur akým zázrakom sa to podarilo vynulovať?*

***Ing. Pavol Frešo, predseda BSK***

*Ja samozrejme dám slovo pánu podpredsedovi, len upozorním, že použil ten výraz krátke výdavky bežné*

*Ja som mu veľmi dobre rozumel, hovoril o záväzkoch, nezaplatených faktúrach, máme župy aj mestá, ktoré to majú cez miliardy v bývalých korunách. Sú po splatnosti, ale nech sa páči vysvetliť.*

***JUDr. Ivo Nesrovnal, podpredseda BSK***

*Pán kolega keby ste ma počúvali, tak by ste nepoložili túto otázku ja som hovoril nie o záväzkoch župy za rok 2012, tie sú zachytené v záverečnom účte samozrejme to je iné číslo, ale ja som hovoril o účtovnom období od januára do marca a povedal som, že nemáme žiadne krátkodobé záväzky, ktoré by boli po lehote splatnosti a boli by nevysporiadané o tom hovorí, že netlačíme pred sebou žiadny kopec takýchto čísiel, takýchto záväzkov.*

*Návrh na schválenie vstupu Bratislavského samosprávneho kraja ako partnera do projektu „Rekonštrukcia a zriadenie bezpečného ženského domu“*

***Ing. Pavol Frešo, predseda BSK***

*Prechádzame k bodu číslo osem „Informácia o prerozdelení dane z príjmov fyzických osôb a dane z motorových vozidiel v rámci VÚC“. Máte pred sebou pani poslankyne, páni poslanci predmetný materiál a poprosím pána podžupana Nesrovnala, aby ho uviedol.*

***JUDr. Ivo Nesrovnal, podpredseda BSK***

*Ďakujem veľmi pekne. Milé kolegyne, kolegovia tento materiál vzišiel z rozhodnutia finančnej komisie ako reakcia na verejný diskus, ktorý sa otvoril ohľadne financovania opravy ciest druhej a tretej triedy župou vo vzťahu k príjmom z daní motorových vozidiel. Pretože niekto sa podujal na šírenie absolútne nesprávnej myšlienky, že daň z motorových vozidiel slúži na financovanie ciest. V tejto logike by samozrejme musela daň z obcou slúžiť na strihanie psov, daň za alkohol slúžiť na liečenie alkoholikov, po tiaž daň z verejných priestranstiev na čistenie verejných priestranstiev a my všetci vieme, že tomu tak nie je. Šírenie tejto myšlienky znamená absolútne nepochopenie systému financovania samosprávy a princípu fiškálnej decentralizácie. Pretože v čase keď sa pripravovala decentralizácia keď vznikali župy, tak tieto samosprávy dostali od štátu kompetencie a na financovanie týchto kompetencií boli im boli zverené finančné prostriedky a tie prostriedky sú dane, daň z príjmu motorových vozidiel a daň z príjmu fyzických osôb v určitom pomere. Obidva zdroje sú originálne zdroje financovania kompetencií a sú určené na financovanie všetkých kompetencií samospráv. Nielen na opravu ciest druhej a tretej triedy. V materiáli máte tabuľky obsahujúce informácie o rozdelení skutočnom rozdelení reálnom rozdelení príjmov z daní motorových vozidiel a predovšetkým z fyzických osôb z ktorého vyplýva, že síce táto župa má dobrý príjem z dane z motorových vozidiel, ale nespravodlivo nízky príjem z podielu fyzických osôb voči ostatnému Slovensku sme diskriminovaní je tu veľký stupeň prerozdeľovania, minimálne eurofondy, takže táto diskriminácia sa minimálne aspoň vyrovnáva z tými príjmami z daní z motorových vozidiel. Považovali sme za potrebné toto povedať, pretože je potrebné ukončiť tieto nekvalifikované debaty o tom, ako sa majú používať a na čo jednotlivé dane. Obidva slúžia na financovanie originálnych aj prenesených kompetencií samosprávy. Ďakujem.*

***Ing. Pavol Frešo, predseda BSK***

*Ďakujem pekne nech sa páči do diskusie prihlásený pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán predseda, pán podpredseda, chcem poďakovať za tento materiál. A keď už nič iné, tak toto by nás určite nemalo vôbec v žiadnom, v žiadnej téme rozdeliť a naopak zjednotiť. Som rád, že možno pilotne ho máme a pokladám za dôležité aby sme sa týchto vecí a bavili. Skúsim povedať jeden príklad, ktorý zdanlivo nesúvisí ale tento týždeň v médiách odznelo, že v Kremnici majú nejaký problém, či v parku robiť športový areál alebo obchodné centrum a občan na to odpovedal, no obchodný dom tu na nechceme, lebo budú nám predávať tovar, ktorý už Bratislavčania nechcú. V médiách to odznelo v Kremnici. Ale prečo to spomínam, ak chodíte po Slovensku, tak viete, že aký názor je na Bratislavu a Bratislavákov. Vychádza to z toho, čo je medializované aké tu je veľké HDP, aké tu je veľký priemerný, priemerná mzda oproti ostatnému Slovensku. A potom aj v diskusiách to pán predseda tiež určite zažíva proste presilovka v po, v pomere sedem ku jednej, kde sa účelovo tiež vyťahujú čísla, argumenty. Prečo je tento materiál dôležitý a prečo je potrebné ho ešte viacej zveľaďovať, aby my sme mali informácie jednak navonok a  jednak dovnútra. Začnem tými navonok pre komunikácie aj s ostatným Slovenskom. To čo tu na ešte chýba boli by inf, by mali byť informácie, akým spôsobom sa Bratislavský kraj podieľa na príjmoch daňových, vo všetkých fondoch či už sociálneho poistenia a tak ďalej a koľko z toho asi čerpe. Všade vo svete je štandard, že keď niekto niekomu dáva peniaze, tak on o tom rozhoduje na aký účel a chce mať právo kontrolovať to. U nás na Slovensku sme si to zaužívali tak, že ostatných sedem krajov kde ten podiel je oveľa nižší na tvorbe, tak oni si diktujú, že chcú ešte viacej a a ešte to a stále sem vyťahujú regionálne rozdiely a viackrát som pozeral aj materiály a zase to nechcem spájať politicky lebo to je za každej vlády, absolútne neobjektívne spracovanie a a pohľad na na regionálne rozdiely, ktoré tu na panuje a na riešenie regionálnych pro, problémov sme vynaložili na Slovensku veľmi veľa výdavkov, nikto ich nevyhodnotil, aký mali účel a ako znížili regionálne rozdiely, lebo zatiaľ nás to len stálo a stále plačeme alebo niektorí plačú, že narastajú tie regionálne rozdiely. Je potrebné, aby sme sa oboznámili s tým, lebo tá tvorba je, je rádovo zhruba asi štyridsať percent, že sa podieľame na tvorbe rozpočtu a zvyšných, a zvýšné kraje sú financované z príjmov bratislavského. To že tu na je veľké HDP to, to môže potvrdiť každý, kto sleduje akým spôsobom funguje ekonomika, z toho župa nemá ani cent. To, že sú tu na vysoké priemerné mzdy toho má, to máme tak isto, lebo tie odvody idú do jednej kase a rozdeľujú sa to podľa pravidiel teda ktoré sú aj tu na naznačené v tomto materiáli, povedal by som to, že absolútne solidárne všetko, všetko spravodlivo rovno. Ja si myslím, že je naozaj na čase, aby sme sa začínali aj my ozývať a jedna vec je navonok, aby sme získali argumenty, aby sme obhájili tú pozíciu lebo o peniazoch je všetko. Bavili sme sa teraz veľmi dlho o tom aká je situácia, ale ak aj sa zadlžujeme aké vznikajú problémy, problém je naozaj v tom, že máme tých peňazí nedostatok na kompetencie, ktoré máme a myslím si, že mali by sme si ich obhájiť viacej. K tomuto patrí samozrejme nielen prerozdeľovanie daní, ale aj postoje pri eurofondoch a tu na pán predseda chcem poďakovať verejne Vám, pani Lukáčovej a všetkým kolegom, lebo teda viete, ale poviem to aj ostatným poslancom kolegovom, veľmi intenzívne spolupracujeme so župou ako okresné , mesto Bratislava a všetky Združenie miest a obcí na tom, aby sme pre ďalšie programovacie obdobie vydobili pre Bratislavský kraj viac finančných prostriedkov. A tá odborná pomoc a spolupráca je veľmi dobrá. Na úrovni ZMOS-u sme dosiahli istý pokrok, čo sa týka nejakej územnej dohody to sa týka aj Únie miest a obcí, teraz pán predseda Vás bude čakať ťažký boj so županmi, to vám teda vôbec nezávidím, lebo keď počujem ich postoje, tak proste tí pozerajú len na sebe a si myslia, že naozaj ten Bratislavský kraj môžu odtrhať úplne do kože. Len toľko k tomu navonok. K tomu do vnútra keď prechádzali kompetencie, tak kompetencie prechádzali tak, že sa vytvárali isté nápočty, aby tie kompetencie v oblasti sociálnej, školstva, zdravotníctva a tak ďalej cestnej dopravy asi aby približne pokryli tie náklady preto tam vznikali rôzne nepochopiteľné konštanty a riešenia a teda ten nápočet. Pre nás by to mohlo byť orientačné, aby sme vedeli, že z toho nápočtu vieme aká čiastka ide na školstvo a my poskytujeme viacej peňazí na školstvo tak to vy viete, to som rád, to som rád že to vy viete. Takže , takže bolo by dobré aby sme naozaj vedeli aj tento obraz a preto aby sme aj keď je to sú to originálne kompetencie, je to v našej pôsobnosti aby sme orientačne vedeli či trebárs to školstvo nás stojí viac ako dostáva zo štátu alebo menej no samozrejme viacej, lebo aj tam sú nástroje a argumenty na to, ako dôvodiť a žiadať viacej. A v tejto súvislosti, keď hovorím o týchto originálnych kompetenciách možno by bolo a to, keby sme ako Zastupiteľstvo prijali uznesenie, že žiadame Vládu Slovenskej republiky, aby sa výnos z dane pre samosprávy vrátil na pôvodné číslo, tak ako to prijali mestá a obce a žiadajú to tiež, aby podiel z výnosu dane z fyzických osôb sa vrátila, a nebol znížený na úkor, na úkor samospráv.*

***Ing. Pavol Frešo, predseda BSK***

*Ďakujem pekne pán poslanec Šramko.*

***Ing. Peter Šramko, poslanec BSK***

*Ďakujem pekne, ja sa pokúsim stručnejšie a jasnejšie. Pán Múdry na treťom liste pod tou tabuľkou na prerozdelenie dane z príjmov fyzických osôb je dvojriadkový vzorec. Máme my možnosť a schopnosť meniť niake kompetencie a teda koeficienty, ktoré ovplyvňujú? Nie (zaznelo z pléna). Ja som sa pýtal pána Múdreho, bol by som rád keby on odpovedal.*

***Ing. Marián Múdry, riaditeľ odboru financií***

*Nie určite nie.*

***Ing. Peter Šramko, poslanec BSK***

*Ďakujem, čiže v tom je to všetko skryté. Ďakujem pkene.*

***Ing. Pavol Frešo, predseda BSK***

*Pán poslanec Guttman.*

***Ing. Peter Guttman, poslanec BSK***

*Ďakujem pekne za slovo. Chcel by som vyjadriť poďakovanie podpredsedovi Bratislavského kraja JUDr. Nesrovnalovi za tento materiál, lebo mnohí naši občania si naozaj myslia, že tie dane sú účelovo viazané, konkrétne daň z motorových vozidiel vyslovene na cesty. Poviem pravdu, že keď som sem nastúpil a prvý krát sme robili rozpočet, tak sám som na to poukázal na tú disproporciu, potom sme si to vysvetlili na našom klube, pochopil som to a je mi to jasné odvtedy. Ale mnohí občania v tom nemajú jasno a preto by som chcel požiadať, aby tieto informácie boli maximálne možnom miere zverejnené, či už na našej webovej stránke ale aj v nejakých iných masovokomunikačných prostriedkoch. Ďakujem.*

***Ing. Pavol Frešo, predseda BSK***

*Ďakujem pekne. Nech sa páči pani poslankyňa Vášáryová.*

***Mgr. Magdaléna Vášáryová, poslankyňa BSK***

*Ďakujem. Ja len v krátkosti, lebo myslím si, že zastupiteľstvo nie je na to, aby sme počúvali prednášky o niečom o čom všetci vieme veľmi dobre. Ale to hlavné slovo, ktoré tu nepadlo a ktoré je veľmi dôležite v tejto diskusii povedať, Bratislavský kraj, Bratislavčania a okolie sú solidárny mimoriadne solidárni s celým Slovenskom.*

***Ing. Pavol Frešo, predseda BSK***

*Ďakujem veľmi pekne.*

*Nevidím nikoho ďalšieho prihláseného do diskusie, poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia nedostala žiadne pripomienky ani doplnenia a preto predkladá na hlasovanie návrh uznesenia tak, ako ho máte písomne predložený s materiálom, to znamená zastupiteľstvo po prerokovaní materiálu berie na vedomie informáciu.*

***Ing. Pavol Frešo, predseda BSK***

*Ďakujem veľmi pekne. Pani poslankyne, páni poslanci poprosím prezentujte sa a hlasujte teraz. Za bolo dvadsaťdeväť poslankýň, poslancov, traja nehlasovali z prítomných tridsiatich dvoch, takže návrh bol schválený tak, ako ho predniesla návrhová komisia.*

*Prechádzame k bodu číslo deväť „Návrh na poskytnutie dotácie Hlavnému mestu Slovenskej republiky Bratislave na opravu ciest II. a III. triedy na území Hlavného mesta Slovenskej republiky Bratislavy v zmysle VZN BSK č. 6/2012 o poskytovaní dotácií z rozpočtu BSK“*

*Vážené dámy, vážení pán, máte pred sebou predmetný návrh a poprosím pani podžupanku Németh, aby ho uviedla, nakoľko tu nemáme predsedu príslušnej komisie.*

***PhDr. Gabriella Németh, podpredsedníčka BSK***

*Ďakujem pekne pán župan, vážené kolegyne, kolegovia ešte v marci hlavné mesto Slovenskej republiky požiadalo Bratislavský samosprávny kraj*

***Ing. Pavol Frešo, predseda BSK***

*Poprosím pána podžupana Nesrovnala, aby uviedol ďalší desiaty bod.*

***JUDr. Ivo Nesrovnal, podpredseda BSK***

*Bod číslo desať ku ktorému prechádzame „Návrh na schválenie strategického dokumentu Programu hospodárskeho a sociálneho rozvoja Bratislavského samosprávneho kraja na roky 2014 a 2020. A poprosím, prosím pána kolegu podpredsedu Bertu, aby materiál uviedol.*

***Ing. Martin Berta, CSc., podpredseda BSK***

*Ďakujem pekne za slovo. Vážený pán podžupan, vážené kolegyne, kolegovia, veľmi krátko dovoľte aby som na úvod zrekapituloval základné fakty, ktoré sa týkajú prípravy tak dôležité dokumentu ako je plán hospodárskeho a sociálneho rozvoja Bratislavského kraja na roky 2014 až 2020. Plán hospodárskeho sociálneho rozvoja je vypracovaný na základe zákona č. 538 z roku 2008 a predovšetkým na základe paragrafu sedem o podpore regionálneho rozvoja. Spracovateľom predloženého materiálu je firma AUREX, s.r.o. Čo sa týka samotného materiálu treba ho vnímať ako strednodobý rozvojový dokument, ktorý je vypracovaný v súlade s cieľmi a prioritami ustanovenými v národnej stratégii a v záväznej časti územnoplánovacej dokumentácie regiónu, ktorú máme schválenú a ktorú novú pripravujeme. Tento dokument bol spracovaný samozrejme pri uplatnení princípu partnerstva to znamená, že komunikovali sme s mestami, samosprávou zástupcami podnikateľského sektora, štátnej správy akademickej obce a verejnosti. Tak, ako plán hospodárskeho a sociálneho rozvoja aj územný plán sú dva najdôležitejšie strategické dokumenty vyšších územných celkov. Plán hospodárskeho a sociálneho rozvoja je aj dôležitou podmien, podmienkou pre čerpanie finančnej pomoci zo štrukturálnych fondov Európskej únie, ale aj národných fondov a grantov. Čo sa týka samotnej skladby pozostáva z dvoch dôležitých materiálov a to je analyticko-strategická časť a programová časť. Tieto dve veci máte dneska na cédečku, ktoré máte priložené. Okrem toho aj v zmysle zákona je priložená regionálna inovačná stratégia spracovaná firmou Bits a čo sa týka ďalších materiálov, ktoré nájdete na cédečku, sú to ešte tabuľkové prílohy, Ďalej je to záverečné stanovisko z posúdenia strategického dokumentu, vyhodnotenie záverečného stanovisko z posúdenia strategického domu, dokumentu. Veľmi dôležitý ej tam harmonogram spracovania PHSR, zhruba vychádza to tak pred rokom sme asi začali s prácami na pláne hospodárskeho sociálneho rozvoja, dneska tento materiál je v štádiu v takom, že o ňom hlasujeme a o tom či ho schválime alebo nie. Ďalej je tam veľmi dôležitá aj sumár plánu hospodárskych a soc, soc, plán hospodárskeho a sociálneho rozvoja obcí a miest. Je tam tento plán rozpracovaný do akčného plánu pre náš úrad na roky 2014 až 15 a je tam aj manuál pre prípravu projektových zámerov. Čo sa týka samotného harmonogramu, chcem len pripomenutú že v podstate mal tri fázy. Bolo to samotné vypracovanie plánu hospodárskeho a sociálneho rozvoja, potom to bolo pripomienkovanie, ktoré bolo pomerne rozsiahle a ktorého ste sa mali možnosť zúčastniť a myslím si, že ten priestor pomerne široký. No a teraz sme vlastne pri samotnom schválení, takže ďakujem pekne.*

***JUDr. Ivo Nesrovnal, podpredseda BSK***

*Ďakujem za úvodné slovo a otváram k tomu*

***Ing. Martin Berta, CSc., podpredseda BSK***

*Ešte je tu pripravená, môžem ešte?*

***JUDr. Ivo Nesrovnal, podpredseda BSK***

*Aha tak pardon.*

***Ing. Martin Berta, CSc., podpredseda BSK***

*Ešte by som chcel poprosiť kolegov a kolegyne z oddelenia pani Lukáčovej, aby majú pripravenú krátku prezentáciu, takže neviem. Je to skutočne pár slajdov, aby ste mali zhruba urobenú tú rekapituláciu. A to je všetko.*

***Mgr. Barbora Lukáčová, riaditeľka odboru stratégie a riadenia projektov***

*Ďakujem veľmi pekne, nakoľko bol pán vicežupan absolútne vyčerpajúce, a povedal všetko to čo sa nachádza v prezentácii, ja len ju veľmi rýchlo preletím, možno doplním tie veci, ktoré neboli povedané. A tou jednou základnou vecou je , je, že sa uskutočnilo alebo respektíve rozvediem to, že sa uskutočnilo nad rámec zákona prerokovávanie, že sme nemali teda to statické prerokovávanie len tu na úrade, ale moji kolegovia spolu so spracovateľskou agentúrou vycestovali aj priamo do regiónu, kde zbierali všetky vaše, alebo respektíve všetky podnety, nielen od partnerských organizácií a partnerov ako takých ale aj od občanov, aj keď PHSR nie je úplne dokument určený ako keby aj priamo občanov. Samozrejme to čo je dôležité povedať, že tá nad rámec zákona máme zadelenú časť, ktorá je práve zásobníkom projektov a to preto, aby bol plán hospodárskeho a sociálneho rozvoja odpočítateľný a kontrolovateľný, aby sa bol aj záväzkom pre programový rozpočet . Samozrejme tá posledná vec, tá posledná poznámka, ktorú by som rada zdôraznila, že je práve to že sme začali s prácou v roku 2012 a ukončili ju v roku 2013 nám prinieslo závery a použiteľné štatistiky, argumenty, analytiku do pripravovaného integrovaného regionálneho operačného programu, kde budeme mať svoje miesto. Vyzerá to tak že tam budeme mať vlastnú prioritnú os, čo sa ani neočakávalo, to znamená, že sme priamym partnerom pre Európsku komisiu. Ďakujem veľmi pekne.*

***JUDr. Ivo Nesrovnal, podpredseda BSK***

*Ďakujem veľmi pekne a otváram k tomuto bodu diskusiu. Pán poslanec Šramko.*

***Ing. Peter Šramko, poslanec BSK***

*Dobre. Ďakujem pekne, chcem len pochváliť ozaj celé oddelenie vrátane teda Martina Berta ako postupovali bolo by ozaj nekorektné takto dôležitý materiál len schváliť, tak bez slova, čiže ozaj veľká robota, ďakujem.*

***JUDr. Ivo Nesrovnal, podpredseda BSK***

*Ďakujem nasleduje pán poslanec Flaškár.*

***RNDr. Peter Flaškár, poslanec BSK***

*Ďakujem. Vážený pán predsedajúci, to čo chcem povedať som v podstate vyjadril aj na samotnej komisii, ale chcem to prezentovať v podstate tu, totiž z môjho pohľadu samotný tento materiál je z pohľadu toho, že jeho strategické ciele programu takisto jeho prioritnej osi ale aj jednotlivé opatrenia sú myslím si že postavené logicky a vychádzajú z danosti hospodárskeho a sociálneho prirodn, prírodného rozvoja a možností samotného Bratislavského kraja, preto z môjho pohľadu samotný program podporujem. Navyše pri konštatovaní, že boli zapracované pripomienky jednot, jednak laickej odbornej verejnosti, ale mali sme možnosť pripomienkovať aj my poslanci. Ja som to sám tiež pripomienkoval, ešte ako občan, obyvateľ tohto kraja i ako poslanec. Moje pripomienky boli tiež zohľadnené za čo by som len poďakovanie. No nedá mi, aby som ešte v závere nespomenul, že pri následnej realizácii tohto programu v ďalšom programovacom období je to potrebné počítať zo strany samosprávnych orgánov teda obcí a miest, aby boli pri realizácii naplnenia tohto programu dostatočne pripravené, aby mali pripravené dostatky, dostatok projektov, ktoré môžu potom byť obsahom ďalšieho programovacieho obdobia. Ďakujem.*

***JUDr. Ivo Nesrovnal, podpredseda BSK***

*Ďakujem za príspevok, pani Plšeková.*

***MUDr. Iveta Plšeková, poslankyňa BSK***

*Ďakujem. Ja okrem poďakovania a za hodnotný materiál chcem niekoľko poznámok si dovoliť povedať. Mne sa veľmi páči, ako podobný program majú rozpracovaný v Rakúsku a keďže my máme spoluprácu s rakúskym krajom teda jedným s krajov, bolo by možno dobré keby aj do budúcna, lebo ja ten materiál chápem ako otvorený, ktorý sa bude ubdatovať, aby sme možno aj v spolupráci s nimi niektoré veci si zobrali za svoje a skúsili aj robiť, to čo robia oni, naozaj u nich tieto materiály sú veľmi zaujímavé aj z hľadiska stratégie ďalšieho rozvoja toho územia, ale zároveň aj čerpajú na rôzne alebo zakladajú na rôznych rozdielnosti. Poviem príklad sú to rôzne kultúrne rozdielnosti, regionálne odrody ovocia, zeleniny, špecifiká rekreačné, napríklad založenie genetickej banky pre plodiny, ktoré sú typické pre danú oblasť ale v susednej už nie sú a podobne. Mne čo ešte chýbalo trošku v tej stratégii viac rozpracovať Dunaj. Dunaj ako jednak vodnú cestu, rekreačnú možnosť a podobne a vôbec aj zdroje vody na našom území, to možno do budúcna len ako poznámku. A rovnako ako poznámku chcem povedať ešte k tomu to čo Rakúšania majú urobené a mne na Slovensku všeobecne chýba a to je rozpracovanie pre kraje aj energetické bezpečnosti. Ja viem, že jeden človek , ktorý chodil na tie vaše pripomienkovanie konanie, pán Húska, my sme spolu to konzultovali, lebo to bol náš spoločný návrh. Takže bola by som rada keby možno do budúcna sa ešte na takýchto pilieroch pracovalo a dodali sa do toho PHSR. Pretože v mnohých samosprávach, či sú to obce, mestá, kraja som sa stretla s tým, že jednorazovo sa PHSR spraví, elbo chcem čerpať eurofond, le dovted to je už mrtvy dokument, neabdetuje sa nepripomienkuje, neaktualizuje a podobne, čo bola by som rada aby naša župa naozaj, tak ako ste dobre začali, ptoom to vlastne aj rozpracovávali aj Ďalje. Ďakujem.*

***Ing. Pavol Frešo, predseda BSK***

*Ďakujem veľmi pekne, nech sa páči pani poslankyňa Zemanová.*

***RNDr. Anna Zemanová, poslankyňa BSK***

*Ďakujem pekne za slovo, tento materiál tiež považujem za veľmi významný materiál do budúcnosti fungovania Bratislavského samosprávneho kraja a preto len možno snáď taký komentárik, že materiál, ktorý sme dostali na cédečku má dohromady takmer sedemsto strán, čiže to je tak neuveriteľné množstvo strán a informácií, že mám obavy, že trošku sa stráca na prehľadnosti. Možno by som uvítala, keď by bol nejak spracovaný výstup tak ľahšie zrozumiteľného materiálu, ktorý bude použiteľný ako ozaj taký príručný pracovný materiál pre verejnosť, pretože to sa netýka len samosprávneho kraja ako úradu, ale ten materiál by mal byť vodítkom ako ďalej v celej župe. Takže to nie je ako výtka voči materiálu, ale možno už pri tých sedemsto stranách, ak by bolo sedemstodesať a tých desať strán by bol ozaj ľahko zrozumiteľný výňatok z tohto materiálu, tak by som potom dala možno ešte tú hviezdičku k tomu, k tej jednotke. Ďakujem.*

***Ing. Pavol Frešo, predseda BSK***

*Ďakujem veľmi pekne. Nevidím nikoho ďalšieho prihláseného do diskusie, poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako ho máte písomne predložený spolu s materiálom v dvoch častiach. Zastupiteľstvo BSK po A) schvaľuje, po A.1) program na roky 2014 – 2020, po A.2 akčný plán úradu BSK 2014-2015 pri implementáciu programu a po B) ukladá riaditeľov Úradu BSK zabezpečiť monitorovanie a hodnotenie plnenia prostredníctvom správy o hodnotení termín do 6/2015. Čiže prvá správa v júni 2015 za rok 2014.*

***Ing. Pavol Frešo, predseda BSK***

*Ďakujem veľmi pekne. Vážené pani poslankyne, vážení páni poslanci poprosím prezentujte sa a hlasujte teraz.*

*Ďakujem veľmi pekne za bolo dvadsaťdeväť poslankýň, poslancov, jeden nehlasoval z prítomných tridsiatich, čiže sme návrh schválili tak, ako ho predniesla návrhová komisia.*

*Prechádzame k bodu 11 Návrh na Určenie volebných obvodov, počtu poslancov v nich volených, sídlo volebnej komisie samosprávneho kraja a sídiel obvodných volebných komisií. Vážené dámy, vážení páni máte pred sebou predmetný materiál. Ja len toľko na jeho úvod, nemenili sme nič o proti tomu, čo bolo v predošlých voľbách, tak si myslím, že je tá dohoda férová a spravodlivá. Poprosím pána Šaraya, aby ho veľmi krátko uviedol.*

***JUDr. Matúš Šaray, vedúci právneho oddelenia***

*Ďakujem pekne. Tak ako uviedol pán predseda, materiál v podstate kopíruje predchádzajúce funkčné obdobie. Zákon stanovuje povinnosť zastupiteľstvu určiť počet poslancov, ktorý sa bude voliť v nasledujúcom funkčnom období. A potrebujeme určiť aj tieto volebné obvody. Ten počet poslancov je v rozpätí od 41 do 51, tak ako je uvedené, to je rozpätie ktorý určuje zákon podľa celkového počtu obyvateľov. S tým, že sa vychádzalo z údajov štatistického úradu k decembru 2012, takže to sú vlastné najaktuálnejšie údaje, ktoré štatistický úrad má. Nech sa páči skôr otázky s Vašej strany, pokiaľ sú. Ďakujem.*

***Ing. Pavol Frešo, predseda BSK***

*Ďakujem veľmi pekne, otváram diskusiu k tomuto bodu programu. Nevidím nikoho prihláseného, poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako je písomne predložený s materiálom. Uznesenie sa skladá z troch schvaľovacích bodov, zastupiteľstvo schvaľuje po prvé počet poslancov 44, po druhé určenie sídla volebnej komisie, BSK Sabinovská 16 Bratislava a po tretie určenie volebných obvodov v Bratislavskom samosprávnom kraji v počte osemnásť a to nasledovne je vymenovaný zoznam osemnástich volebných obvodov, počet volených poslancov a uvedené sídlo obvodnej volebnej komisie.*

***Ing. Pavol Frešo, predseda BSK***

*Ďakujem veľmi pekne vážené pani poslankyne, vážení páni poslanci poprosím prezentujte sa a hlasujte teraz.*

*Za bolo 30 poslankýň, poslancov, 1 nehlasoval z prítomných 31, takže návrh bol schválený tak, ako ho predniesla návrhová komisia.*

*Poprosím vážené pani poslankyne, vážení páni poslanci, registrujem naozaj veľmi veľa žiadostí o to, aby sme mali krátku prestávku, tak poprosím o 15 minútovú prestávku.*

*Vážené pani poslankyne, vážení páni poslanci pokračujeme v rokovaní, poprosím vás veľmi pekne. Po porade s predsedami klubov, po porade s predsedami klubov sťahujeme bod číslo 13, ten dôvod je taký, že tam vzniká záväzok do budúcich období a ak nemáme mať zhodu naprieč politickým spektrom, tak tento bod poprosím stiahnuť. Pripravíme ďalšie riešenie, možno ktoré je krátkodobé, ale to bude otázka budúceho zastupiteľstva. Poprosím pani podžupanka.*

***PhDr. Gabriella Németh, podpredsedníčka BSK***

*Súhlasím so stiahnutím tohto bodu.*

***Ing. Pavol Frešo, predseda BSK***

*Ďakujem veľmi pekne, prechádzame k bodu číslo 12 Návrh na menovanie členov výboru pre otázky zamestnanosti a v pôsobnosti Bratislavského samosprávneho kraja. Prepáčte ale, ale nemáme otvorenú. No nech sa páči.*

***PhDr. Monika Flašíková-Beňová, poslankyňa BSK***

*Ďakujem vám veľmi pekne pán predseda. Chcela by som len povedať, že túto zmluvu pripravil predpokladám náš úrad, tú zmluvu ktorú ste vy teraz stiahli, že je to zmluva, ktorá je pre úrad nevýhodná a že ste predpokladám vedeli o tom, že tá zmluva je pre úrad nevýhodná. Keď Bratislavský samosprávny kraj investoval do opravy nášho vlastného zariadenia 2,2 milióna eur a následne nás nemocničná, a.s. pritlačí zmluvou k tomu, aby sme jej ešte každý rok zaplatili milión eur za služby, ktoré oni nehodnotia ako ziskové, tak by som chcela poprosiť aby sa táto zmluva pripravila v tom zmysle, že je jednoducho Bratislavský samosprávny kraj nemôže financovať ešte aj služby, ktoré poskytuje poskytovateľ týchto služieb a ten ktorému sme našu vlastnú nemocnicu nielen prenajali ale sme mu ju aj zrekonštruovali alebo sme sa podieľali na polovici tých nákladov a aby pre budúcnosť takéto zmluvy boli pripravené aj s tým zámerom, alebo aby sa v nich zohľadnilo aj to, že je jednoducho ak niekomu prenajímame našu nemocnicu tak ten si ju prenajíma s tým, že vie že bude poskytovať aj služby, ktoré nie sú pre neho ekonomicky výhodné. Mali sme na to možnosť, keď sme rokovali, keď sme išli poskytnúť tých 2,2 milióna eur na rekonštrukciu. Vtedy sme mali možnosť vstúpiť do tej zmluvy a povedať my vám dáme tých 2,2 milióna,, ale žiadame od vás aby ste poskytovali aj také služby, ktoré nie sú pre vás ekonomicky zaujímavé alebo výhodné, takže poprosím ja neviem či pána riaditeľa úradu alebo niekoho kto bude rokovať s touto spoločnosťou, aby toto jednoznačne bolo v zmluve a aby sme sa vyhli tomu, že v konečnom dôsledku nielen občania cez svoje zdravotné poistenie a cez rôzne iné formy príplatkov si tam budú platiť tie služby, ale ešte Bratislavský samosprávny kraj by musel takto ročne platiť. Je veľká škoda, že tá zmluva nebola takto pripravená, pretože sa teraz dostávame do pomerne obtiažnej situácie a bola by som veľmi nerada keby občania a obyvatelia v tomto kraji boli vystavení tomu, že Nemocničná a.s. zruší lekársku službu prvej pohotovosti, prvej pomoci pardon, lebo by to malo veľmi nepriaznivý dopad na týchto občanov. Ďakujem veľmi pekne pán predseda.*

***Ing. Pavol Frešo, predseda BSK***

*Ďakujem veľmi pekne. Nech sa páči sme v bode č. 12 Návrh na menovanie členov výborov pre otázky zamestnanosti v pôsobnosti Bratislavského samosprávneho kraja. Vážené pani poslankyne, vážení páni poslanci, máte pred sebou predmetný materiál a poprosím pani podžupanku Németh, aby ho uviedla.*

***PhDr. Gabriella Németh, podpredsedníčka BSK***

*Ďakujem pekne pán župan. Vážené kolegyne, kolegovia. Zákon o zamestnanosti 5 z roku 2004 v znení neskorších predpisov hovorí o tom, že fakultatívne príspevky na podporu aktívnej politiky trhu práce majú posudzovať výbory pre otázky zamestnanosti. Tieto výbory majú mať jedenásť členov, troch zástupcov Úradu, pričom jeden je riaditeľ úradu, dvoch zástupcov samosprávneho kraja do ktorého územného obvodu úrad patrí, dvoch zástupcov miest a obcí a dvoch zástupcov zamestnávateľov pôsobiacich v územnom obvode úradu a rovnako dvoch zástupcov odborových organizácií pôsobiacich v územnom obvode úradu. Týchto zástupcov má schváliť zastupiteľstvo Bratislavského kraja a na základe rokovania predsedov poslaneckého klubu tento týždeň v stredu padli nasledovné návrhy. Do výboru pre otázky zamestnanosti na úrade práce sociálnych vecí a rodiny v Bratislave navrhujeme Ing. Romana Csabaya a Ing. Ivetu Hanulíkovú, do výboru pre otázky zamestnanosti Úradu práce sociálnych vecí a rodiny v Pezinku Gabriellu Németh a pána prof. René Bílika a do výboru pre otázky zamestnanosti na Úrade práce sociálnych vecí a rodiny v Malackách pani Mgr. Michaealu Šopovú a Ing. Pavla Slezáka. Tento návrh odovzdávam zároveň aj návrhovej komisii nakoľko posledného člena po dohode s predsedami poslaneckého klubu sme doplnili iba dnes, takže nemohol byť uvedený v materiáli. Zároveň Vás prosím o podporu tohto materiálu. Ďakujem.*

***Ing. Pavol Frešo, predseda BSK***

*Ďakujem veľmi pekne, vážené pani poslankyne, páni poslanci, poprosím otváram diskusiu k tomuto bodu. Nevidím nikoho prihláseného do diskusie, poprosím veľmi pekne návrhovú komisiu o prednesenie návrh uznesenia.*

***RNDr. Peter Mach, poslanec BSK***

*Návrhová komisia vám predkladá na hlasovanie návrh uznesenia ktorú štruktúru máte v materiály, ale mená predniesla až teraz pani podpredsedníčka, takže dovolím si to prečítať, aby ste si to prípadne mohli ešte zapísať*. *Zastupiteľstvo Bratislavského samosprávneho kraja podľa § 11 ods. 2 písm. q) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a podľa § 16 ods. 4 zákona NR SR č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov volí po prvé Ing. Roman Csabay a Ing. Iveta Hanulíková za členov výboru pre otázky zamestnanosti n a Úrade práce sociálnych vecí a rodiny Bratislava*

*PhDr. Gabriella Németh a Doc. PaedDr. René Bílik, CSc. za členov výboru pre otázky zamestnanosti n a Úrade práce sociálnych vecí a rodiny v Pezinku a po tretie Mgr. Michaela Šopová a Ing. Pavel Slezák za členov výboru pre otázky zamestnanosti n a Úrade práce sociálnych vecí a rodiny v Malackách.*

***Ing. Pavol Frešo, predseda BSK***

*Ďakujem veľmi pekne. Vážené pani poslankyne, vážení páni poslanci poprosím prezentujte sa a hlasujte teraz.*

*Za bolo 28 poslankýň a poslancov, nehlasovali štyria z prítomných 32, čiže návrh sme schválili, tak ako ho predniesla návrhová komisia. Prechádzame k bodu č. 14 Návrh na schválenie zákonného odplatného vecného bremena v prospech Západoslovenská distribučná, a.s., Bratislava spočívajúceho v uložení a zriadení Elektroenergetických stavieb v majetku BSK, na majetku BSK.*

*Vážené pani poslankyne, vážení páni poslanci máte pred sebou predmetný návrh a poprosím pána podžupana Nesrovnala, aby ho uviedol.*

***JUDr. Ivo Nesrovnal, podpredseda BSK***

*Ďakujem. Jedná sa o doriešenie existujúceho stavu, pretože táto spoločnosť má zo zákona právo udeľovať svoje zariadenia na cudzích pozemkov, aj bez toho aby ten vlastník v externom prípade o tom vedel, takže oni takto učinili a zmyslom toho materiálu je ten vzťah ktorý tam fakticky je postaviť na zmluvný základ. Ďakujem.*

***Ing. Pavol Frešo, predseda BSK***

*Ďakujem veľmi pekne, otváram diskusiu k tomuto bodu. Keďže nevidím nikoho prihláseného do diskusie poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia, tak ako je písomne predložený s materiálom. Je to pomerne dlhý text takže nebudem ho celý čítať ale jeho štruktúra je taká, že Zastupiteľstvo schvaľuje zriadenie odplatného vecného bremena na pozemkoch vo vlastníctve BSK a to na teraz sú vymenované zoznamy označené A.1, A.2, A.3, A.4 s podmienkami, ktoré sú tam uvedené.*

***Ing. Pavol Frešo, predseda BSK***

*Ďakujem veľmi pekne. Vážené pani poslankyne, vážení páni poslanci, poprosím prezentujte sa a hlasujte teraz.*

*Za bolo 29 poslankýň, poslancov, traja nehlasovali z prítomných 32, čiže návrh sme schválili tak ako ho predniesla návrhová komisia. Prechádzame k bodu č. 15 Návrh zámeru spolupráce Bratislavského samosprávneho kraja a Mestskej časti Bratislava – Petržalka na vybudovaní objektu plavárne na území Mestskej časti Bratislava – Petržalka. Poprosím pani poslankyne, páni poslanci predmetný návrh máte pred sebou a poprosím pána podžupana Bertu ho uviedol.*

***Ing. Martin Berta, podpredseda BSK***

*Ďakujem za slovo pán župan, vážené poslankyne, vážení páni poslanci. Máte pred sebou materiál, ktorý bol prerokovaný v komisiách, tak ako bol prerokovaný v komisiách boli vznesené voči tomuto materiálu určité pripomienky, tak predovšetkým v dôvodovej správe, ktorá je prepracovaná, čiže dneska máte pred sebou nový materiál, ktorý hovorí vo všeobecnosti o zámere Bratislavského samosprávneho kraja spolupracovať s mestskou časťou Petržalka a stotožňuje sa s potrebou vybudovania objektu plavárne na území mestskej časti Petržalka. Toto uznesenie v podstate zaväzuje nás len k tomu, aby sme rokovali a upresnili v podstate podmienky ďalšieho financovania, fungovania tejto plavárne, takže vnímajte tento materiál, ako určitý mandát, aby sme s mestskou časťou Petržalka rokovali a pripravili materiál do zastupiteľstva, ktorý už bude konkrétny, konkrétnejšie prejednávať o tejto plavárne a tomto zámere. Ďakujem pekne.*

***Ing. Pavol Frešo, predseda BSK***

*Ďakujem veľmi vážené pani poslankyne, vážení páni poslanci máte predmetný materiál pred sebou a poprosím otváram diskusiu k tomuto bodu.*

*Nech sa páči pán poslanec Guttman.*

***Ing. Peter Guttman, poslanec BSK***

*Ďakujem za slovo. Chcel by som poprosiť všetkých kolegov o podporu tohto návrhu s tým, že mám nejaké poznámočky. V tom pôvodnom materiály, ktorý sme mali na komisii na komisiách tak tam bolo už aj konkrétna čiastka. Ak si dobre pamätám, ale nie je to samozrejme podmienkou aby sme schválili hej už v súčasnosti nejaké konkrétnosti. V každom prípade podporujem tento zámer spolupráce a podporujem predovšetkým samozrejme ten zámer vybudovať plaváreň v Petržalke. V Petržalke už sú vypracované aj štúdie k tej plavárne a prebehli aj diskusie o umiestnení. Asi viete, že mestské časti, miestne zastupiteľstvo uvažuje o umiestnení tejto plavárni v priestoroch Jiráskova, Tupolevova a voči tomu sa miestni obyvatelia dosť výrazne postavili a vypísali aj petíciu. Osobne, tak ako som povedal podporujem vybudovanie plavárne a nielen plavárne ale aj celého toho bazéna, ktoré je tam navrhnuté, ale mali by sme samozrejme uvažovať aj o tom, aby sme nerušili momentálne teraz životné prostredie a súčasným obyvateľom. Vzhľadom na to, že BSK vlastní pomerne veľké hej pozemky samotnej v Petržalke, navrhujem, aby náš zástupca ponúkol tieto pozemky pre umiestnenie tejto plavárne. Ďakujem.*

***Ing. Pavol Frešo, predseda BSK***

*Ďakujem veľmi pekne, nech sa páči pani poslankyňa Zemanová, po nej pán poslanec Záhradník.*

***RNDr. Anna Zemanová, poslankyňa BSK***

*Ďakujem pekne za slovo. Je mi ľúto, ale v tejto podobe nemôžem podporiť ten materiál a to z toho dôvodu, že naozaj na to, aby župa rokovala s mestskou časťou Petržalka o zámere budovať, vybudovať plaváreň, čo iste je dobrý, dobrý nápad aj dobrá myšlienka na to nie je potrebné, aby existovalo uznesenie v tejto podobe a s takto spracovanou dôvodovou správou. K materiálu si myslím že rokovať a hľadať priestor možnože na tých našich pozemkoch 1. Župnej ohľadom umiestnenia plavárne, že ten priestor ten otvorený tu je. Druhý dôvod, ktorý mi bráni podporiť tento materiál je aj v dôvodovej správe uvedená predpokladaná suma jeden milión euro, ktorou by sa mal Bratislavský samosprávny kraj podieľať vkladom do vytvorenia obchodnej spoločnosti. Myslím si, že v čase kedy naše plavárne sú nefunkčné a za oveľa menší peniaz by sme ich vedeli zrekonštruovať a keby sme aj zaviedli bezplatnú kyvadlovú dopravu k našim plavárniam, ktoré máme v majetku BSK, tak by to lacnejšie, efektívnejšie, pretože by sme jednak podporili naše zariadenia najmä školské zariadenia, v ktorých sa plavárne nachádzajú a nevytvárali by sme do budúcna asi záťaž pre obchodnú spoločnosť, ktorá určite nebude zisková, pretože plavárne nikdy takéto športoviská ziskové nebudú môcť byť. Takže súhlasím s tým, aby sa rokovalo s Petržalkou a hľadal sa nejaký model spolupráce pri vybudovaní plavárne. Avšak tento materiál nemôžem podporiť.*

***Ing. Pavol Frešo, predseda BSK***

*Ďakujem veľmi pekne. Ja len veľmi, veľmi jednoducho zareagujem, že rozumiem tomu, čo znamená opraviť tie plavárne, ktoré sú existujúce. Na druhej strane musím povedať, tú vec, že práve tento zámer v Petržalke vzhľadom na to, že to je veľká mestská časť je niečo čo si myslím, že má obrovský zmysel, preto poprosím napriek tomu zvážiť o tom rokovaní a len na upozornenie, tak ako všetko ostatné, sem príde do zastupiteľstva, takýto návrh, takže nemajme nejakú obavu, že keby sa dalo niečo výhodnejšie, že by to tu niekto odmietol. Nech sa páči pán poslanec Ondrejka s faktickou.*

***RNDr. Jozef Ondrejka, poslanec BSK***

*Ďakujem. Ja by som teda len na kolegyňu chcel zareagovať, že teda nie je to len jej názor, ale ani finančná komisia vôbec nepodporila tento materiál, čo nebolo v úvode povedané, tak by som to rád doplnil.*

***Ing. Pavol Frešo, predseda BSK***

*Nech sa páči, pán poslanec Záhradník*

***JUDr. Branislav Záhradník, poslanec BSK***

*Ďakujem pekne. Vzniesol som aj v komisii pripomienky, najmä si myslím, že treba dodiskutovať tú budúcu prevádzku tej plavárne. Tým chcem povedať, že keď niečo prichádza s miestneho úradu Petržalky, že možno treba, treba dávať pozor na to, akým spôsobom bude ten prevádzkový model nastavený, to by som nechcel takto povedať, na druhej strane isto by som bol rád, keby tá plaváreň bola v Karlovej Vsi, ale to viem, že nám asi neprejde, ani keby sme tu s pani starostkou zahlasovali, možno aj s Martinom Bertom, ale teraz úplne vážne. Ja ten zámer podporím ale podporím ho s takou, s takou poznámkou, že naozaj keď dôjde definitívnemu schvaľovaniu by som bol veľmi rád, keby sme mali ten model, nielen kapitálového vybudovania, lebo to si vieme predstaviť, dáme milión euro, Petržalka dá 2,5 milión z úveru za 3,5 bude plaváreň ale potom ako to bude fungovať. Ďakujem.*

***Ing. Pavol Frešo, predseda BSK***

*Ďakujem veľmi pekne, ja si myslím dobre zaradíme do toho ten prevádzkový model aj teda samozrejme nepodozrievame ani Petržalský úrad, ani žiaden iný z toho, že to treba, proste nejak špeciálne kontrolovať, ale že to vždy budeme kontrolovať, to je jasné. Pán poslanec Berta.*

***Ing. Martin Berta, CSc., podpredseda BSK***

*Ďakujem pekne za slovo. Ja by som rád reagoval na niektoré tie pripomienky a v prvom rade tá pripomienka na sumu jeden milión chcem upozorniť, že je nové uznesenie, nová dôvodová správa, to je práve to o čom by sa malo rokovať, takže to o čom kde sa v dôvodovej správe hovorí o tom jednom milióne, tak prosím vás tá dôvodová správa nie je aktuálna. V materiály ktorý máme na rokovaní vychádza to z toho, že ja som si vypočul pripomienky na jednotlivých komisiách a tie pripomienky som sa pokúsil zapracovať tak, aby bolo jasné, že tá sumu skutočne je príliš predčasne hovoriť o tej sume, a je to práve predmetom rokovania. Takže by som vás chcel poprosiť, keby ste si zobrali ten druhý materiál, kde sa už nehovorí o sumách, ale kde poverujeme rokovať a teda úlohou tohto v materiáli je skutočne len vytvoriť nejakú tú platformu, preto aby sme rokovali, alebo aby bol priestor aby sme rokovali, ale určite nie aby sme hovorili už o konkrétnej sume. Druhú vec, ktorú chcem povedať, že spoločný projekt t.z., že predpokladá sa tam združená investícia, čo si myslím, je určite lacnejšie, ako keby sme sa púšťali do nejakej investície sami, takže sám za to, aby sa tieto bazény robili v spolupráci s mestskými časťami ale nie aby sme to robili samostatne, takže z tohto pohľadu združená investícia je pre mňa tiež ako pozitívny signál, že budú sa na tom podieľať tie dva subjekty alebo viac. Takže asi toľko.*

***Ing. Pavol Frešo, predseda BSK***

*Ďakujem veľmi pekne, nevidím nikoho ďalšieho prihláseného do diskusie, poprosím návrhovú komisiu o prednesenie návrhu uznesenia, tak aby sme mohli, alebo mohli o ňom poslankyne a poslanci hlasovať.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako ho máte písomne k dispozícii s novým znením materiálu, ktorý ste dnes našli na lavici. Je to rozšírený oproti pôvodnému materiálu o bod b ukladá a prečítam ho teda celé. Zastupiteľstvo BSK po prerokovaní materiálu po A schvaľuje zámer budúcej spolupráce Bratislavského samosprávneho kraja a Mestskej časti Bratislava-Petržalka na vybudovanie objektu plavárne na území mestskej časti Bratislava-Petržalka a po B ukladá riaditeľovi Úradu Bratislavského samosprávneho kraja rokovať s mestskou časťou Bratislava – Petržalka o všetkých podmienkach vybudovania a následného prevádzkovania objektu plavárne a o výsledkoch informovať Zastupiteľstvo Bratislavského samosprávneho kraja.*

***Ing. Pavol Frešo, predseda BSK***

*Ďakujem veľmi pekne pani poslankyne, páni poslanci poprosím prezentujte sa a hlasujte teraz.*

*Za bolo 28 poslankýň, poslancov, proti 1, 2 sa zdržali, jeden nehlasoval z prítomných 32, konštatujem, že sme návrh schválili tak, ako ho preniesla návrhová komisia.*

*Prechádzame k bodu č. 16 Analýza využitia pozemkov vo vlastníctve 1. Župná, a.s.*

*Vážené pani poslankyne, páni poslanci, máte pred sebou predmetný materiál a poprosím pána podžupana Nesrovnala, aby ho uviedol.*

***JUDr. Ivo Nesrovnal, podpredseda BSK***

*Ďakujem. Včerajšia porada predsedov klubov skončila okrem iného takou dohodou, že predsedovia klubov by radi mali tento materiál dnes na diskusiu v Zastupiteľstve, tak ho tu máme a prosím Ing. Roštára, aby ho vysvetlil.*

***Ing. Ivan Roštár, poradca BSK***

*Ďakujem. Vážené pani poslankyne, páni poslanci, Zastupiteľstvo Bratislavského samosprávneho kraja, uznesenie č. 29 z roku 2010 z apríla v bode B schválilo nepokračovať v realizácie multifunkčnej haly v Bratislave, v Petržalke, a zároveň v bode D poverili predsedu Bratislavského samosprávneho kraja pripraviť a predložiť zastupiteľstvu BSK analýzu využitia predmetných pozemkov vo vlastníctve 1. Župná, a.s. aj s možnosťami využitia na športovo-kultúrne účely obyvateľov BSK. A na základe tohto uznesenia vám je teraz na rokovanie predkladaná táto analýza. Ja podotýkam, že táto analýza bola spracovaná spoločnosťou 1. Župná ako obchodnou spoločnosťou a zastupiteľstvu sa predkladá ako na vedomie, t. z. všetky údaje v nej nie sú záväzné a netreba to brať, ako záväzné aj v rámci, keď budete hlasovať o navrhovanom variante riešenia. Jednu podstatnú vec ukázala analýza v ktorej sme oslovili viac ako 140 subjektov, či už verejnej správy, záujmové združenia, športové združenie, športové kluby, ale aj súkromné osoby resp. tie niektoré súkromné osoby prejavili záujem o investície na predmetných pozemkoch s tým, že sa dodrží aj predmetný účel v územnom pláne a to využite na šport, šport a kultúru. Na základe tejto skutočnosti a ďalej na základe ďalších skutočností a tou je fakt, že BSK vynaložilo už na predmetné pozemky spolu s kúpnou cenou aj s predávaním záväzkov viac ako 11 miliónov eur a takisto berúc do úvahy aj to, že jedna zo základných priorít BSK je rozvoj športu navrhujeme aby v zmysle výsledkov tejto analýze schválilo dnes zastupiteľstvo zámer realizovať projekt na tomto pozemku, ktorý bude v sebe zahŕňať aj spoluúčasť samosprávneho kraja. Za týmto účelom, za týmto účelom je navrhnuté v materiáli, aby dnes zastupiteľstvo schválilo len prvú časť tohto variantu rozvoja územia, a to realizovať ponukové konanie na základe ktorého vyhodnotenia bude zastupiteľstvu podrobne predložený aj finančný plán aj harmonogram prípadnej výstavby aj vzájomných vzťahov s tretími osobami. Vychádzame naozaj zo skutočností, že momentálne sú záujemcovia, ktorí by chceli na tomto území realizovať športové aktivity v podobe výstavby. Ďalej takisto znova zopakujem vychádzame aj z tej skutočnosti aj samosprávny kraj sa chce sám podieľať na realizácie, respektíve výstavby takýchto takého zariadenia. V rámci ponukového konania bude snaha eliminovať náklady samotnej spoločnosti, respektíve výdavky z rozpočtu BSK alebo momentálne je táto spoločnosť financovaná len prostredníctvom rozpočtu v podobe pôžičky, to znamená snahou bude ak by sa predmetné, predmetní alebo prípadní záujemci sa spolupodieľali aj na výstavbe infraštruktúry, ktorá je tam momentálne chýbajúca a bez ktorej pozemky majú nižšiu hodnotu. Ďalej v rámci šetrenia finančných prostriedkov navrhujeme v uznesení, aby bol ohraničený horný rámec pre realizáciu tejto etapy, t. z. ponukového konania, príprava podnikateľského zámeru, štúdie pre zastupiteľstvo s maximálnou sumou 70 tisíc eur a ďalej navrhujeme v uznesení, aby bol urobený, urobená úprava rozpočtu na tento rok a to vo výške 35 tisíc eur, sú to prevádzkové prostriedky, ktoré potrebuje spoločnosť župná na fungovanie, vzhľadom na to, že momentálne sa na účte nachádza zhruba 2000 eur, a takisto ak o iné spoločnosti aj spoločnosť 1. Župná si musí plniť svoje vlastné záväzky a momentálne nedokáže produkovať svoje príjmy a v bode C je uložené riaditeľovi, aby zabezpečil prípravu projektu vo fáze štúdie ponukového konania a predložil zastupiteľstvu kompletný materiál v ktorom sa budú schvaľovať konkrétne finančné prostriedky z rozpočtu BSK. Ja len jednu poznámku ešte poviem, že spoločnosť 1. Župná od toho okamihu ako bol zrušený pôvodný projekt, všetko kroky v podstate konzultuje so zastupiteľstvom t. z. informuje zastupiteľstvo aké kroky urobila, aké kroky sa chystá urobiť, takto bolo v roku 2010, 2011 a takisto aj teraz informuje zastupiteľstvo, pretože zatiaľ nemáme bez zastupiteľstva mandát ani finančné zdroje na to, aby sme mohli realizovať aj tento navrhnutý variant, t.z. toto ponukové konanie. Ďakujem.*

***Ing. Pavol Frešo, predseda BSK***

*Ďakujem pekne otváram diskusiu k tomuto bodu. Pani poslankyňa Flašíková-Beňová*

*nech sa páči.*

***PhDr. Monika Flašíková-Beňová, poslankyňa BSK***

*Idem riadne. Dobre. Aby potom pani poslankyňa Plšeková nepovedala že som ju predbehla. Ďakujem veľmi pekne, ja by som chcela podporiť to čo, práve predniesol pán Ing. Roštár a to z viacerých dôvodov. Všetky tie skutočnosti, ktoré uviedol naznačujú, že spoločnosť 1. Župná, a.s. nie je spoločnosťou, ktorá by vytvárala finančné zdroje, ktoré by jej pomohli nejakým spôsobom financovať vlastné aktivity. Nemá žiadnu podnikateľskú činnosť, má len pozemky, ktoré sme tam vlastne pretransformovali rozhodnutím zastupiteľstva. Ten materiál, tá analýza, ktorú dneska máte pred sebou nie je nejaký veľký odborný materiál, ale nedá sa ani čakať, že spoločnosť, ktorá nemá zdroje na to, aby si nejaký veľký odborný materiál dala vypracovať, bude schopná zastupiteľstvu predložiť niečo, čo na čo by bolo treba jednoducho viacej peňazí. Takže to čo vám dneska pán Ing. Roštár za našu spoločnosť predložil je to, maximum možného, čo sme v tejto chvíli zo spoločnosťou realizovať ak nechceme do budúcnosti vytvárať situáciu, že budú vznikať ďalšie záväzky pre spoločnosť, ktorej jediným akcionárom je Bratislavský samosprávny kraj. Tým vás chcem požiadať vlastne, aby ste pozitívne pristúpili k hlasovaniu, aby sme naozaj túto analýzu zobrali na vedomie, tak ako ju pán Ing. Roštár predložil. Ďakujem veľmi pekne pán predseda.*

***Ing. Pavol Frešo, predseda BSK***

*Ďakujem pekne pani poslankyňa Plšeková.*

***MUDr. Iveta Plšeková, poslankyňa BSK***

*Ďakujem. Ja chcem rovnako kolegov vyzvať, aby podporili tento materiál v tom variante, kde bude jednak časť, ktorú bude realizovať BSK a jednak aby mohla 1. Župná vlastne nám predložiť na ďalšie nejaké zastupiteľstvo nejaké návrhy, ktoré investori by mali v oblasti športu, kultúry prípadne ďalších aktivít, ktoré umožňuje územný plán v tomto území. Vieme o tom, že záujemcovia sú, sú záujemcovia, ktorí majú záujem robiť tenisové kurty, v tomto území. Dokonca sú istý záujemcovia aj o nejaké bazény, prípadne aquapark, sú úvahy aj tieto. To sú všetko aktivity, ktoré Petržalka jednak potrebuje i víta, ale bez toho aby 1. Župná mala mandát od nás, aby mohli takéto niečo robiť, rokovať, následne nám to aj predložiť nemôžu dnes vykonávať nič. Preto chcem aj tých poslancov, ktorí pred zastupiteľstvom sme spolu rozprávali a mali isté pochybnosti, aby zahlasovali za tento materiál a umožnili, aby 1. Župná mohla také niečo vykonať, aby nám tie pozemky nestáli ľadom, lebo je to veľká škoda. Ďakujem.*

***Ing. Pavol Frešo, predseda BSK***

*Ďakujem pekne, nech sa páči pán poslanec Guttman.*

***Ing. Peter Guttman, poslanec BSK***

*Ja sa chcem takisto pripojiť k prosbe o podpore tohto materiálu s tým, že naozaj je na škodu, že tie pozemky, doposiaľ teda nie sú využívané na účely na ktoré sú určené a pevne verím teda, že sa nám to podarí s tým, že tá plaváreň o ktorej sme pred chvíľkou hovorili veľmi priamo korešponduje vlastne s tým zámerom, ktorý je aj navrhnutý. Viem si predstaviť, že tá plaváreň by mohla byť vlastne prvá, aj takáto stavba, takýto objekt na tom území. A potom samozrejme by to už pokračovalo ďalej, ďalšími zariadeniami, či už v nejakej spoločnej réžií, mesta, mestskej časti, BSK alebo súkromných investorov. Ďakujem.*

***Ing. Pavol Frešo, predseda BSK***

*Ďakujem pekne pani poslankyňa Zemanová.*

***Ing. Anna Zemanová, poslankyňa BSK***

*Ďakujem pekne za slovo, je mi to ľúto, ale ozaj nemám nič proti Petržalky, som tam sama dlhé roky žila, ale nemôžem zase za tento materiál v tejto podobe zahlasovať. I keď som zahlasovala v predchádzajúcom materiály za to, že v tom pozmenenom materiáli ohľadom plavárne ten mandát, aby župa mala ohľadom rokovania o umiestnení plavárne. Aj podporujem myšlienku, čo povedal pán poslanec Guttman, že to na v podstate ten priestor by sa asi na to aj pomerne hodilo. Z tohto materiálu ktorý je predložený som ešte očakávala odpoveď pán predseda, či ste, čo bolo mi povedané, že na začiatku dostanem odpoveď ohľadom rokovania Dozornej rady na moju interpeláciu, pretože si myslím, že stále tam visí 150 tisíc euro, ktoré boli nehospodárne vynaložené a možno keď by sa dostali naspäť do rozpočtu, tak nebol by problém hľadať 70 plus 35 tisíc euro z rozpočtu pre 1. Župnú. Je to akciová spoločnosť založená na to, aby získala zisk, tak znamená keď pani predsedníčka 1. Župnej povie, že nevie vytvárať zisk, tak by asi bolo za hodno zvážiť túto aj to by som odporúčala to, že zvážiť zrušiť 1. Župná tak, aby sa majetok vrátil do majetku Bratislavského samosprávneho kraja. Ďalší dôvod pre ktorý si myslím, že teda pre ktorý nemôžem podporiť tento materiál je, že sa mi zdá trošku pri veľký luxus, aby na majetku v hodnote 16 miliónov eur ktorý má aktuálnu hodnotu, tieto pozemky župa zvažovala taký športoviská, ako tenis, squash, begbindton a podobne, čo sú iste zaujímavé činnosti ale nemyslím si, že toto v dnešnej dobe ako má župa v stave je by to malo byť našimi prioritami. Skôr si myslím, že naozaj ak sa nenájde kupec ktorý by odkúpil pozemky v celistvosti na nejaký investičný zámer, ktorý je v súlade s územným plánom, tak radšej tie pozemky pozdržme v majetku samosprávneho kraja a hľadajme možno o pár rokov keď sa kríza skončí alebo sa ekonomická situácia spoločnosti zlepší a potom hľadajme, hľadajme riešenia. V súčasnosti toto nepovažujem za správne a myslím si, že župa by mala sa zamerať na plnenie iných úloh. Preto aj navrhujem procedurárny návrh, aby sme rozdelili hlasovanie pri tomto návrhu uznesenia by sme osobitne hlasovali len o bode A, kde berieme na vedomie predloženú analýzu s ktorým bodom v podstate nemám problém tú analýzu zobrať na vedomie, lebo naozaj takto uznesenie bolo svojho času prijaté zastupiteľstvom a osobitne sa hlasovalo o bodoch B a C. Ak by bolo, ak teda by nebolo možné vyhovieť tak by som návrh na zmenu uznesenia, ale navrhovala si tento spôsob rozdeleného hlasovania.*

***Ing. Pavol Frešo, predseda BSK***

*Ďakujem veľmi pekne, ja len upozorním na to, že tým cieľom ktorý tam je vlastne v tomto zámere predložení je využiť ten priestor, tak či onak na tú otázku bude treba odpovedať, ako ten priestor využijeme. Tak či onak si myslím a to je asi zámer na všetkých jak tu sedím lebo sme to opakovanie o tom rozprávali keď sme riešili 1. Župnú je že nechať práve na tieto športové účely, čo znamená, že my by sme nemali nejak byť tí, ktorí pasívne v tomto výstupe. Keď je tu takáto možnosť, že urobiť isté ponukové konanie, spôsobom pozbierať tieto možnosti, no tak si myslím, že tieto možnosti by sme potom mali tu vyhodnotiť na zastupiteľstve a podľa nich potom rozhodnúť. Určite by som ten proces nebrzdil až do konca krízy, lebo to neviem kedy nastane a už myslím si, že čo sa týka tak akože odpredajme to a spoľahnime sa na to, že čo tam vznikne v zmysle územného plánu no tak takýchto príbehov poznáme všetci veľmi veľa a keby sme dali hlasovať Petržalke o tom, že či sa spoľahneme na to, že tam niečo podľa územného plánu vyrastie, no tak ja poviem že by to bola zhoda jednoznačná, veľmi málo a to hovorím diplomaticky by sme našli, ktorí by sa spoľahli, že keď to je športovorekreačný účel, že to tam aj tak bude, takže máme to v rukách, zdedili sme to, ale robme to, aby to aktívne išlo. Toto je minimalistický variant, ktorý si myslím, že je správny a myslím si, že v zásade sme povinný zoči voči tomu majetku takto s ním nakladať, t. z. hľadať jeho využite pre ľudí v tomto prípade nielen v Petržalke, ale aj v Bratislave ako takej.*

*Pán poslanec Flaškár.*

***RNDr. Peter Flaškár, poslanec BSK***

*Ďakujem, pán predseda ja sa v podstate stotožňujem so svojou predrečníčkou a v podstate by som chcel povedať vlastne k tomu asi toľko, že ak ide o tie pozemky, ktoré sú na konci Petržalky pritom vale s odpadom a za čistiarňou odpadových vôd, ktoré sme v zastupiteľstve v minulom volebnom období schválili príspevkom alebo za odkupnú cenu 52 miliónov korún za čo, ja som nehlasoval za čo som doteraz v podstate na to hrdý, čiže sme to nepodporil tak, z pohľadu môjho na vybudovanie športovo-kultúrneho priestoru na tomto území je asi naivné zmýšľať, pretože zoberme si tam, jak som spomínal čovky a ten neblahý výhľad na tie kopce odpadov tak v tomto priestore vybudovať športovo-kultúrne zariadenie je asi opovážlivé. Ja by som v tejto súvise nechcem byť nejaký mudrc ale si viem nejakú inú záležitosť tam predstaviť a toto, len ako pripomienku, len dávam, že vzhľadom na nedostatok priestorov v budúcnosti pre Bratislavu na dostatok cintorínskych priestorov tak, tento priestor si viem predstaviť ako cintorín pre jednak pre mestskú časť Petržalku, resp. ako Bratislavy, ďakujem toľko som chcel povedať.*

***Ing. Pavol Frešo, predseda BSK***

*Ďakujem veľmi pekne pán poslanec Guttman faktická poznámka, pán poslanec Šramko faktická poznámka.*

***Ing. Peter Guttman, poslanec BSK***

*Ja len kratučko, pán kolega predpokladám, že ste tam asi dlho neboli. Tam sa momentálne tam vyrástli rodinné domy hej kúsoček odtiaľ, teraz tam bude výstavba ďalších bytových domov, to prostredie je úplne v pohode aj pre takéto športové účely.*

***Ing. Pavol Frešo, predseda BSK***

*Ďakujem pekne pán poslanec Šramko.*

***Ing. Peter Šramko, poslanec BSK***

*Ďakujem, ja som presvedčený že pán kolega to myslel že my sme tam pochovali už veľa peňazí, chcel by to tam ešte pochovať ľudí, ale asi to nepôjde.*

***Ing. Pavol Frešo, predseda BSK***

*Ďakujem pekne pán poslanec Ftáčnik.*

***Doc. RNDr. Milan Ftáčnik ,CSc., poslanec BSK***

*Vážené pani poslankyne, vážení páni poslanci ja sa chcem vyjadriť k tomu materiálu. Kraj má dnes k dispozícii alebo vo vlastníctve priestor, ktorý ako jeden z mála priestorov, ktorý má územným plánom určenú funkciu šport je vo vlastníctve verejnej správy. Či je to regionálna alebo miesta územná správa mestská časť, mesto a tak ďalej, máme málo takých priestorov. My máme alokované v územnom pláne viacero miest kde by mohli byť športoviská, ale žiaľ mnohé z nich sú v súkromných rukách, toto je priestor, ktorý je vo verejnom vlastníctve a z môjho pohľadu je veľmi dôležité využiť ho práve na tú funkciu, pretože máme málo športovísk v meste, a vôbec v kraji, keď to tak poviem, pretože sme tu na pôde kraja a mesto z neho tvorí významnú zložku a preto je dôležité, aby sme o tom hovorili. Vy si iste pamätáte keď sme v prvom roku nášho volebného obdobia riešili dôsledky toho, čo bolo predtým a už sme sa vtedy zamýšľali nad tým, ako vlastne definovať využitie toho priestoru. Ja som vtedy navrhoval, aby to bolo do septembra 2010 roky, 2010 roku, to sa nám nejakým spôsobom nepodarilo, ale nie je to možno tragédia, je dobre, že máme pred sebou predloženú túto analýzu, pretože dá sa z nej vyčítať, ako si to kraj vlastne predstavuje. Sami nemáme na to, aby sme tam vybudovali nejakú lukratívne a veľké športoviská, preto sa navrhuje variant 2, ktorý hovorí o tom, že jednu časť infraštruktúru základnú a nejaké športoviská, ktoré tam vieme zabezpečiť, by zabezpečoval Bratislavský samosprávny kraj a keď už sa do toho územia dostanú siete, cesty a podobne, tak bude prirodzene väčší záujem aj zo strany súkromných investorov, ktorí by tam mohli postaviť športoviská v Petržalke alebo v Bratislave alebo v kraji chýbajú. Z tohto pohľadu sa mi zdá, že je ten zámer rozdeliť to na tieto dve časti projektovú a strategickú ako to hovorí predložený materiál, je navrhnutý dobre a tak ho máme premietnutý aj do nášho uznesenia. Myslím si že je to cesta ktorou sa dá postupovať k tomu, aby sme ten majetok využili. To čo celkom nerozumiem a chcem poprosiť predkladateľa, keby sme mohli spresniť uznesenie, ktorým ukladáme pánovi riaditeľovi úradu, čo vlastne má urobiť riaditeľ. Ja rozumiem tomu, že má zabezpečiť prípravu projektu podľa C.1 ale akého projektu, lebo o ňom sa v uznesení nehovorí nič dovtedy. Je to podľa mňa projekt na realizáciu predloženého zámeru, to je bod B. 1., čiže ja by som to prepojil tak, že zabezpečiť prípravu projektu na realizáciu predloženého zámeru a iste pán Roštár povedali že to bude najmä tá časť ponuková, aby sme zistili záujem o to územie. Ja by som ukončil to, tú prvú časť to C.1 za neprimeraným záväzkom, lebo chcem sa opýtať, aké peniaze má pán riaditeľ alokovať v rozpočte na rok 2014? Na realizáciu ktorého projektu? Toho BSK-kového alebo toho súkromného? To z toho vôbec nie je jasné, tam sa slovo projekt používa v dvoch významoch, jeden je projekt, kde chceme prenajať, druhý je projekt kde chceme my niečo urobiť a zrejme sa myslí v tej druhej časti, to by mohlo byť C.2 že to má byť alokácia finančných prostriedkov na realizáciu projektu, ktorý bude realizovať BSK. Neviem či to dobre myslím, snažím sa tomu rozumieť. A tretia vec je to čo povedala pani poslankyňa Zemanová na čo nám je vlastne 1. Župná keď nám neprodukuje výnosy a nie je schopná hospodáriť ako obchodná spoločnosť, preto je tam ešte tretia úloha pre pána riaditeľa posúdiť právne postavenie spoločnosti 1. Župná, ako obchodnej spoločnosti, či naozaj nemáme zrušiť a zabezpečovať starostlivosť o tento priestor prostredníctvom nejakej príspevkovej a inej. Takto sme o tom diskutovali na dozornej rade a myslím si, že tá úloha by mala zaznieť, mala by mať aj nejaký termín, čiže ja v tom uznesení C.1 vidím tri úlohy a navrhoval by som, aby sa to rozdelili na 3 časti, aby bolo úplne zrozumiteľné, čo sme to vlastne dnes prijali a čo má pán riaditeľ v nejakom termíne predložiť, lebo zdá sa mi, že tomu rozumiem, ale keď si to potom druhýkrát čítam, nie som si úplne isté, či je to tak, takže navrhujem rozdeliť uznesenie C.1 ak to neurobí predkladateľ, ja prednesieme vlastný návrh a pôjdem sa poradiť s pánom Roštárom, lebo nechcem tu robiť zmätok v tom uznesení, skôr spresniť vôľu zastupiteľstva. O nič iné mi nejde. Chcem ešte sa vyjadriť k tomu, čo sa pani poslankyňa Zemanová opakovanie pýta, pani poslankyňa vzhľadom na ten sta v akom je hospodárenie spoločnosti a úloha posúdiť právne nie návrat peňazí, ako ste vy dnes povedali, iste chceli aby sme posúdili zodpovednosť. To zodpovedá akým spôsobom zodpovedá za to, že tam odišli peniaze, ktoré sa kraju veľmi pravdepodobne už nevrátia, toto posudzuje právna kancelária, ale keďže sme jej nedali prakticky žiadne peniaze tak, to posudzuje takým tempom, že to ešte dnes nemáme. Ja sa za to ospravedlňujem, lebo som si myslel, že to budeme mať, ale myslím si, že to nie je vec na ktorú máme vynakladať veľké zdroje, pretože tento projekt si tie zdroje zaslúži omnoho viac. Takže to len pre Vás na vysvetlenie, verím, že tú analýzu budeme môcť predložiť po lete t. z. že tá práca bude ukončená, ale k samotnému materiálu navrhujem, aby sme prijali uznesenie tak ako je predložené, hoci by sme aj o uznesení A, B, C hlasovali samostatne, nech sa páči, ale aby sme spresnili bod C.1 aby bolo jasné, čo sme vlastne uložili pánovi riaditeľovi. Ďakujem pekne.*

***Ing. Pavol Frešo, predseda BSK***

*Ďakujem pekne s faktickou pán poslanec Nesrovnal.*

***JUDr. Ivo Nesrovnal, podpredseda BSK***

*Ja si myslím, že je jasné že v tom céčku, keď hovoríme o projekte tak je to ten predložený zámer, ale ak to bude, ak to prispeje k tomu všeobecnému konsenzu tak to slovo projekt autoremedúrnou opravou akceptujem ako predloženého zámeru s tým, že ten text sa môže končiť slovami k neprimeraným záväzkom, tam bude bodka a ten zvyšok od alokácie až po spoločnosti nech ide preč.*

***Ing. Pavol Frešo, predseda BSK***

*No, Sekundu, sekundu, sekundu.*

***JUDr. Ivo Nesrovnal, podpredseda BSK***

*Viete čo tak potom príďte si to prosím vás tu vyjasniť s pánom Roštárom.*

***Ing. Pavol Frešo, predseda BSK***

*Ale poprosím rýchlo lebo budem musieť urobiť ďalšiu prestávku, takže pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán predseda. Ja Vás chcem poprosiť o rovnaký prístup a spravodlivosť, tak ako ste stiahli bod číslo trinásť a nepripustili ste ani, nepripustili ste ani, aby sa teda otvorila diskusia a mohli sa vyargementuvať a možno vysvetliť niektoré záležitosti a dôvodom bolo, že nie je podpora naprieč politickým spektrom. Viacerí moji predrečníci avizovali, že nepodporia tento bod, ja ho tiež nepodporím, čiže avizujem že nie je podpora a žiadam Vás teda o spravodlivosť v tom, aby ste stiahli, stiahli tento bod rokovania.*

***Ing. Pavol Frešo, predseda BSK***

*Pán poslanec, ale ten dôvod tu bol podstatne, podstatne iný. Hovoril som o tom, že to robí záväzky na roky 2014 až 2016. To presahuje funkčné obdobie tohoto zastupiteľstva. Toto čo máte pred sebou je záležitosť, ktorá vlastne umožňuje 1. Župnej urobiť nejakú ponuku, ktorú predloží ďalšiemu zastupiteľstvu, inými slovami nie je, nie je to nič, čo robí záväzok do nejakej budúcnosti, to je velikánsky rozdiel. a preto som povedal, že keď niečo robí tri roky záväzok do budúcnosti a toto zastupiteľstvo niekde v novembri končí, tak je normálne a slušné aby proste ten záväzok sa buď urobil kratší alebo proste aby ako jednoducho sa nerobilo. V tomto prípade môže 1. Župná na základe tohoto konať, nie, nie je to rovnaký prípad, nie je to rovnaký prípad. Veľmi pekne by som sa uchádzal potom čo ste si to vyprecizovali s pánom predsedom dozornej rady, to uznesenie aby ste ho podporili. Veľmi pekne by som o to poprosil, aby sme sa mohli pohn, posunúť dopredu. Nech sa páči pán poslanec Ftáčnik.*

***Doc. RNDr. Milan Ftáčnik, CSc., poslanec BSK***

*My sme našli zhodu s pánom podpredsedom Nesrovnalom a tá úprava uznesenia bude v tom znení ako povedal, prvá časť vety bude znieť na prípravu projektu na realizáciu predloženého zámeru. Na tomto sme sa zhodli, ak to môže zaregistrovať návrhová komisia a zvyšné slová po neprimeraných prostriedkoch pôjdu von, tak ako to navrhol pán podpredseda Nesrovnal.*

***Ing. Pavol Frešo, predseda BSK***

*Ale veď teraz veľmi konzekventne aby to pán podpredseda Nesrovnal ako autoremedúrnou opravou, normálne na mikrofón poprosím Ivo, aby si to spravil, áno.*

***JUDr. Ivo Nesrovnal, podpredseda BSK***

*Takže tá časť C.1 bude znieť zabezpečiť prípravu projektu na realizáciu predloženého zámeru predovšetkým prípravou štúdiou, prípravou a realizáciou ponukového konanie vo svojej časti areálu bez zaviazania BSK alebo spoločnosti 1. Župná a bez neprimeraných záväzkov.*

***Ing. Pavol Frešo, predseda BSK***

*Ďakujem pekne ešte s faktickou chce reagovať pán poslanec Ondrejka.*

***RNDr. Jozef Ondrejka, poslanec BSK***

*Ja nechcem ani s faktickou len chcem reagovať na vašu faktickú, no práve preto ste mohli možno pripustiť diskusiu a možno aj pred hlasovaním stiahnuť, to by som akceptoval, lebo mohli sme si v diskusii teda vydiskutovať, či naozaj vzniká záväzok, lebo dnes to tu bolo prezentované, že všetci veľmi dobre tu ná rozumejú ako sú napočítavané podielové dane a teda je jeasné, že na zdravotníctvo nejaké peniaze idú, tak mohli sme o tom pustiť diskusiu. O to mi išlo.*

*Ešte raz odpoviem, aby sme v tom mali medzi sebou jasne, lebo ja nechcem nijakým spôsobom po, po poškodiť Malacky. Tú diskusiu pustíme tým, že dáme návrh v septembri kratší a ak sa na ňom zhodneme nech sa páči. To sa nič takého váz*

*ešte poprosím, aby pani poslankyne, páni poslanci buďme trpezlivý máme tam ešte jeden osobitný zreteľ, čo sa týka Senca, aby sme mali príslušnú účasť. Bod č. 18 Informácia o projekte efektívnej podpory*

***Ing. Pavol Frešo, predseda BSK***

*Bod č. 17 Informácia o implementácii operačného programu INTERACT II v programovom období 2007-2013. Pred sebou máte predmetný materiál, pán podžupan Nesrovnal nám ho uvedie teraz hneď.*

***JUDr. Ivo Nesrovnal, podpredseda BSK***

*No jednou vetou poviem, že program sme našli v rozklade, chceli nám ho zobrať, hrozila nám z toho medzinárodná blamáž, dodnes sa súdime ľuďmi za neoprávnené výdavky, ktoré nám nechcú preplatiť. Za štyri roky práce sme program doviedli tak, že minulý mesiac sa 27 európskych štátov včetne pristupičného Nemecka program znovu jednomyseľne zverilo.*

***Ing. Pavol Frešo, predseda BSK***

*Otváram diskusiu k tomuto bodu. Nevidím nikoho prihláseného do diskusie poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia predkladá návrh uznesenie tak, ako je písomne v materiáli, zastupiteľstvo berie na vedomie predloženú informáciu.*

***Ing. Pavol Frešo, predseda BSK***

*Ďakujem veľmi pekne. Poprosím vážené pani poslankyne, vážený páni poslanci prezentujte sa a hlasujte o návrhu tak ako bol prednesený návrhovou komisiou teraz.*

*Za bolo dvadsaťsedem poslankýň, poslancov traja nehlasovali z prítomných tridsiatich, takže konštatujem, že sme návrh schválili tak ako ho predniesla návrhová komisia.*

*Prechádzame k bodu č. 18 Informácia o projekte efektívnej podpory kardiometabolického zdravia v prostredí stredných škôl Bratislavského samosprávneho kraja – Rešpekt pre zdravie. Poprosím Gabiku Németh, aby predmetný bod uviedla.*

***PhDr. Gabriella Németh, podpredsedníčka BSK***

*Ďakujem pekne pán župan. Vážené kolegyne, kolegovia, určite všetci viete v roku 2010 bol spustený projekt s názvom „Rešpekt pre zdravie“, ktorý trval dva roky a otestovali sme zhruba päťtisíc študentov. Dôvodom mapovania zdravia našich stredoškolákov bola až dvojnásobne vyššia úmrtnosť na choroby obehovehoj sústavy na Slovensku ako je priemer európskej únie a môžu za to, predovšetkým zlé životné návyky napríklad nadhmotnosť a obezita. Prvé výsledky boli dosť alarmujúce a tie, ktoré sa zistovali až následne nie sú o moc lepšie. Ja by som do tých výsledkov nehcela zachádzať do podrobnosti, máme tu MUDr. Gerovú z regionálneho úradu verejného zdravotníctva, ktorá pripravila pre nás takú kratučkú prezentáciu. Bola by som veľmi rada, keby sme si to pozreli. Jednoznačne nám vyplýva z tohto projektu, že budeme musieť zlepšiť pohybovú aktivitu našich študentov a bude too asi aj v tej rovine, že by sme sa mali prikloniť budovaniu ihrísk a zvyšovania možnosti športového využitia. Ja by som poprosila pani MUDr. Aby nám tento projekt veľmi kratučko zhodnotila a tento materiál berieme na vedomie. Ďakujem pekne.*

*Ďakujem veľmi pekne pani doktorka máte slovo, prosím o krátku prezentáciu.*

*MUDr. Gérová, Regionálny úrad verejného zdravotníctva*

*Ďakujem veľmi pekne. V prvom rade ďakujem veľmi pekne Bratislavskému samosprávnemu kraja za podporu tohto projektu, ktorý nám umožnil zhodnotiť stav zdravia bratislavských stredoškolákov a upozorniť na určité alarmujúce skutočnosti. Skôr než poviem výsledky projektu jeho odôvodnenie k tomu, že úmrtnosť na choroby srdovo-cievnych, na srdcovo-cievne choroby na Slovensku je najvyššia v Európskej únii a je približne dvakrát väčšia ako v tých pôvodných štátoch Európskej únie. Poviete mi, že toto sa týka dospelej popoluácie v strednom a starčom veku. Je pravda, že klinické prejavy srdcovo-cievnych chorôb sú typické pre stredný a starší vek. Avšak za posledných dvadsať rokov sa ukázalo, že rizikové faktory týchto ochorení sa nachádzajú už aj u detí a už aj u detí sa nachádzajú isté subklinické známky týchto ochorení. A ďalší zaujímavý a veľmi závažný fakt je, že u dospelých sa veľmi ťažko z tých rizikových faktorov už dostáva. Pritom osemdesiat percent tých príčin, pre ktoré vznikajú kardiovaskulárne ochorenia sú preventabilné. A osemdesiat percent spočíva v siedmych tzv. faktorov zdravia. Je to nefajčenie, zloženie výživy, dostatok telesnej aktivity, optimálna váha, optimálny tlak, optimálne výkyvy krvi a optimálne stav cukrového metabolizmu. Teraz by som Vám ukázala ako tieto faktory vyzerajú u detí v Bratislavskom stredoškolákov, ktoré vlastne výsledkom, predbežné sme z projektu rešpekt zdravie získali. Toto je prostredie projektu, sú to stredné školy, toto je trvanie a dovoľte, aby som prešla , t. z. výskyt zvýšeného tlaku krvi. U chlapcov sme zistili optimálne hodnoty tlaku pri 38 percentách, 51 percent má hraničné zvýšené a 11 percent zvýšené hodnoty. Netvrdíme, že toto sú už klinickí pacienti, ide len o to, že u týchto chlapcov je zvýšené riziko toho, že v dospelosti budú mať vysoký tlak. U dievčat je tá situácia trošku lepšia. Keď sa pozrieme na nad hmotnosť vidíme, že v podstate je u štyridsiatich percent chlapcov zvýšená hmotnosť než optimálna. U dievčat okolo tridsiatich šiestich percent má vyššiu náchylnosť. Tá nadhmotnosť súvisí aj s vysokým krvným tlakom. Metabolický syndróm, čo je vlastne taká smrtiaca kombinácia, ktorá dosť vyvoláva aj srdcové choroby aj cukrovku sa nachádza v podstate u piatich percent detí. A keď sa pozrieme na zdravie ohrozujúce faktory v spôsobe života, ktoré zvyšujú riziko kardio-metabolických ochorení, tak z tých výživových návykov za najpodstatnejšie považujeme veľmi malý podiel dievčat aj chlapcov, ktoré konzumujú denne čerstvé ovocie a zeleninu, ďalej vysoký podiel dievčat a chlapcov ktorý denne konzumujú sladkosti a tiež sladené nápoje. Alarmujúcou skutočnosťou je tiež, že len okolo tridsať percent deti chodí na školské obedy, ostatní sa stravujú v rôznych iných zariadeniach. V školských bufetoch si viac než polovica detí kupuje sladkosti a rýchle občerstvenie, ktoré tiež je nevhodné. Na poslednom obrázku, ktorý vám ukážem sú zdravie ohrozujúce faktory pri spôsobe života, ktoré sa netýkajú výživy a síce 62 percent dievčat nešportuje, 40 percent dievčat sa vyhýba telesnej výchove. Za počítačom viac než 5 hodín sedí 60 percent dievčat aj chlapcov. Výskyt fajčenia medzi stredoškolákmi je 36 percent u dievčat a 32 percent u chlapcov a cyklické zmeny hmotnosti pri rôznych diétach udáva 61 percent chlapcov, dievčat. Chcela by som záverom povedať, že tieto výsledky pokiaľ sa nezapojí celá spoločnosť do agresívnych zmien hodnotových rebríčkov života a do zmien v spôsobe života hrozí, že tá budúca generácia bude zdravotne na tom ešte horšie ako tá stredná generácia naša, ktorá ako som ukázala je na chvoste Európskej únie. Čo bude mať veľké dopady nielen na súkromné životy, ale aj na náklady zdravotníckych a sociálnych systémov, na ekonomickú zdatnosť a životaschopnosť našej spoločnosti. Preto som si dovolila vyzvať na to, aby sa celá spoločnosť zaoberala týmito skutočnosťami. Ďakujem vám pekne.*

***PhDr. Gabriela Németh, podpredsedníčka BSK***

*Pani doktorka ďakujeme veľmi pekne, tá prezentácia je samozrejme omnoho rozšírenejšia ak budete mať záujem o podrobné údaje veľmi radi vám ich poskytneme. Ďakujem pekne.*

***Ing. Pavol Frešo, predseda BSK***

*Poprosím veľmi pekne o prihlásenie do diskusii, len majme na pamäti že je dôležité o tomto hovoriť, ja sa kľudne k tomu vrátim, lebo tých, tých vecí, o ktorých tam môžeme diskutovať je veľa, ale ak by som veľmi rad bol keby sme aj ten ďalší bod schválili. Tak poprosím o veľmi veľkú stručnosť. Prosím Vás nejde o hlasovanie, ide o diskusiu, tam páni trošku ste sa, sa kontrolujeme pani poslankyňa Apalovičová*

***Doc. Ing. Ružena Apalovičová, CSc., poslankyňa BSK.***

*Ďakujem pekne, napriek všetkému si dovolím vysloviť veľké poďakovanie pánovi MUDr. Potičnému a s celým kolektívom, pretože do toho bola sociálna oblasť, školská oblasť, lekári a skutočne je to tak nesmierny projekt, aký na Slovensku ešte nebol robený, pretože taký veľký počet účastníkov nebol zatiaľ nikde. A bohužiaľ tie výstupy sú také aké sú a to zase bude úlohou cez školstvo sa snažiť tie zmeny, ktoré sa dajú spraviť. Takže ešte raz ďakujeme všetkým za ich prácu.*

***Ing. Pavol Frešo, predseda BSK***

*Ďakujem pekne pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán predseda. Ja som rád, že teda tu na prezentujeme takýto materiál a možno by bolo dobre, aby sme nekázali vodu a nepili víno aby sme tiež sa podľa toho správala, možno by bolo dobré, aby občerstvenie ktoré dostávajú poslanci bolo nahradené čerstvým ovocím a zeleninou.*

***Ing. Pavol Frešo, predseda BSK***

*Ďakujem veľmi pekne, ja len upozorňujem robia naši žiaci, tak zase aby sa niečo naučili, ovocie, zeleninu. ale jasné budeme konzultovať. Poďme pani poslankyňa Zemanova.*

***Ing. Anna Zemanová, poslankyňa BSK***

*Viem že už je pokročilý čas, nechcem zdržiavať, ale téma je veľmi vážna. Ja sa chcem poďakovať pani MUDr. Gerovej za zaujímavé výstupy a chcela by som poprosiť, keby nám mohla byť rozposlaná tá prezentácia na podrobnejšie si prečítanie, takže ďakujem pekne.*

***Ing. Pavol Frešo, predseda BSK***

*Samozrejme, áno poslanec Guttman.*

***Ing. Peter Guttman, poslanec BSK***

*Ďakujem pekne za slovo. Ja tiež výsledky považujem tiež za alarmujúce a v dnešnej dobe vlastne konštatujeme, že momentálne nemáme dostatok zdrojov na zabezpečenie ošetrovania nemocných a jednoducho zdravotné poisťovne nemajú dostatočné zdroje, aby zabezpečovali potreby nemocníc a polikliník a podobne. A keď sa pozeráme takto do budúcnosti vlastne tie náklady na zdravotníctvo vzhľadom na ten zdravotný stav už mladých ľudí budú ešte omnoho redšie. A treba sa naozaj za tým zamyslieť či tie návrhy alebo tie zámery čo sú tam uvedené sú super ale osobne si myslím, že už by to mohlo stúpiť aj na pôdu parlamentu a preto pán predseda je taká myšlienka by bolo dobré začať nejakým spôsobom zvýhodňovať rodiny, ktoré zabezpečujú prevenciu svojich detí, t. z. že hľadať nejaký model, hej aby lebo v podstate tí žiaci stredných škôl hej majú zdravotné zabezpečenie hradené štátom, rodičia sa na tom nepodieľajú priamo, samozrejme nepriamo áno ale ničím nie sú motivovaný aby viedli tie deti k prevencii a zdravej, zdravej životospráve a týmto princípom, ktoré sú tu uvedené. Toto by bolo asi nejak vhodným spôsobom zainteresovať hej, všetkých do toho, že prevencia by mala byť určitým spôsobom zvýhodňovaná hej, a nie nekonečne ako žiadať finančné prostriedky, zvyšovať finančné prostriedky na zdravotníctvo. Ďakujem*

***Ing. Pavol Frešo, predseda BSK***

*Ďakujem pekne pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán Guttman ja s Vami absolútne súhlasím, že konajme, riešme to zdravotníctvo, aby nebolo neskoro a preto mi je ľúto že sme dnes bod trinásť vypustili a pán predseda sľúbil, že sa bude odkladať do septembra.*

***Ing. Pavol Frešo, predseda BSK***

*Ďakujem pekne pán poslanec Záhradník.*

***JUDr. Branislav Záhradník, poslanec BSK***

*Ďakujem pekne dozvedel som sa z toho materiálu jednu zaujímavú vec, že dlhé sedenie nad 5 hodín denne je zdraviu ohrozujúci faktor. Keďže rokujeme siedmu hodinu, kolegovia tak ohrozujeme nielen svoje zdravie, ale aj tu kolegovia ktorý sedia s úradu, tak keby sme mohli prípadne tak zrýchliť rokovanie. Ďakujem pekne.*

***Ing. Pavol Frešo, predseda BSK***

*Ďakujem veľmi pekne, veľmi pekne poprosím keďže nikto nie je prihlásený do diskusie a nechceme ohrozovať zdravie tak aby nám naša návrhová komisia predniesla návrh uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako je písomne predložený s materiálom, zastupiteľstvo berie na vedomie informáciu.*

***Ing. Pavol Frešo, predseda BSK***

*Ďakujem pekne vážené pani poslankyne, poslanci poprosím prezentujte sa a hlasujte o návrhu teraz, tak ako ho predniesla návrhová komisia.*

*Za bolo 27 poslankýň, poslancov z prítomných 27 čiže návrh sme schválili tak, ako ho predniesla návrhová komisia.*

*Prechádzame k bodu č. 19 Návrh na prenájom pozemky parcely registra atď, atď. to je ten materiál, ktorý dnes ráno sme rozdali. Vážené pani poslankyne, páni poslanci máte pred sebou návrh na prenájom pozemku za účelom výstavby prevádzky telocvične v Senci, poprosím pani podžupanku Németh, aby tento návrh uviedla.*

***PhDr. Gabriella Németh, podpredsedníčka BSK***

*Ďakujem pekne pán župan, vážené kolegyne, kolegovia. Vzhľadom k tomu, že je veľmi pokročilý čas, nebudem dlho tento materiál uvádzať, potrebujem ale tie najzákladnejšie veci Vám povedať. Ešte vlani v júni školský športový klub GAB Senec, ktorý je basketbalový klub predložil zámer riaditeľovi Gymnázia Senec v zmysle ktorého chce vybudovať telocvičňu na pozemku tejto našej školy. Pozemok je v našom vlastníctve. Následne prerokovali túto žiadosť aj v Rade školy, rada školy tiež zaujala k tomu podporné stanovisko. Vzhľadom k tomu, že škola momentálne nedisponuje telocvičňou, ktorá by vyhovovala podmienka a potrebám školy. Tento basketbalový klub Občianske ´združenie vybuduje túto telocvičňu na vlastné náklady, potrebuje k tomu, len od nás mať v prenájme pozemok, aby tento zámer vedeli realizovať. Máte v prílohe samozrejme aj návrh zmluvy, rovnako je tu na podporné stanovisko školského športového klubu, je to podporné stanovisko riaditeľa gymnázia, je tam podporné stanovisko mesta Senec. Mesto Senec toto podporné stanovisko, včera prerokovalo aj v mestskom zastupiteľstve a mestské zastupiteľstvo prijalo uznesenie, ktorým rovnako podporuje tento zámer vzhľadom k tomu, že skutočne v Senci chýbajú športoviská, kde by deti v rámci školského vyučovania aj po vyučovacích hodinách mali možnosť športovať. Ako sme mali pred chvíľočkou možnosť počuť výsledky nášho projektu rešpekt pre zdravie a rovnako ako sme dnes schvaľovali plán hospodárskeho a sociálneho rozvoja, skutočne je to v záujme bratislavskej župy, aby sme tento návrh podporili. Ja Vás prosím o podporu. Ďakujem.*

***Ing. Pavol Frešo, predseda BSK***

*Ďakujem pekne s faktickou pán poslanec Ondrejka.*

***RNDr. Jozef Ondrejka, poslanec BSK***

*Ďakujem pán predseda, na začiatku rokovania som mal teda výhradu, že množstvo materiálu, ktoré sme dostali na stôl a že nemám ich naštudované, sľúbili ste že pred takým bodom spravíte 20 minútovú prestávku tak ja vás prosím o 20 minút aby som si mohol materiál naštudovať. Dúfam, že dodržíte verejný prístup.*

***Ing. Pavol Frešo, predseda BSK***

*Ďakujem veľmi pekne pán poslanec Kusý.*

***Mgr. Rudolf Kusý, poslanec BSK***

*Ďakujem pekne, pán župan kolegyne, kolegovia verím že ide o materiál, ktorý je netoxický pre každého z nás, tiež verím, že nikto nebude mať potrebu nás oboznámiť s tým, prečo za neho chce hlasovať, alebo že to chce urobiť a nikto nemá potrebu poďakovať zhotoviteľovi. Navrhujem pre to ukončiť diskusiu.*

***Ing. Pavol Frešo, predseda BSK***

*Pán poslanec Borguľa.*

***Ing. Martin Borguľa, poslanec BSK***

*Vážená predkladateľka, takisto ako povedal Jožko Ondrejka, ja nemôžem za tento zámer hlasovať, nie že by som ho nepodporoval, ale podobne predpokladané materiály na rýchlo na poslednú chvíľu, napríklad ako Poliklinika Šustekova, ktoré neprešli komisiami, jednoducho sa bojím, že budú mať negatívny vplyv a budeme musieť ku nim vracať. Úctivo Vás prosím, Kľudne kvôli tomu ja som ochotný prísť na mimoriadne zastupiteľstvo, kde to predtým riadne rozdiskutujeme a neurobíme krok, ktorý bude nejakým omylom. Nehovorím, že toto bude omylom, ja len jednoducho to naozaj nemám naštudované, a nehnevajte sa dneska ste nám to dali na stôl.*

***Ing. Pavol Frešo, predseda BSK***

*Ďakujem veľmi pekne, ja len upozorním, že poliklinika Šustekova prešla samozrejme komisiami. Treba proste, treba normálne byť akože sledovať materiály do zastupiteľstvo a podľa toho sa riadiť. S faktickou poznámkou pani poslankyňa Németh, poslanec Šramko, Dostál,.*

*PhDr. Gabriella Németh, podpredsedníčka BSK*

*Ďakujem pekne pán župan ja by som veľmi rada odpovedala pánovi poslancovi Borguľovi. Tento materiál riadne prešiel rokovaním komisií, visel na našej úradnej tabuli a všetky podmienky boli splnené, takže môžem kľudne o tomto materiály hlasovať. Čakali sme na vyjadrenie mestského zastupiteľstva, ktoré zasadalo včera.*

***Ing. Pavol Frešo, predseda BSK***

*Pán poslanec Šramko.*

***Ing. Peter Šramko, poslanec BSK***

*Veľmi krátko chcem povedať kolegovi primátorovi, že súčet tých prestávok, ktoré sme mali bolo 49 minút, čiže viac ako 20 stačilo na preštudovanie. Ja som toľko nejedol, ja som študoval. Ďakujem.*

***Ing. Pavol Frešo, predseda BSK***

*Ďakujem veľmi pekne pán poslanec Dostál*

***Mgr. Ondrej Dostál, poslanec BSK***

*Pán poslanec Borguľa, tento materiál bol prerokovaný na rokovaní finančnej komisie, ktorej ste aj vy členom. To že ste sa nezúčastnili nie je problém u finančnej komisie, ten materiál tam bol aj dosť podrobne diskutovaný komisia navrhla doplniť ten materiál, tak aby obsahoval podmienky využitia zo strany BSK, respektíve školy a takže a tie pripomienky boli akceptované a z piatich prítomných členov komisie, hlasovali piati za, takže hovoriť o tom že ten materiál predkladaný na poslednú chvíľu, ako nie je to ten štýl ako vy ste predložili svoj materiál.*

***Ing. Pavol Frešo, predseda BSK***

*Pani poslankyňa Apalovičová.*

***Doc. Ing. Ružena Apalovičová,CSc., poslankyňa BSK***

*Ďakujem pekne ja by som chcela povedať že na komisii mládeže, školstva a športu sme tento materiál veľmi podrobne predebatovali, komisia odporučila všetci šiesti členovia hlasovali za. Takže si myslím, že ten materiál bol skutočne dobre pripravený. Ďakujem.*

***Ing. Pavol Frešo, predseda BSK***

*Pani poslankyňa Zemanová.*

***Ing. Anna Zemanová, poslankyňa BSK***

*Len takú malú technickú pripomienky, pani vicežupanka ste na začiatku povedali, že je materiál, súčasťou materiálu je zmluva, ale sú tu len zmluvné podmienky, tak len pre upresnenie, keby ste to dali na pravú mieru.*

***PhDr. Gabriella Németh, podpredsedníčka BSK***

*Áno beriem späť zmluvné podmienky.*

***Ing. Pavol Frešo, predseda BSK***

*Ďakujem veľmi pekne, nevidím nikoho ďalšieho prihláseného do diskusie, poprosím návrhovú komisiu o prednesenie návrhu uznesenia s tým že upozorňujem, keďže je to osobitný prenájom potrebujeme 3/5 hlasu, rozumej 27 a viacej. Nech sa páči.*

***RNDr. Peter Mach, poslanec BSK***

*Návrhová komisia nedostala k návrhu uznesenia žiadne pripomienky ani návrhy na zmenu a preto predkladá na hlasovanie návrh uznesenia, tak ako je písomne predložený s materiálom. Uznesenie má dve časti zastupiteľstvo po A) schvaľuje ako prípad hodný osobitného zreteľa nájom nehnuteľného majetku s podmienkami, ktoré sú uvedené a po B) ukladá riaditeľovi úradu zabezpečiť prípravu a podpis zmluvy.*

***Ing. Pavol Frešo, predseda BSK***

*Ďakujem pekne, pani poslankyne, pani poslanci, poprosím prezentujte sa a hlasujte teraz. Ďakujem pekne za bolo 24 poslankýň, dvaja sa zdržali, traja nehlasovali z prítomných 29, nesplnili sme kvórum, čiže materiál nebol schválený, respektíve uznesenie nebolo schválené tak ako ho navrhla návrhová komisia.*

*Prechádzame k bodu č. 20 Informácia o činnosti odboru SORO pre OPBK a implementácii projektov. Vážené pani poslankyne, páni poslanci, máte pred sebou predmetnú informáciu, poprosím pána podžupana Nesrovnala aby ju uviedol.*

***JUDr. Ivo Nesrovnal, podpredseda BSK***

*Ďakujem pekne. No ešte tak všeobecne každému kto si myslím že poobede pol štvrtá hodina je pokročilý čas rokovania zastupiteľstva odporúčam návštevu mestského zastupiteľstva kedy poobede pol štvrtá je také neskoré ráno. Boli by sme šťastní keby sme boli v takej situácie ako sme tu že za chvíľu ešte končíme, tam sa sedí do jedenástej a nikto sa nesťažuje. SORO je sprostredkovateľský orgán, zriadený pod riadiacim orgánom ministerstvom pôdohospodárstva pre operačný program Bratislavský kraj. Je zriadený pri župe a poskytuje formálnu a obsahovú pomoc žiadateľom o nenávratné príspevky pri ich žiadostiach. Ten materiál obsahuje čísla k projektom podaným, zazmluvneným projektom, čísla rozpočtov, finančné situácie župy, technické pomoci, takže viacej k tomu ja hovoriť nebudem, všetko je tam obsiahnuté, ak má niekto potrebu ešte o tom viacej diskutovať je tu Phdr Bruna ktorý vám eventuelne ešte potom zodpovie otázky.*

***Ing. Pavol Frešo, predseda BSK***

*Otváram diskusiu k tomuto bodu. Keďže nevidím nikoho prihláseného do diskusie uzatváram poprosím návrhovú komisiu o prednesenie návrhu uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako je písomne predložený s materiálom. Zastupiteľstvo po prerokovaní berie na vedomie informáciu.*

***Ing. Pavol Frešo, predseda BSK***

*Ďakujem veľmi pekne, poprosím vážené pani poslankyne, páni poslanci, prezentujte sa a hlasujte o návrhu tak, ako ho predniesla návrhovú komisia teraz.*

*Za bolo 23 poslankýň, poslancov, jeden nehlasovali a z prítomných 24, takže se návrh schválili tak ako ho predniesla návrhová komisia. Prechádzame k bodu č. 21 Informácia o zámerena obnovu a využitie kaštieľa v Malinove. Vážené pani poslankyne, vážení páni poslanci, máte pred sebou predmetný materiál, poprosím pani podžupnku németh aby ho uviedla.*

***PhDr. Gabriella Németh, podpredsedníčka BSK***

*Ďakujem pekne. Na ostatnom zastupiteľstve pán poslanec István Pomichal za SMK požiadal Úrad, aby sme vypracovali informáciu ohľadom zámeru na obnovu a využitie kaštieľa v Malinove. Tento materiál máte teraz pred sebou. V minulosti sa uvažovalo o vytvorení určitého zariadenia v oblasti Podunajska na spôsob malokarpatského osvetového strediska, aby sa zabezpečili kultúrne podujatia a kultúrne vyžitie občanov, proporcionálne aj na Podunajsku aj na Záhorí. V tomto materiáli vám odbor stratégie a územného rozvoja a riadenie projektov vypracoval tento strategický zámer využitia kaštieľa a revitalizácie historického parku. Perspektívne by po obnove mohol byt tento kaštieľ využívaný ako hotelovo-konferenčné centrum s rozšírenou ponukou služieb, ktoré by zároveň bolo strediskom výučby aj výcviku. To je informačný materiál, ktorý vám dávame na vedomie.*

***JUDr. Ivo Nesrovnal, podpredseda BSK***

*Ďakujem pekne, ten materiál je obsiahly, obsahuje všetky informácie. Chce k tomu niekto diskutovať, ak nie uzatváram možnosť diskutovať a poprosím návrhovú komisiu o návrh uznesenia.*

***RNDr. Peter Mach, poslanec BSK***

*Návrhová komisia predkladá na hlasovanie návrh uznesenia tak, ako je písomne predložený s materiálom. Zastupiteľstvo BSK berie na vedomie informáciu.*

***JUDr. Ivo Nesrovnal, podpredseda BSK***

*Ďakujem, prosím registrujte sa a hlasujte. No, takže zastupiteľstvo nie je uznášaniaschopné. Predsedovia klubov. Prosím? Ešte raz? (z pléna nefungovalo mi hlasovacie zariadenie)*

***Ing. Pavol Frešo, predseda BSK***

*Ešte je tu nejaký zmätok v hlasovaní? Tak poprosím ešte raz predneste návrh uznesenia a proste poďme hlasovať.*

***RNDr. Peter Mach, poslanec BSK***

*Čiže k bodu 21 uznesenie, ktoré predkladáme na hlasovanie je v tej podobe ako je písomne predložené s materiálom. Zastupiteľstvo berie na vedomie informáciu o zámere na obnovu a využitie kaštieľa v Malinove.*

***Ing. Pavol Frešo, predseda BSK***

*Ďakujem veľmi pekne, nejaká faktická k tomuto? Zapnite pána poslanca Ondrejku.*

***RNDr. Jozef Ondrejka, poslanec BSK***

*Ja nerozumiem prečo sa opakuje hlasovanie, môžte mi to zdôvodniť?*

***Ing. Pavol Frešo, predseda BSK***

*Lebo hovorí že jej nefungovalo hlasovacie zariadenie, tak som rozumel, preto som povedal, že dobre tak ešte raz. Nech sa páči takže poprosím prezentujte a hlasujte o tom návrhu ako predniesla návrhová komisia teraz.*

***Ing. Pavol Frešo, predseda BSK***

*No nie je nás dosť. Bohužiaľ nie je nás nadpolovičná väčšina takže nie sme uznášaniaschopní. Poprosím predsedov klubov na chvíľu a päťminútovú prestávku.*

*Veľmi pekne poprosím vážené pani poslankyne, vážení páni poslanci, poprosím Vás veľmi pekne. Mali sme problém z uznášaniaschopnosťou, poprosím aby sme sa dostavili do sály, za prezentovali sa. Ak nebudeme uznášaniaschopní, tak vyhlásim nový termín, kedy budeme pokračovať v Zastupiteľstve v zmysle Rokovacieho poriadku. Poprosím, aby ste pustili prezentáciu teraz.*

*Ďakujem veľmi pekne, keďže nie sme nadpolovičnou väčšinou, tak vyhlasujem pokračovanie tohto zastupiteľstva v zmysle nášho rokovacieho poriadku na pondelok na 16.00 hod.*

*Ďakujem veľmi pekne za účasť.*

*/Zastupiteľstvo BSK pokračovalo 24.06.2013/*

***Ing. Pavol Frešo, predseda BSK***

*Dobrý deň, vážené pani poslankyne, vážení páni poslanci. Ďakujem pekne, že ste prišli na zasadnutie Bratislavského samosprávneho kraja. Dňa 21.06.2013, pri prejednávaní bodu č. 21 bolo zistené, že podľa Rokovacieho poriadku článok 5, odsek 10, nebola prítomná nadpolovičná väčšina všetkých poslankýň, poslancov, čím sa stalo Zastupiteľstvo BSK neuznášania schopné. Na základe uvedeného som ako predsedajúci určil nový termín rokovania v zmysle Rokovacieho poriadku na 24.06.2013 o 16.00 hod., kde budú prerokované nasledovné body: Bod 21, 22, 23, 24, 25 až bod 26, tak ako bolo na pôvodnej pozvánke.*

*Z dnešného zasadnutia, ktoré som listom oznámil všetkým poslankynia, poslancom sa ospravedlnili: pán poslanec Peter Fitz, pani poslankyňa Monika Flašíková-Beňová, pán poslanec Madzin, pán poslanec Vladimír Mikuš, pani poslankyňa Alžbeta Ožvaldová, pán poslanec István Pomichal, pán poslanec Ľubomír Poór, pán poslanec Pavel Slezák a pán poslanec Milan Trstenský.*

*Konštatujem, že podľa prezenčnej listiny je z celkového počtu 44 poslancov na zastupiteľstve prítomných 23 poslankýň, poslancov. A poprosím aby sme túto skutočnosť aj overili prezentáciou, aby sme mali jasno, že uznášaniaschopní sme. Poprosím prezentujte sa teraz. Ďakujem veľmi pekne. Prítomných je 23 poslankýň, poslancov. Len pripomeniem, že za overovateľov boli zvolení:*

1. *Pani poslankyňa Schwartzová*
2. *Pani poslankyňa Apalovičová*
3. *Pani poslankyňa Plšeková*

*A návrhová komisia bola zvolená v zložení:*

1. *Pán poslanec Gujber*
2. *Pán poslanec Zaťovič*
3. *Pán poslanec Mach*

*Vážené pani poslankyne, vážení páni poslanci, veľmi krátko, čo sme mali v piatok, aby sme v tom mali úplne medzi sebou jasno. Nestalo sa nám to, že by nám takto klesla uznášaniaschopnosť, ani po prestávke. Hovoril som o tom opakovane aj s podžupanmi aj s predsedami klubov. Veľmi pekne poprosím túto situáciu je ťažko, ťažko riešená aj v zákone, máme ju riešenú aj v rokovacom poriadku. Dostal som však mailom istú výhradu že pokračujeme dnes zo strany pána poslanca Ondrejku. Radili sme sa o tom akým spôsobom na to zareagujeme aj vedenie župy aj vlastne čo ponúkneme poslankyniam poslancom. To je naše rozhodnutie je veľmi jednoduché a to znamená, že dnes na dnešnom rokovaní po dohode s predkladateľmi napriek tomu, že sme uznášaniaschopní a že sme splnili všetky náležitosti zákona, stiahneme tie body, ktoré sú informačné a budeme pokračovať len tými bodmi, alebo tým bodom ktorým je záver, aby sme mohli riadne uzavrieť toto rokovanie nášho poslaneckého zboru. Ten dôvod je jediný, aby nevznikla ani teoretická možnosť, že prijmeme uznesenie, ktoré bude niekto napádať. Ja veľmi pekne poprosím o pochopenie, ja som mal takisto pochopenie, že rokovanie v piatok bolo veľmi dlhé a že proste niektorí museli odísť, tak poprosím o pochopenie kľudne to dajme na september tú zhodu máme s predkladateľmi a poprosím, aby jednotliví predkladatelia, aby jednotlivý predkladatelia sa k tomu vyjadrili teraz.*

***PhDr. Gabriella Németh, podpredsedníčka BSK***

*Ďakujem pekne pán župan. Vážené kolegyne, kolegovia oznamujem vám, že materiál „Informácia o zámere na obnovu a využitie kaštieľa v Malinove“ sťahujem z rokovania.*

***Ing. Pavol Frešo, predseda BSK***

*Ďakujem pekne, pán hlavný kontrolór.*

***Ing. Štefan Marušák, hlavný kontrolór***

*Ďakujem pekne. Vážený pán predseda, vážená pani podpredsedníčka, páni podpredsedovia, pani poslankyne, páni poslanci, oznamujem vám, že sťahujem*

*„Návrh plánu kontrolnej činnosti útvaru hlavného kontrolóra Bratislavského samosprávneho kraja na 2. polrok 2013“. Preložím ho na najbližšom zastupiteľstve. Ďakujem.*

***Ing. Pavol Frešo, predseda BSK***

*Ďakujem veľmi pekne, nech sa páči pán podžupan Nesrovnal.*

***JUDr. Ivo Nesrovnal, podpredseda BSK***

*Ďakujem, kolegyne, kolegovia materiál „Návrh Memoranda o podpore komplexného rozvoja verejných komunikácií prechádzajúcich cez spoločnú štátnu hranicu Slovenskej republiky a Maďarska v plánovacom období 2014-2020“ sťahujem z tohto rokovania a predložím ho na budúce zastupiteľstvo.*

***Ing. Pavol Frešo, predseda BSK***

*Ďakujem pekne, pán poslanec Šramko.*

***Ing. Peter Šramko, poslanec BSK***

*Tak, vážený pán predseda som v ťažkej situácii lebo nepredkladal som materiál sám, ale s ďalšími dvomi predsedami s ktorých ani, ani jeden z nich tu neni teraz. Priznám sa komunikoval s právnikmi, nie je to jednoduché na, na (neviem kto tam vykrikuje), ale chcem povedať toľko, že formálne aj morálne tento materiál stiahnem len samozrejme neviem prejudikovať, čo by sa mohlo stať, keby niekto toto napadol, ale na druhej strane, verím tomu, že zastupiteľstvo bude aspoň pokračovať v bode rôznom, kde sa nepríjmajú žiadne uznesenia. Dobre? Lebo mám do bodu rôzneho nejaké otázky a už keď sme sa tu stretli. Vidím, že tu boli kamery a verím tomu, že aj tomuto sa chcú venovať média. Ďakujem.*

***Ing. Pavol Frešo, predseda BSK***

*Ďakujem čiže sťahujete materiál?*

***Ing. Peter Šramko, poslanec BSK***

*Za seba áno.*

***Ing. Pavol Frešo, predseda BSK***

*Ďakujem veľmi pekne. Prechádzame do bodu čo. 25 „Rôzne – Všeobecná rozprava. Ten samozrejme máme, tak poprosím interpelácie a všeobecná rozprava. Pán poslanec Šramko.*

***Ing. Peter Šramko, poslanec BSK***

*Ďakujem pekne. Ja len, aby to odznelo. V piatok som sa pýtal práve pani poslankyne Flašíkovej-Beňovej, či ostatne do bodu rôzne a chcel som jej priamo v bode rôznom spýtať, že prečo práve predovšetkým to teraz musím vyzdvihnúť poslanci za KDH sú vždy tou nosnom kostrou, ktorá tu ostane vždy do konca a musím povedať dneska sme zase prišli a som presvedčený o tom, že povinnosťou predsedu samosprávneho kraja je podpisovať uznesenia, plniť ich, ale uznesenia príjmajú poslanci, čo je ich základná povinnosť. Tak som presvedčení, tí čo odišli a tí čo dnes neprišli si neplnia povinnosti. A jej som sa teda chcel spýtať práve preto je to zlé, že sa pýtam zase keď tu neni prítomná. NIEKTO povie, veď sa pýtaj vtedy, keď tu je, ale ja som sa jej pýtal, či tu bude v bode rôznom. No nedožil som sa tak jak väčšinu tohto, týchto zastupiteľstiev. Verím, že sa raz dožijem a budem môcť pokračovať. Nepokračujem v tom, lebo tu pani poslankyňa Flašíková-Beňová neni a bohužiaľ tu neni nikto ani z poslaneckého klubu SMER. Takže zastupujú občanov. Ďakujem.*

***Ing. Pavol Frešo, predseda BSK***

*Ďakujem veľmi pekne ja len toľko poviem, čo sa toho to týka. Ja rozumiem tomu, že ľudia mali proste, vždy sme mali tú časť plnú a je logické že opozícia využila a urobila obštrukciu. To je proste poučenie aj pre ďalšie zastupiteľstvo, že sa netreba na to spoliehať. Kedykoľvek bez ohľadu na to, aké materiály sú na stole, bez ohľadu na to, že je nejaký bod zaujíma, tak jednoducho túto obštrukciu využijú. Pán poslanec Gujber.*

***Ing. Ladislav Gujber, poslanec BSK***

*Ďakujem. Ja by som chcel poďakovať všetkým tým poslancom, ktorí minulý piatok o pol hodinky odišli skôr a kvôli ktorým teraz musíme zabiť pol dňa. Nielen KDH, ale aj klub SMK tu bol stopercentne dneska sme tu už len traja, lebo, Pišta musel odísť, štyria pardon, lebo Pišta musel už odísť, ale je to nehoráznosť voči nám ostatným, ktorí sme tu stále a niekto odchádza o 10 minút skôr. Keď už sme dali tu ten sľub, ktorý sme dali, tak mali by sme dodržať. Aj tí , ktorí tú boli aj my máme dosť roboty, takisto ako tí ktorí odišli neviem prečo, ale nielen opozícia ale aj z koalície bohužiaľ. Ďakujem.*

***Ing. Pavol Frešo, predseda BSK***

*Ďakujem veľmi pekne. Ja znova poviem to isté čo, čo som povedal pred, ešte predtým zastupiteľstvom. Ja viem, že je koniec volebného obdobia, viem že tam tých bodov bolo veľmi veľa, ja rozumiem tomu, že každý má svoju prácu, ale na druhej strane to, že proste opozícia, je jedno aký bod prejednávame, jednoducho tu neni, zvolila obštrukciu, tak isto to vidíte aj dnes. Tak to je niečo čo je podľa mňa problém. Ale ten problém sa dá vyriešiť jediným spôsobom, a tým že proste tí, ktorí sú zodpovední tu budú a podporia tým aj svojich kolegov a mimochodom aj prácu úradu BSK a podžupanov, ktorí predkladali príslušné materiály. To je vlastne o tom, lebo niektorá práca potom vyjde na nivoč. Pán poslanec Guttman.*

***Ing. Peter Guttman, poslanec BSK***

*Ďakujem pekne za slovo pán predseda. Sa ospravedlňujem, že som prišiel neskôr. Veľmi som sa snažil na čas, ale nepodarilo sa mi to z objektívnych dôvodov, ale mám tu jednu požiadavku na pána riaditeľa v rámci interpelácie a chcel by som ho požiadať o informáciu týkajúcej sa budovy bývalého gymnáziu Haanovej v Petržalke. V podstate by som sa chcel len opýtať, že či BSK zverejní nejakú výzvu na to, že máme záujem prenajať tú budovu, respektíve či už sa nejaké orgány prihlásili, respektíve aký je súčasný stav a aký je plán využitia budovy.*

*Ďakujem veľmi pekne pani poslankyňa Zemanová.*

***Ing. Anna Zemanová, poslankyňa BSK***

*Ďakujem pekne, ja som , by som nadviazala možno trošku na mojich predrečníkov a chcela by som poprosiť, že či by sa nedala spracovať, taká štatistika o každom poslancovi zvlášť o účasti na zastupiteľstvách, na počte hlasovaní, prípadne účasti na komisiách, pretože žiaľ aj na komisiách je tá účasť taká, že sa tam stretneme viackrát sme neboli uznášania schopní a potom materiály, ktoré by mali byť prerokované v komisiách, tak potom sa tu o nich mnohokrát diskutuje do veľkých detailov, ktoré by sa mohli ozrejmiť práve na pôde komisií. Čiže osobne mňa by to veľmi zaujímalo, a nielen ohľadom práce poslanca na Úrade, t. z., v zastupiteľstvách, hlasovanie, komisie, ale aj účasti na radách škôl. Či takéto niečo je možné v nejakom horizonte pripraviť?*

***Ing. Pavol Frešo, predseda BSK***

*Ďakujem veľmi pekne pán poslanec Šramko s faktickou poznámkou.*

***Ing. Peter Šramko, poslanec BSK***

*Ďakujem pekne, ako predseda poslaneckého klubu sa plne stotožňujem s touto požiadavkou a tiež ma to zaujíma, aké budú výsledky. Ďakujem pekne.*

***Ing. Pavol Frešo, predseda BSK***

*Pani poslankyňa Apalovičová.*

***Doc. Ing. Ružena Apalovičová, CSc., poslankyňa BSK***

*Ďakujem pekne, len som chcela povedať pani poslankyni Zemanovej, že máme účasť poslancov na radách škôl, to sme si vyžiadali a pani Zaťková nám to spravila, takže môžem jej prípadne poskytnúť.*

***Ing. Pavol Frešo, predseda BSK***

*Ďakujem veľmi pekne. Ja len podotknem ešte jednu vec. Nie je problém, už sme to raz robili podrobnú štatistiku pre predsedov klubov, predsedov komisií, tak ju urobíme ešte raz v septembri ju máte v rukách. Môžeme ju tu predebatovať v bode rôzne, to nebudem dávať ako zvlášť bod. Ja si z toho berem jednu inšpiráciu, keby nebol koniec volebného obdobia, tak si myslím, že je naozaj zrelé aj na zásah do rokovacie poriadku, ale to nie je niečo čo môžeme teraz rozhodnúť. Pán riaditeľ tú odpoveď poprosím.*

***Ing. Bystrík Žák, riaditeľ Ú BSK***

*Ja veľmi rýchlo. Peťo ohľadne Haanovej je schválený zámer ktorý je platný z hľadiska výmeny s Evanjelickou cirkvou, t. z. výmena za Modru, tam bude treba to preschváliť. Čiže tam mi máme síce dneska viacej ponúk na Haanovu, ale budeme musieť tento zámer zrušiť, kvôli, kvôli prenájmu. Tam sa mala presťahovať z Vranovskej školy Evanjelická cirkev, tým pádom by sa nám Vranovská uvoľnila a zámena majetku s Modrou. Pokiaľ ide o štatistiky máme všetky štatistiky hlasovaní poslancov, ktorí jednotlivý boli na hlasovaniach, to vieme spraviť, to je jednoduché. Nemáme hlasovania na komisiách, máme iba účasť na komisiách aj to vieme spraviť to je tiež jednoduché. Niektorí poslanci prídu na komisiu potom odišli, ale to nemáme evidované. Čiže tam treba asi spraviť dve veci zmeniť rokovací poriadok, sme videli minule, že sú nejaké drobnosti, rokovací poriadok zastupiteľstva a treba asi zmeniť poriadok rokovania, poriadok odmeňovania.*

*Ing. Pavol Frešo, predseda BSK*

*Ďakujem pekne pani poslankyňa Plšeková.*

*MUDr. Iveta Plšeková, poslankyňa BSK*

*Ďakujem pekne. V piatok ste si mnohí možno všimli boli tu lekári z Polikliniky Šustekova. Nedostali sa bohužiaľ k slovu lebo, bod rôzne odpadol. Chcem sa spýtať, sú tu tri zástupkyne tejto polikliniky, tri lekárky. Ak by tu v auditóriu medzi poslancami bola teda vôľa, alebo mali by záujem rozprávať sa s nimi alebo vyzvať ich na nejakú, nejaké vystúpenie v bode rôzne, sú tu. I keď musím povedať, že nie sú to tie čo boli v piatok pripravené, pretože bohužiaľ lekári majú kopec povinnosti. Mnohí z nich sú dokonca na kongrese, v službe, čiže oni tiež nemôžu každý deň pribehnúť a byť k dispozícii celé rokovanie. Mne je veľmi ľúto, že v piatok tu vlastne boli tak neskoro a dlho, a zároveň sa prestriedali v ambulanciách, aby vždy niekto poskytoval starostlivosť a bohužiaľ boli mujsím povedať aj zhrozené z toho, že jednoducho poslanci takto odišli. Že keby sme my sme tak ako lekári odišli z tých ambulancií tak je to protizákonné. Takže ak by bola túžba a vôľa vyjadriť sa k tomu demagogickému a politicky motivovanému materiálu pána poslanca Borguľu a mali by ste teda chuť si vypočuť aj názor týchto lekárov, tak sú tu k dispozícii.*

***Ing. Pavol Frešo, predseda BSK***

*Ďakujem veľmi pekne, neviem môj názor je taký, že to je dôležité, ale pokiaľ, pokiaľ chcú vystúpiť môžu vystúpiť. Pokiaľ je to naozaj pre tú opozíciu, tak to urobme na riadnom zastupiteľstve. To je podľa mňa úplne zrozumiteľné, lebo si myslím, že je férové, že keď sa ospravedlnili, aj keď si niečo myslím o tom, že keď sa všetci ospravedlnili, nech sa to prejedná vtedy, keď tí ktorých sa to najviac dotklo, ktorí mimochodom hlasovali zaradenie toho materiálu, nech si to prídu vypočuť. Ja si tiež niečo o tom myslím. Nech sa páči pán poslanec Šramko.*

***Ing. Peter Šramko, poslanec BSK***

*Ďakujem pekne za slovo. V prvom rade by som sa chcel ozaj ospravedlniť a poprosím pani doktorky, aby odkázali tento odkaz aj ostatným tým ktorí tu boli aj v piatok. A ono to už je tak väčšinou, tak v živote, že tí ktorí to majú počuť tu neni sú a tí ktorí sa stotožňujú si to vypočujú, takže na jednej strane samozrejme bol by som rád keby nám niečo povedali, ale zároveň chcem povedať, že my asi všetci čo sme tu sme na ich strane a nemá význam aby nás presviedčali o niečom o čom sme presvedčení. Takže asi to čo povedal pán predseda asi bude lepšie keď prídu vtedy, keď tu bude tá strana, ktorá by mala pochopiť o čom sú tie argumenty. Ďakujem.*

***Ing. Pavol Frešo, predseda BSK***

*Ale ja si myslím ešte jednu vec, zase na druhej strane tí čo sme sa zišli máme nárok vedieť o čom to je, sú to tri krát tri minúty, tak ja navrhujme , aby sme to odhlasovali, to je deväť minút v norme, to sú tri vystúpenia. Poprosím prezentujte sa a hlasujte o vystúpení troch zástupkýň Polikliniky Šustekova teraz.*

*Za bolo 24 poslankýň, poslancov z prítomných 24, takže nech sa páči môžete vystúpiť. A ja poprosím predstaviť sa a poprosím dodržať trojminútový limit.*

***MUDr. Belicová, všeobecný lekár pre dospelých, Poliklinika Šustekova***

*Dobrý deň, takže som MUDr. Belicová, som všeobecný lekár pre dospelých a pracujem na Poliklinike Šustekova od deväťdesiateho tretieho roka a dúfam, že sa mi tam podarí pracovať až do dôchodku. Chcem povedať len zásadné body. To čo som si prečítala v hospodárskych novinách, že poliklinika bola odklepnutá „Plšekovcom“ ma úplne pobúrilo, pretože je nás 22 lekárov urobili s.r.o.-čku ktorá má názov Poliklinika s.r.o. a všetci tam rovnaký podiel. Zvolili sme si troch zástupcov ako konateľov, aby sme boli férový, jeden je „všeobecniar“ to je MUDr. Plšeková, jeden je za zubárov MUDr. Mráz a za detských lekárov MUDr. Miškejová. Myslím si že to hovorí o serióznosti a tie rôzne klamstvá ktoré tam boli opísané, proste chcem, aby bolo zrozumiteľné že to vôbec nie je pravda a že chcem naďalej tú polikliniku si spravovať sami, pretože si myslím, že to je jediný férový spôsob. Nie aby prišiel niekto z vonka a samozrejme okrem nákladov a povinnosti platieb, ktoré musia byť, bude chce zisk, a tým pádom nám pôjde nájomné hore. A my si budeme musieť hľadať si priestory niekde v iných, v iných častiach. Takže asi len toľko. Ak sa chce niekto na niečo spýtať. Ešte jednu vec chcem podotknúť, pokiaľ bola poliklinika Šustekova riadená do toho roku 2005, tak bola vždy v dlhoch. Ja si to pamätám, keď sa rozprávalo, že nás odpoja od vody, že nás odpoja od elektriky. Od 2005 roku odkedy ju má naša s.r.o.-čka, tak si myslím, že si plníme svoje povinnosti na sto percent a faktúry sú uhradené, nájomné je uhradené. Ja si myslím, že nie je dôvod na nejakú zmenu správcu. Ďakujem.*

***Ing. Pavol Frešo, predseda BSK***

*Ďakujem veľmi pekne, poprosím ďalšieho hosťa.*

***MUDr. Oľga Pavlovičová, ambulantný psychiater, Poliklinika Šustekova***

*Dobrý deň, volám sa Oľga Pavlovičová, pracujem ako ambulantný psychiater. Ja by som chcela povedať, že v období keď vznikla naša s.r.o.-čka, tak bolo úplne prirodzené, bolo úplne prirodzené, že vznikali ešte družstvá alebo s.r.o.-čky aj na iných zdravotných strediskách v Petržalke. Takže vlastne v podstate vznikla naša skupina, my sme sa dostali k tomu ekonomickému prenájmu a to je všetko, neviem prečo sa to teraz až tak politizuje. Asi toľko.*

***Ing. Pavol Frešo, predseda BSK***

*Ďakujem veľmi pekne, pani poslankyňa Vášáryová.*

***Mgr. Magdaléna Vášáryová, poslankyňa BSK***

*Vážená pani doktorka. Poznám situáciu na Vašej poliklinike, bola som tam niekoľkokrát. Viete, ten pán poslanec, ktorý to podáva, je človek, ktorý za prvej Ficovej vlády chcel upratovať v armáde za dve miliardy korún. Ja si myslím, že to treba tu teraz povedať, je to ten človek, takže viete musíme predpokladať tie najnekalejšie zámery. Ďakujem.*

***Ing. Pavol Frešo, predseda BSK***

*Ďakujem veľmi pekne.*

***MUDr. Oľga Pavlovičová, ambulantný psychiater, Poliklinika Šustekova***

*Ešte by som dodala jednu vetu. Zrejme preto pani doktorka Plšeková vystupuje ako vlastne naša reprezentantka, lebo nemá takú tému ako ja a vie sa lepšie vyjadrovať, ale vlastne, vlastne, je to o tom, že v tom čase skutočne, tak ako sme sa my lekári odštátňovali, odštátňovali sa aj jednotlivé zdravotné strediská, o nič viacej tam vtedy nešlo.*

***Ing. Pavol Frešo, predseda BSK***

*Ďakujem veľmi pekne. Ešte poprosím tretiu reprezentantku. Faktická? Nech sa páči.*

***MUDr. Iveta Plšeková, poslankyňa BSK***

*Ja možno len podotknem jednu vec. Bratislavská župa je jediná, ktorá nie je v dlhoch vďaka zdravotným strediskám, všetky ostatné župy majú problém, pretože spravujú nemocnice, polikliniky a podobne a možno ste takisto postrehli v novinách, že Banskobystrický kraj rozpredával svoje polikliniky. Ja len pripomeniem, do pol roka tri z týchto polikliník už nie sú poliklinikami. Teraz zase idú ďalšiu odpredať, a to tak že za dlh nejaký a podobne, to sú všetko veci kde župa reálne stráca vôbec spôsob kontroly dostupnosti zdravotníckej starostlivosti. Tu pri tomto prenájme župa nič nestráca, naopak získava, pretože nikto iný, investuje do tých budov a v prípade polikliniky Šustekova ide o 1,7 milióna eura. Nikoho nikdy nenapadlo spýtať sa páni doktori, doktorky odkiaľ budete mať 1,7 milióna eura, aby ste vrazili do tej budovy a ešte platíte nájom a poistenie budovy a daň z nehnuteľnosti, to pána Borguľu nezaujíma. A ja poviem prečo, poviem to tu nahlas. Nezaujíma ho to preto, lebo okrem záujmov lekárov , ktorí pracujú v týchto poliklinikách, majú istý finančníci veľký záujem o tieto budovy, lebo tam ďalej pokračuje výstavba nové byty atď., a jednoducho je to istý zdroj príjmov a všade v ostatných poliklinikách kde nikto ako jedna osoba alebo finančník získal polikliniku, išlo nájomné pre lekárov dvoj až trojnásobne hore. Nie všetci lekári to zvládajú. Viete čo sa stáva vtedy? Odchádzajú pod bytovky a v rôznych priestoroch nebytových si otvárajú ambulancie, ale pacient ako myš potom behá popod bytovky a nemá tú starostlivosť pod jednou strechou, takže skúsme si pozrieť model Banskej Bystrice, skúsme si pozrieť náš model, ktorý máme v Bratislave a ja už len posledná poznámka a končím. Župan, myslím, že aj poslanec Národnej strany za SMER v Žilinskom kraji ide robiť presne tento istý model ktorý zvolila Bratislava. Treba sa ho opýtať, že prečo? Prečo nejde banskobystrickým modelom, ale  prečo ide týmto modelom ako Bratislava. Ďakujem.*

*Som všeobecný lekár ja si myslím, že takto ako to funguje táto poliklinika je istota pre nás, ale hlavne je to istota pre našich pacientov. Keď to toľké roky takto funguje, prečo to niekto chce zmeniť, takže ja tu vyhlasujem, že nielen sme tu za seba ako za ekonomickú vec, ale hlavne pre tých ľudí, ktorým poskytujeme tú zdravotnú starostlivosť. A j ja som sa dneska stretla s tým, že tí ľudia sa postavili za nás a myslím, že keby bolo treba, sú ochotní trebárs aj sem prísť , alebo petícia atď. Nie je problém tých ľudí zaangažovať, aby sa postavili za to, že tá poliklinika má svoje štandardy ako pracuje a myslím si, že keď to takto funguje, prečo to niekto chce zmeniť. To je asi všetko. Ostatné veci, myslím že povedala MUDr. Plšeková.*

***Ing. Pavol Frešo, predseda BSK***

*Ďakujem pekne. Nech sa páči pán poslanec Kusý*

***Ing. Rudolf Kusý, poslanec BSK***

*Vážené kolegyne, vážení kolegovia ak dobre počítam je nás tu 25. Ja nevidím dôvod, prečo nepokračovať v tých bodoch ktoré sa stiahli.*

***Ing. Pavol Frešo, predseda BSK***

*Ďakujem veľmi pekne, pán poslanec ja som to vysvetlil pomerne jasne na začiatku. Tu nešlo o účasť, tu išlo o to , keďže vidím, že proste, že naozaj tu bola nejaká čo  len teoretická právna povinnosť o týchto bodoch samotných, myslím si že nie je správne aby sme uznesenie, ktoré niekto spochybní, nie sú to tak naliahavé body. To je všetko čo môžem k tomu povedať.*

*Nech sa páči pán poslanec Šramko.*

***Ing. Peter Šramko, poslanec BSK***

*Ďakujem pekne, chvíľu som bol červený, tak som sa zľakol. Ja len tak, aby to tu odznelo, že vážené doktorky ozaj opätovne chcem povedať. Mám tiež ženu lekárku a viem čo je to keď si niekto musí ozaj, po nociach doštudovávať veci, ktoré iný možno stačí keď kúpi vagón niekde a predá ani sa toho vagónu nedotkne a predá ho so ziskom, tak viem, že lekári to takto robiť nemôžu a všetko čo zarobíte, zarobíte poctivou robotou a musíte sa triasť niekedy doma, či ten liek, ktorý ste dali pacientovi je ten správny, či to nebolo niečo iné. A ten kto takéto peniaze niekomu závidí, možno ešte nikdy na svojej koži nepocítil, ako je dôležité mať ozaj dobrého lekára. Niekedy je to o sekundách, o minútach o nejakých rozhodnutiach. Takže ja si vašu robotu vážim, som rád , že tá nemocnica funguje tak ako funguje, čiže nerobíte ďalšie dlhy. Ak si niečo zarobíte, verím že si to zaslúžite. Ďakujem.*

***Ing. Pavol Frešo, predseda BSK***

*Ďakujem pekne, keďže nevidím nikoho ďalšieho prihláseného do diskusie, uzatváram diskusiu sme v bode dvadsaťšesť „záver“. Vážené panie poslankyne, vážení páni poslanci, ďakujem, že ste prišli a uzatváram rokovanie bratislavského zastupiteľstva. Ďakujem pekne.*

*Zápisnicu vyhotovila:*

|  |
| --- |
| *Mgr. Zuzana Lovíšková* |

*Overovatelia zápisnice:*

|  |  |
| --- | --- |
| *Ing. Zuzana Schwartzová*  *poslankyňa Zastupiteľstva*  *Bratislavského samosprávneho kraja* | *Doc., Ing. Ružena Apalovičová, CSc.*  *poslankyňa Zastupiteľstva*  *Bratislavského samosprávneho kraja* |

|  |
| --- |
| *MUDr. Iveta Plšeková*  *poslankyňa Zastupiteľstva*  *Bratislavského samosprávneho kraja* |

*Za Úrad Bratislavského samosprávneho kraja:*

|  |
| --- |
| *Ing. Bystrík Žák*  *riaditeľ*  *Úradu Bratislavského samosprávneho kraja* |

*Zápisnicu schválil:*

|  |
| --- |
| *Ing. Pavol Frešo*  *predseda*  *Bratislavského samosprávneho kraja* |